Trump ge sihhee advisor vakikuraa vaahaka dhogukohfi\nޓްރަމްޕްގެ ސިއްހީ އެޑްވައިޒަރު ވަކިކުރާ ވާހަކަ ދޮގުކޮށްފި\nކޮވިޑް-19 އާ ގުޅޭ މައުލޫމާތު ދިނުމަށް ވައިޓް ހައުސްގައި ބޭއްވި ނޫސްވެރިންގެ ބައްދަލުވުމެއްގައި ޑރ. ފައުޗީ ރައީސް ޓްރަމްޕްގެ އަރިހުގައި. -- ފޮޓޯ: އޭއެފްޕީ\nވޮޝިންގްޓަން (އޭޕްރީލް 14) - ކޮވިޑް-19 އާ ގުޅިގެން އެމެރިކާގައި އަވަހަށް ފިޔަވަޅު އެޅިނަމަ، އެތަކެއް ފުރާނައެއް ސަލާމާތް ކުރެވުނީސް ކަމަށް ވައިޓްހައުސްގެ ސިއްހީ އެޑްވައިޒަރު ޑރ. އެންތަނީ ފައުޗީ ވިދާޅުވުމާ ގުޅިގެން، އެކަމާ ހިތްހަމަ ނުޖެހިގެން އޭނާ މަގާމުން ވަކި ކުރަން އުޅޭ ވާހަކަތައް ވައިޓް ހައުސް އިން ދޮގުކޮށްފި އެވެ.\nފައުޗީ ވަކި ކުރަން އުޅޭކަމުގެ އަޑުތައް ގަދަވެފައި ވަނީ، ފައުޗީ ވަކިކުރަންވެއްޖެ ކަމަށް ބުނެ ވެރިކަންކުރާ ރިޕަބްލިކަން ޕާޓީގެ ސަޕޯޓަރަކު ކުރި ޓްވީޓެއް، ރައީސް ޑޮނަލްޑް ޓްރަމްޕް ރީޓުވީޓު ކުރެއްވުމާ ގުޅިގެންނެވެ.\nނަމަވެސް، ފައުޗީ މަގާމުން ވަކިކުރަން ޓްރަމްޕް ނޫޅުއްވާ ކަމަށާއި، ފައުޗީއަކީ އަދިވެސް ޓްރަމްޕް ވަރަށް އިތުބާރު ކުރައްވާ އެޑްވައިޒަރެއް ކަމަށް ވައިޓް ހައުސްގެ ތަރުޖަމާނު ވަނީ ވިދާޅުވެފަ އެވެ.\n"އެންމެ ފުރަތަމަ ދުވަހުން ފެށިގެން، ފިޔަވަޅުތައް އަޅައި ލޮކްޑައުން ކުރެވުނުނަމަ، ހާލަތު ވަރަށް ބޮޑަށް ތަފާތުވީސް،" ސީއެންއެންއަށް ދެއްވި އިންޓަވިއުއެއްގައި ފައުޗީ ވިދާޅުވި އެވެ.\nކޮވިޑް-19 އާ ގުޅިގެން އެމެރިކާގެ މައި ސަރުކާރުން އަޅަމުންދާ ފިޔަވަޅުތަކުގައި އެންމެ އިސް ސަފުގައި ހަރަކާތްތެރިވަމުންދާ ފައުޗީ ވަނީ މީގެ ކުރިން ވެސް ޓްރަމްޕް ވިދާޅުވި ބައެއް ވާހަކަފުޅުތައް ރަނގަޅު ކޮށްދެއްވައިފަ އެވެ.\nހާއްސަކޮށް ކޮވިޑް-19 ރޯގާއާ ގުޅިގެން މެލޭރިއާ އާ ދެކޮޅަށް ބޭނުންކުރާ ބޭހެއް ކާމިޔާބުކަމަށް ޓްރަމްޕް ވިދާޅުވި ވިދާޅުވުމާ ގުޅިގެން އެ ދެ ބޭފުޅުންގެ މެދުގައި ވަނީ ހިޔާލު ތަފާތުވެފަ އެވެ.


ސްރީލަންކާގެ ކަނޑުގެ އައްސޭރިއިން ތެލުގެ އަސަރު ފެނިއްޖެ – DhiDaily\nސްރީލަންކާގެ ކަނޑުގެ އައްސޭރިއިން ތެލުގެ އަސަރު ފެނިއްޖެ\nސްރީލަންކާ ކައިރިން އަލިފާން ރޯވި ޕެނަމާގެ ތެޔޮ ޓޭންކަރުން މޫދަށް އެޅިފައިވާ ތެޔޮ ކަމަށް ބެލެވޭ އެއްޗެއް ލަންކާގެ ކަނޑުގެ އައްސޭރިން ފެނިއްޖެއެވެ.\nލަންކާގެ ނޭވީއިން މަޢުލޫމާތު ދޭ ގޮތުގައި، މި ތެޔޮ ޓޭންކަރުން 1 ކިލޯ މީޓަރު ދުރުންވަނީ ކަނޑަށް ތެޔޮ ލީކުވެފައި ހުއްޓާފެނިފައެވެ. މިމަހުގެ3ވަނަ ދުވަހުން ފެށިގެން ލަންކާގެ އޮފިޝަލުން އަންނަނީ އެ ޤައުމުގެ ކަނޑުގެ ސަރަހައްދަށް އަދި ކަނޑުގެ ދިރުންތަކަށް މި ކަމުގެ ސަަބަބުން ލިބިފައިވާ ގެއްލުންތައް ދިރާސާކުރަމުންނެވެ. ’ޑައިމަންޑް ސުޕަޓޭންކަރ’ގައި އަލިފާން ރޯވާން ދިމާވެފައިވަނީ އެ ބޯޓުގެ އިންޖީނު ރޫމަށް ދިމާވި މައްސަލައަކުންނެވެ.\n2 މިލިއަން ބެރެލްގެ ތެޔޮ ހިފައިގެން އައި މި ބޯޓުގައި އެންމެ ފުރަތަމަ ހިނގި އަލިފާން ވަނީ އެއްކޮށް ނިއްވާލާފައެވެ. ނަމަވެސް އަނެއްކާވެސް ހޯމަ ދުވަހު ވަނީ މި ބޯޓުގައި އަލިފާން ރޯވެފައެވެ. މިހާރު ބޯޓު އޮތީ ކުޑަކޮށް އެއް ފަޅިއަށް އަރިއަޅާލާފައި ކަމަށް ސްރީލަންކާގެ ނޭވީއިން ވަނީ މަޢުލޫމާތު ދީފައެވެ.\nލަންކާގެ އައްސޭރިން 40 ކިލޯމީޓަރު ދުރުގައި ހިނގި މި ހާދިސާގައި، އިންޑިޔާގެ އެއަރ ފޯސްއިންވަނީ ވައިގެ ޒަރީޢާއިންވެސް މި ކަމަށް އެހީތެރިވެދީފައެވެ. އެންމެ ފަހުން އަލިފާން ރޯވެފައި ވަނީ ބޯޓުގެ ކަނާތް ފަޅީގައެވެ. މިއީ، ތެޔޮ ބެރެލްތައް ރައްކާކޮށްފައި ހުރި ދިމާ ނޫން އަނެއް ދިމާލެވެ.


SunOnline: Nazeeh ge coach kamuge dhashun Victory in New hifahattaifi\nނަޒީހުގެ ކޯޗުކަމުގެ ދަށުން ވިކްޓްރީ އިން ނިއު ހިފަހައްޓައިފި\nނަޖާހު މަސްއޫދު 09 Oct 2018, 09:14\nދިވެހި ލީގުގެ މެޗެއްގެ ތެރެއިން-- --- ފޮޓޯ/ އެފްއޭއެމް\nމުހައްމަދު ނަޒީހުގެ ކޯޗުކަމުގައި ވިކްޓަރީ ސްޕޯޓްސް ކްލަބުން ދިވެހި ޕްރިމިއާ ލީގުގައި އިއްޔެ ކުޅުނު ފުރަތަމަ މެޗުގައި ވަރުގަދަ ނިއު ރޭޑިއަންޓް ސްޕޯޓްސް ކްލަބު ހިފަހައްޓައިފި އެވެ.\nގަލޮޅު ދަނޑުގައި އިއްޔެ ހަވީރު ކުޅުނު މެޗު ނިމިގެން ދިޔައީ 1-1ގެ ނަތީޖާއިން އެއްވަރުވެގެންނެވެ.\nވިކްޓްރީ އިން އެއްޔެ މެޗަށް ނުކުތީ ކްލަބުގެ މާލީ ހާލަތު ގޯސްވެ ކުޅުންތެރިންނަށް މުސާރަ ނުދެވި އެތެރޭގެ މައްސަލަތައް ގިނަ ވެފައި ވަނިިކޮށެވެ. އިއްޔެގެ މެޗަކީ އުޖޫރައަކާ ނުލައި ވިކްޓްރީގެ ކޯޗުކަމާ ހަވާލުވި ނަޒީހުގެ ކޯޗުކަމުގެ ދަށުން އެ ޓީމު ކުޅުނު ފުރަތަމަ މެޗެވެ.\nމެޗުގެ ފުރަތަމަ ހާފުގައި ނިއުއިން ވަނީ ބޯޅަ ހިފަހައްޓައި ރަނގަޅު ކުޅުމެއް ކުޅެފަ އެވެ. އެހެން ނަމަވެސް، ދެ ޓީމުގެ ފަރާތުން ވެސް މާ ގިނަ ހަމަލާތަކެއް ފެނިގެން ގޮސްފައި ނުވެ އެވެ. މެޗުގެ ފުރަތަމަ ހާފު ނިމިގެން ދިޔައީ 0-0ގެ ނަތީޖާއިންނެވެ.\nމެޗުގެ 61 ވަނަ މިނެޓުގައި ވިކްޓަރީއަށް ގޯލް ޖަހައިދިނީ މެޗުގެ މޮޅު ކުޅުންތެރިޔާގެ މަގާމު ހޯދި ހުސައިން ނިހާނު އެވެ. އޭނާގެ ގޯލަކީ ކޯނަރަކުން ނެގި ހުރަހެއް ގޯލުގެ ތެރެއަށް ފޮނުވާލައިގެން ކާމިޔާބު ކުރި ގޯލެކެވެ.\nދެވަނަ ހާފުގައި ނިއުގެ ސެންޓޭ ނެގި ދެ ހިލޭ ޖެހުމެއްގައި ވަނީ ގޯލަށް ނުރައްކާ ކޮށްފަ އެވެ. ފުރަތަމަ ހިލޭ ޖެހުން ގޯލްގެ ދަނޑިއަށް އަމާޒުވި އިރު، ދެވަނަ ހިލޭ ޖެހުން މަތަކުރީ ގޯލްކީޕަރު އިންމައެވެ.\nމެޗުގެ 76 ވަނަ މިނެޓުގައި ނަތީޖާ ނިއުއަށް އެއްވަރުކޮށްދިނީ ވެސް ސެންޓޭ އެވެ. އޭނާގެ ގޯލަކީ ހިލޭ ޖެހުމަކުން ކާމިޔާބު ކުރި ގޯލެކެވެ.\nއެ ނަތީޖާއާ އެކު ނިއު ވަނީ ތާވަލުގެ ދެވަނައަށް ޖެހިލައިފަ އެވެ. ހަތް މެޗުން 14 ޕޮއިންޓް އެޓީމަށް ލިބޭ އިރު، ތިންވަނަގައި އޮތް އީގަލްސްއަށް ވެސް 14 ޕޮއިންޓް ލިބިފައި ވަނީ ހަތް މެޗުންނެވެ. ތާވަލުގެ އެއްވަނައިގައި ޓިސީ އޮތީ ހަތަރު ޕޮއިންޓުގެ ލީޑެއްގަ އެވެ. ވިކްޓަރީ އޮތީ ހަތް މެޗުން ހަ ޕޮއިންޓާއެކު އަށްވަނައިގަ އެވެ.


ނަންބަރު: (IUL)GS-59-AD/INDIV/2019/25 ތާރީޚް: 15 އޭޕްރީލް 2019\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 އޭޕްރީލް 24 ވާ ބުދަަ ދުވަހުގެ 13:00 ގެ ކުރިން، ފުނަދޫ ސްކޫލު އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް admin@funadhooschool.edu.mv މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 އޭޕްރީލް 25 ވަނަދުވަހު ފުނަދޫ ސްކޫލުގައެވެ. ވުމާއެކު މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.


Osama Bin Ladin Akee Shaheedheh Kamah Pakistan Boduvazeeru Vidhaalhuvi Mahsala Hoonuvejje - Vaguthu\nއުސާމާ އަކީ ޝަހީދެއް ކަމަށް ޕާކިސްތާންގެ ބޮޑުވަޒީރު ވިދާޅުވި މައްސަލަ ހޫނުވެއްޖެ\nއުސާމާ ބިން ލާދިންއަކީ ޝަހީދެއް ކަމަށް ޕާކިސްތާންގެ ބޮޑުވަޒީރު އިމްރާން ޚާން ވިދާޅުވުމުން އެމައްސަލަ ވަރަށް ބޮޑަށް ހޫނުވެ، އިމްރާނަށް ފާޑުކިޔުން އަމާޒުވެއްޖެއެވެ.\nއުސާމާ އަކީ އަލްގައިދާ ޖަމާޢަތުގެ ލީޑަރަކަށް ހުރެ، އެޖަމާޢަތުގެ މެންބަރުން މެދުވެރިކޮށް ޕާކިސްތާނާއި އަފްޣާނިސްތާނާއި އަދިވެސް އެހެން އެތައް ގައުމެއްގައި ބޮޑެތި އެތައް ޖަރީމާއެއް ހިންގާ ކުށެއް ނެތް އެތައް ބަޔަކު މަރާލި ގާތިލެކެވެ. ނަމަވެސް އަލްގައިދާގެ ހަރުކަށި ފިކުރަށް ތާއިދު ކުރާ މީހުން ގަބޫލު ކުރަނީ އުސާމާ އަކީ ޝަހީދެއް ކަމަށެވެ.\nއެމެރިކާ ސިފައިންގެ ހާއްސަ ފައުޖަކުން ސިއްރުން ޕާކިސްތާނަށް އަރައި، އުސާމާ މަރާލީ 2011 ވަނަ އަހަރު އެވެ.\n"ބީބީސީ" އަށް ދިން އިންޓަވިއުއެއްގައި އިމްރާން ވިދާޅުވީ އެމެރިކާ އިން ޕާކިސްތާނަށް އަރައި އުސާމާ ޝަހީދުކޮށްލި ގޮތް ދުވަހަކު ވެސް އޭނާގެ ހަނދާނުން ފިލައިގެން ނުދާނެ ކަމަށެވެ. ނަމަވެސް އެއިންޓަވިއުގައި އިމްރާން ވަނީ އުސާމާ އަކީ ޓެރަރިސްޓެއް ކަމަށް ވެސް ފަހުން ވިދާޅުވެފައެވެ.\nއިމްރާންގެ ވާހަކަ ކުށްވެރިކުރަމުން އިދިކޮޅު ޕާކިސްތާން މުސްލިމް ލީގް ޕާޓީގެ ސީނިއާ މެންބަރެއް ކަމަށްވާ ޚަވާޖާ އާސިފް ވިދާޅުވީ އިމްރާން ދެއްކެވީ ދެކޮޅު ނުޖެހޭ ވާހަކައެއް ކަމަށެވެ. "ކިހިނެއް ބުނާނީ ޓެރަރިސްޓުންނަކީ ޝަހީދުންނޭ. ނުބުނެވޭނެ. ޝަހީދުންނަކީ އެއަށްވުރެ މާޝަރަފުވެރި ބައެއް. އިމްރާން ދެއްކީ ވަރަށް ބޮޑަށް ދެކޮޅު ނުޖެހޭ ވާހަކައެއް." އާސިފް ވިދާޅުވިއެވެ.\nޕާކިސްތާންގެ ޕީޕަލްސް ޕާޓީގެ ސީނިއާ މެންބަރެއް ކަމަށްވާ ބިލާވަލް ބުއްޓޫ ވެސް ވިދާޅުވީ އިމްރާން ދެއްކެވީ ހަޤީޤަތަކާއި ހިލާފު ވާހަކައެއް ކަމަށެވެ. "އުސާމާ އަކީ ހައްދުފަހަނައަޅާފައި ހުރި މީހެއް. އެހެންވީމާ އޭނާ އަށް ޝަހީދެއްގެ ދަރަޖައެއް ނުދެވޭނެ. އޭނާ ޝަހީދެއްގެ ގޮތުގައި ޕާކިސްތާންގެ ބޮޑުވަޒީރު ސިފަކުރުން އެއީ ވަރަށް ލަދުވެތި ކަމެއް." ބިލާވަލް ވިދާޅުވިއެވެ.\nއިމްރާނަށް ފާޑުކިޔާ ފަރާތްތަކުން ބުނާ ގޮތުގައި މިއަދު ދުނިޔޭގެ ހުރިހާ ސަރަހައްދެއްގައި މުސްލިމުންނަށް ކުރިމަތިވަމުން އަންނަ ދުއްތުރާތަކާއި ތުރާތަކަކީ އުސާމާ ކުރިއަށް ގެންދިޔަ ހަރުކަށި ފިކުރާއި، އޭނާ ރޭވި ހަމަލާތަކުގެ ސަބަބުން ކުރިމަތިވަމުން އަންނަ ކަންކަން ކަމަށެވެ. އެހެންކަމުން އެފަދަ މީހަކަށް އިމްރާން އެއީ ޝަހީދެއް ކަމަށް ވިދާޅުވުމުން ހުރިހާ މުސްލިމުން އެކަމާއި ދެކޮޅު ހަދާ ކަމަށް ފާޑުކިޔާ ފަރާތްތަކުން ބުނެއެވެ.\nޤުރުއާނަށް ފުރައްސާރަކުރި ދެމީހަކު ޕާކިސްތާނުން ހައްޔަރުކޮށްފި، އޮތީ މަރުގެ އަދަބު\nޕާކިސްތާނުން ފެނުނު އިންސާނުންގެ ކައްވަޅުތައް ތަހުގީގު ކުރަން ޔޫއެންގައި އެދިއްޖެ\nޖޫން 26, 2020 22:54\nލަދުކޮބާ އުސާމާ رحمه الله އަށް އެއްޗެހިގޮވަން؟ ދުނިޔޭގެ ހަމަނުޖެހުން ފެށުނީ އަލްޤައިދާއާއި ހެދީއޭ. އެމެރިކާގެ އެހީގައި އިޒްރޭލުން ހިންގަމުން އަދިވެސްދާ ޖަރީމާތަކާހުރެ އެފަދަ ޖަމާޢަތްތައް އުފެދެން ޖެހުނީ....ނޫސްވެރިން ދޮގު ނުހަދާ ކޮންމެސް އެހެވާހަކައެއް ދައްކަބަލަ.\nޖޫން 27, 2020 02:16\nވޯލްޓްރޭޑްސެންޓަރު ވައްޓާލީ އުސާމާއެއްނޫން\nއެއީ އެމަރިކާ އަމިއްލަ އަތެއް..އުސާމާ ބޮލު\nއަޅުވައިގެން އޭނާ ޓެރަރިސްޓަކަށް ހެދީ ތި އެމަރިކާ...\nހައްދު ފަހަނާ އެޅުމަކީ ގޯހެއް ކަމައް ގަބޫލް ކުރަންތޯ؟\nއޯކޭ، ސެޕްޓެމްބާ11 ބޮން ގޮއްވީ އެމީހުނެއްނޫނޯ.. އެކަމު\n1992 ގަ ޔަމަނުގެ ހޮޓަލެއްގަ ބޮންގޮއްވި، އަލްޤައިދާ މީހުން، އެމީހުން ވަނީ އެހަމަލާ ޒިންމާނަގާފަ، ހުދު ޔަމަންގެ އެތައް ކުށެއްނެތް މުސްލިމުންނެއް މަރުވި.. މީ އިންސާފުތޯ ؟ މީ އެންމެ ރަނގަޅުގޮތްތޯ ؟\nއަލްމާޢިދާ ސޫރަތު 32 ވަނަ އާޔަތު ވަހީ ކުރައްވާފަވަނީ އެއްވެސް އިންސާނެއް ހައްގަކާ ނުލާ މަރައިފިނަމަ މުޅިއިންސާނީ ނަސްލު މެރިފަދައޭ..\nއެމީހުންގެ އަމަލާ ޤުރުއާނުގަ ސަޜީހަބަހުން އަންގާފަ އޮއްގޮތާ މުޅިން ހިލާފް..\nއެކަމްވެސް ހަވާރިޖުން ގުރުޢާނުގެ ތަން ތަން ކޮޅު ނަގައިގެން އެމީހުން ކުރާ ކަންތައްތައް ޖަަސްޓިފައި ކުރޭ.. ހަވާރިޖުންނަކީ އަލީ ޜއ ޒަމާނު އެކަލޭފާނުގެ އީމާން ކަމައް ގޮންޖަހާ އެކަލޭގެފާނައް ވުރެެ އަދުލްވެރި އީމަންކަން ވަރުގަދަ ކަމައް ގަބޫލް ކުރިބައެއް، އެކަމް އެމީހުން ހައިވޭރޮބެރީ ތާރަފް ކުރީ، އެއިރުއުފެދުނު ބައެއް އެކްސްޓްރީމިސްޓުންނަކީ، ހުދު ޢަލީ ރޢ އެބައިމީހުންނާ ހަނގުރާމަކުރި..\nއަޅުގަނޑު ގަބޫލް ކުރަނީ، މަދު ދިވެހީން ރަނގަޅައް ދީނުގެ އިލްމު ނުހޯދާ، ދީނައްޓަކައޭ ބުނީމާ ޖާނާމާލް ގުރުބާން ކުރަނީ، ރަނގަޅު ޖާނާމާލް ގުރުބާން ކުރަންވީ، އެކަމް އިންދަ ޕްރޮސެސް ދީނާ ހިލާފްވަންޔާ އެއީ ގޯހެއް، އެހެންވެ މަދު ދިވެހިން އައިސިސް އައް ތަބާވަނީ..\nޖޫން 26, 2020 23:49\nއުސާމާ ބިލް ލާދިން އަކީ އެމެރީކާއިން ޔޫއެސް އެސް އާރު (ރަޝިއާ) އަށް ހަމަލާދޭން ތަމްރީނު ދިން މީހެއް. އަދި ހަތިޔާރާއި އެކު އެސަރަހައްދައް ފޮނުވި މީހެއް. އޭނަ އެމެރިކާއާއި ދެކޮޅުވީ ފަލަސްތީން މައްސަލާގައި. އަދި އޭނަ އަފްޣާނިސްޓާން ސުންނާފަތިކުރަން އެރި ކާފަރުންނާއި ޖިހާދުކޮށް ހަނގުރާމަކުރި. ޖޯޖު ބުޝްއަކީ ޓެރަރިސްޓެއް. ޖޯޖުބުސް އެބުނާ ޑިމަކުރަޓިކް ރިފޯމު ކުރަންވެގެން ހަތިޔާރާއި އެކު ފިޮނުވި އެމެރިކާގެ މީހުން އަފްޣާނިސްތާނަށް އަރައި ގަދަކަމުން އެތައް އަންހެނުންގެ އިއްފަތް ފޭރިގަތް. މި ކާފަރުންތައް އެކަންކުރުމަށްފަހު އެނބުރި ގައުމަށްއައިސް ބޯ ގޮވައިގެން އެތައް ބަޔަކު އަމިއްލައަށް މަރުވޭ.\nޖޫން 27, 2020 00:04\nﷲ އެ މާތް ފުރަނަފުޅަށް ރަހުމަތް ލައްވާށި\nޖޫން 27, 2020 00:24\nއުސާމާ رحمه الله\nޖޫން 27, 2020 02:18\nކާފަރުން ފަހަތުން ބޭފުޅާމެން ރުސަން ދުވީމަ ގާތިލުން ހަރުކަށި މީހުން ފެންނާނެ ان شاء الله\nޖޫން 27, 2020 02:20\nކާފަރުން ފަހަތުން ބޭފުޅާމެން ރުސަން ދުވީމަ ގާތިލުން ހަރުކަށި މީހުން ފެންނާނެ އަދި ان شاء الله\nއުސާމާ އާއި ސައްދާމް ހުސައިން ފަދަ ލީޑަރުން\nއަބަދުވެސް މަސައްކަތް ކުރެއްވީ މުސްލިމުން ނަށް މިލިބޭ ހަމަލާ ހުއްޓުވާ..ދޭފަރާތްތަކަށް ހަރުކަށި\nރައްދު ދިނުމުގައި..ބަލާބަލަ ސައްދާމް އީސްރާއީލައް އަޅާލި މިސައިލްތައް...މުސްލިމުންގެ\nޖޫން 27, 2020 02:25\nއަހަރެން ވެސް ގަބޫލުކުރަނީ އުސާމާއަކީ ޝަހީދެއްކަމަށް\nޖޫން 27, 2020 06:09\nއެތައް ބަޔެއް އެވެރިންގެ ޙާމަލާތަކުގައި އިރާގާ ލީބިޔާ ސީރިޔާއިން މަރާލައިފައިވޭ. ހޫނުވާކަން ނުޖެހެއެވެ.\nޖޫން 27, 2020 08:53\nމިވެސް ހިޔާލެއް. އެހެން ބައެއްގެ ގައުމަށް ހުއްދަޔާ ނުލާ އަރައިގެން (މާނަޔަކީ ވަގަށް ވަދެގެން) ސަރިޔަތަކާ ނުލައި މީހަކު މެރުން (ގަތުލު ކުރުން) އެއީ ސަހީދު މަރަކަށް ނުވާނެ ދީނީ ހަމައެއް ދައްކަބަލަ!\nޖޫން 27, 2020 15:26\nއިސްލާމް ދީނަގަ ނެޝިނަލިޒަމް ކިޔާއެޗެއް އޮވޭތަ ؟\nޖޫން 27, 2020 23:26\nކިތަންމެ ވަރެއްވިޔަސް ޝަހީދަކައް ނޫނީ ނުވާނެ..\nޖުލައި 1, 2020 18:43\nއުސާމާއަކީ ޝަހީދެއް! އޭނާއަކީ ހައްޤުބަސް ބުނި މީހެއް! ހައްޤު ލިބިދިނުމަށް ޖާނާ މާލުން ގުރުބާންވި ބަޘަލެއް!


Airport alhan faisaaeh hamaeh nujehey: Aslam\nޑޮމެސްޓިކް އެއާޕޯޓް އަޅަން ފައިސާއެއް ހަމައެއް ނުޖެހޭ\nފަރެސްމާތޮޑާ އެއާޕޯޓް: ގިނަ އެއާޕޯޓްތަކެއް އަޅަން ފައިނޭންސް ލިބޭތޯ ސަރުކާރުން ދަނީ މަސައްކަތް ކުރަމުން\nޑޮމެސްޓިކް އެއާޕޯޓުތަކެއް އަޅަން މަސައްކަތް ކުރިނަމަވެސް، އެކަމަށް ފައިސާ ހަމަޖެހިފައި ނުވާ ކަމަށާ ނަަމަވެސް ފައިސާ ހުރިކަމަށް ބައެއް ފަރާތްތަކުން ބުނެފައިވާ ކަމަށް ޕްލޭނިން މިނިސްޓްރީން ބުނެފި އެވެ.\nސަރުކާރުން ވަނީ ރާއްޖޭގެ އެކި ހިސާބުތަކުގައި ހަ ޑޮމެސްޓިކް އެއާޕޯޓެއް އަޅަން "ކްރޮސް ސަބްސިޑީ އުސޫލުން" ހުޅުވާލާފަ އެވެ. ނަމަވެސް މިހާތަނަށް މީގެ އެއްވެސް އެއާޕޯޓެއްގެ މަސައްކަތަށް ބޭނުންވާ ފައިނޭންސް ހަމަޖެހިފައި އޮތް ކަމަށް ސަރުކާރަކުން ނުބުނެ އެވެ.\nބޮޑު މި މަޝްރޫއާ ބެހޭ ގޮތުން ރައްޔިތުން މަޖިލީހުގައި ޖަވާބު ދެއްވަމުން ޕްލޭނިން މިނިސްޓަރު މުހައްމަދު އަސްލަމް ވިދާޅުވީ އެއާޕޯޓް އަޅަން ފައިސާ ހަމަނުޖެހޭ ކަމަށާ ނަމަވެސް ލާރި ހުރިކަމަށް ބައެއް ފަރާތް ތަކުން ބުނެފައިވާ ކަމަށެވެ.\n"ލާރި ދޭން- ލާރި ހުރިކަމަށް ޕްރޫފާ ފައިނޭންސް ހުރިތޯ ބަލައި ޗެކްކޮށްފައި ހުރި ޕާޓީސްތަކެއް އެބަހުރި. އެގޮތަށް ޗެކްކޮށްފައި ހުރި އަދަދު އެބަހުރި 30 މިލިއަން ޑޮލަރުން މަތީގަ. އަޅުގަނޑުމެން މިހާރު މަސައްކަތް ކުރަމުން މި ގެންދަނީ އެ ފަރާތްތަކާއެކީގައި މެމޮރަންޑަމް އޮފް އަންޑަސްޓޭޑިންއަކަށް ދިއުމަށް،" އަސްލަމް ވިދާޅުވި އެވެ.\n"ސާޅީސް ފަސް ދުވަހުގެ ތެރޭގައި ބުނާ އަދަދަށް ފައިސާ ދޭން އެއްބަސްވާ އެއްބަސްވުމަކަށް. އެކަން ކުރުމަށް ފުރިހަމަ ކުރަން ޖެހޭ ގާނޫނީ ކަންކަންކަމެއް ހުރޭ އެކަން ކުރަމުން މި ގެންދަނީ."\nސަރުކާރުން މީގެކުރިން ވަނީ "ކްރޮސް ސަބްސިޑީ އުސޫލުން" އެއާޕޯޓްތަކެއް ތަރައްގީކޮށްދޭ ގޮތަށް ރިސޯޓް ހަދަން ރަށްތަކެއް ދޭން ނިންމާފަ އެވެ. އަދި ފަހުން ވަނީ އެއާޕޯޓް ތަރައްގީ ކުރަން އިއުލާނު ކުރި އަގުތައް ދަށްކޮށްފަ އެވެ.\nއެއާޕޯޓް އަޅަން އިއުލާނު ކުރި ރަަށްތައް\nހދ. މަކުނުދޫ - 23.3 މިލިއަން ޑޮލަރު\nށ. ބިލަތްފަހި - 23.6 މިލިއަން ޑޮލަރު\nބ. ތުޅާދޫ - 21.9 މިލިއަން ޑޮލަރު\nތ. ވިލުފުށި - 33.3 މިލިއަން ޑޮލަރު\nފ. މަގޫދޫ - 8.2 މިލިއަން ޑޮލަރު\nރ. އަތޮޅު ދެކުނު ބިތުގައި (ރަށް ކަނޑައެޅިފައި ނުވާ) - 23.6 މިލިއަން ޑޮލަރު\nއެއާޕޯޓްތައް އަޅައިދޭނެ ބަޔަކު ހޯދަނީ ކްރޮސް-ސަބްސިޑީގެ ގޮތުގައި ފަތުރުވެރިކަމުގެ ބޭނުމަށް ރަށް ނުވަތަ ބިން ނުވަތަ ފަޅު ކުއްޔަށް ދިނުމާ ބެހޭ ގަވާއިދުގެ ދަށުންނެވެ. އޭރުން އެއާޕޯޓް ތަރައްގީކުރުމަށް ނުވަތަ ފައިނޭންސް ކުރުމަށް ހުށަހަޅާ އިންވެސްޓްމަންޓުގެ އަދަދު، އެ މަޝްރޫއެއްގެ މުގާބިލުގައި، ފަތުރުވެރިކަމަށް ކުއްޔަށް ދޫކުރާނެ ރަށް ނުވަތަ ބިން ނުވަތަ ފަޅުގެ އެކުއިޒިޝަން ކޮސްޓާއި އެ ތަނެއްގެ ބިމު ކުލީގެ ގޮތުގައި ކަނޑައެޅޭ ފައިސާގެ އަދަދާ އަޅައިކަނޑައި ދެވޭނެ އެވެ.\nމި މޮޑެލްގެ ދަށުން ބިޑްކުރުމުގެ ދައުވަތަކާ ނުލައި ސަރުކާރަށް ޕްރޮޕޯޒަލް ހުށަހެޅުމުގެ އުސޫލު -- އަންސޮލިސިޓަޑް ޕްރޮޕޯޒަލްސް ޕޮލިސީ- ބިޑަކާ ނުލައި މަޝްރޫއުދޭ އުސޫލުން ޝައުގުވެރިކަން ފާޅުކޮށް ހުށަހަޅަން ޖެހެނީ އިކޮނޮމިކް މިނިސްޓްރީ އަށެވެ.\nމި ސަރުކާރުން މިހާރު ވެސް ގެންދަނީ މ. މުލި އަދި ގދ. ފަރެސްމާތޮޑާގައި ޑޮމެސްޓިކް އެއާޕޯޓެއް އެޅުމުގެ އަމަލީ މަސައްކަތް ކުރަމުންނެވެ.\nމުހައްމަދު އަސްލަމް ޑޮމެސްޓިކް އެއާޕޯޓް\nމާފަރު އެއާޕޯޓު ބޮޑު ކުރަން ބަޔަކު ހޯދަނީ


ޗެލްސީގެ ކޯޗަކަށް ޓުޗެލް ހަމަޖައްސައިފި\nޓުޗެލް ޗެލްސީއާ ހަވާލުވުން\nޓުޗެލް ވަނީ ޗެލްސީއާއެކު އެއް އަހަރާ ބައިގެ އެއްބަސްވުމެއް ހަދާފައި\nހޯމަ ދުވަހު ޗެލްސީގެ ކޯޗުގެ މަގާމުން ލަމްޕާޑް ވަނީ ވަކިކޮށްފައި\n27 ޖެނުއަރީ 2021 | ބުދަ 00:28\nޗެލްސީގެ ކޯޗުގެ މަގާމާ ހަވާލުވި ތޯމަސް ޓުޗެލް\nޗެލްސީގެ ކޯޗުގެ މަގާމަށް މިދިޔަ ޑިސެމްބަރު މަހު ޕީއެސްޖީން ވަކިކުރި ތޯމަސް ޓުޗެލް ހަމަޖައްސައިފިއެވެ.\nޗެލްސީގެ ކޯޗަކަށް ޓުޗެލް ހަމަޖެއްސީ ހޯމަ ދުވަހު އެ ޓީމުގެ ކޯޗުގެ މަގާމުން ފްރޭންކް ލަމްޕާޑް ވަކިކުރުމަށްފަހުއެވެ. ޗެލްސީގެ ކޯޗުގެ މަގާމުން އުމުރުން 42 އަހަރުގެ ލަމްޕާޑް ވަކިކުރީ މި ފަހަކަށް އައިސް، އެ ޓީމުގެ ފޯމު ގެއްލި ކުޅުން ވަރަށް ބޮޑަށް ދަށްވުމާ ގުޅިގެންނެވެ. އެގޮތުން އިނގިރޭސި ޕްރިމިއާ ލީގުގައި ޗެލްސީ އޮތީ ތާވަލުގެ ނުވަވަނައިގައި ކުޅުނު 19 މެޗުން ލިބުނު 29 ޕޮއިންޓާއެކުއެވެ.\nޗެލްސީން ލަމްޕާޑް ވަކިކުރިއިރު، މިދިޔަ އަހަރުގެ ހޫނު މޫސުމުގެ ޓްރާންސްފާގައި ލަމްޕާޑް ވަނީ އައު ހަތް ކުޅުންތެރިން ގެ ންނަން 220 މިލިޔަން ޕައުންޑަށް ވުރެން އިތުރަށް ޚަރަދުކޮށްފައެވެ.\nލަމްޕާޑް ވަކިކޮށް އަންގާރަ ދުވަހުގެރޭ ޗެލްސީން ވަނީ އެ ޓީމުގެ ކޯޗުގެ މަގާމަށް އުމުރުން 47 އަހަރުގެ ޓުޗެލް ހަމަޖެއްސިކަން އިއުލާން ކޮށްފައެވެ. އަދި އޭނާ ވަނީ ޗެލްސީއާއެކު އެއް އަހަރާ ބައިގެ އެއްބަސްވުމެއް ހަދާފައެވެ.\nމިދިޔަ ޑިސެމްބަރު މަހު ޕީއެސްޖީން ޓުޗެލް މަގާމުން ވަކިކުރިއިރު، ކުރިން ބޮރޫޝިއާ ޑޯޓްމުންޑަށްވެސް ކޯޗުކޮށްދިން ޓުޗެލް ޕީއެސްޖީއާ ހަވާލުވީ 2018 ވަނަ އަހަރު، ދެ އަހަރުގެ އެއްބަސްވުމެއްގެ ދަށުންނެވެ. ޓުޗެލްއާއެކު ޕީއެސްޖީން ފްރެންޗް ލީގު ދެ ފަހަރު ކާމިޔާބުކުރިއިރު، މިދިޔަ ސީޒަނުގައި ޓުޗެލްގެ ކޯޗުކަމުގައި ޕީއެސްޖީން ވަނީ ޔުއެފާ ޗެމްޕިއަންސް ލީގުގެ ފައިނަލުގައިވެސް ކުޅެފައެވެ. އެއީ އެ ކުލަބުގެ ތާރީޚުގައި ކުޅުނު ފުރަތަމަ ޗެމްޕިއަންސް ލީގު ފައިނަލެވެ.\nޓުޗެލް އަކީ ޗެލްސީގެ ވެރިޔާ ރޯމަން އަބްރަމޮވިޗް، 2003 ވަނަ އަހަރު އެ ކުލަބު ގަތް ފަހުން، އެ ޓީމާ ހަވާލުވި 11 ވަނަ ކޯޗެވެ. އަދި ސީޒަނެއްގެ މެދުތެރެއިން އެ ޓީމާ ހަވާލުވި ފަސްވަނަ ކޯޗެވެ.\nޗެލްސީގެ ކޯޗަކަށް ޓުޗެލް ހަމަޖެއްސިއިރު، އަންގާރަ ދުވަހުގެރޭ ޗެލްސީން ކުރިއަށްގެންދިޔަ ފަރިތަކުރުންތަކުގައި ޓުޗެލް ވަނީ ބައިވެރިވެފައެވެ. ޓުޗެލްގެ އިރުޝާދުގެ ދަށުން ޗެލްސީ ކުޅޭ ފުރަތަމަ މެޗުގައި ބުދަ ދުވަހުގެރޭ ޕްރިމިއާ ލީގުގައި އަމިއްލަ ދަނޑުގައި އެ ޓީމު ނުކުންނާނީ ވުލްވްސްއާ ދެކޮޅަށެވެ.


Bagaavaathah5aharu: Bodun thibee jalugai!\nބަޣާވާތައް5އަހަރު: ބޮޑުން ތިބީ ޖަލުގައި!\nހިތާދޫ އޮންލައިން | 07 ފެބުރުއަރީ 2017\nމާތްﷲ ކަމެއް ޙަރާމް ކުރައްވަނީ އެކަމުގެ ފަހަތުގައި ބޮޑެތި ދަތިތަކާއި އުނދަގުލާއި ވޭނާއި ހިތާމަ އެކުލެވިފައިވާތީއެވެ. އިންސާނުންނަށް ކަމެއް ވުމުގެ ކުރިން ނޭނގުނަސް ހުރިހާ ކަމެއް މޮޅަށް ދެނެވޮޑިގަންނަވާ އިލާހު ބަޣާވާތް ކުރުން ޙަރާމް ކުރެއްވީ މިސަބަބައްޓަކައެވެ.\nމިއަދަކީ ދީނާ ގައުމައްޓަކާއި ބަޔަކު ނުކުމެ ބަޣާވާތުން އެމްޑީޕީގެ ސަރުކާރު ވައްޓާލިތާ5އަހަރު ފުރުނު ދުވަހެވެ. މިއަދުގެ ހަނދާންތައް އެއްބަޔަކު މޮޅިވަރިކަމާއި އެކު އާކުރަމުން ދާއިރު އެނެއްބަޔަކަށް މިއަދު ފާހަގަ ވަނީ އެބައިމީހުންގެ ބޮޑު ޢީދުގެ ގޮތުގައެވެ.\nމީގެ ފަސް އަހަރު ކުރިން 2012 ވަނަ އަހަރުގެ ފެބުރުއަރީ މަހުގެ7ވަނަ ދުވަހު ފެނިގެންދިޔަ ބަޤާވަތް ރޭވި ގޮތާއި، އެކަމުގައި އުޅުނީ ކޮން ބަޔެއްކަން ދިވެހިންނަށް އޮޅިފައެއް ނުވާނެއެވެ. ނަމަވެސް އެ ބަޤާވަތްކުރި މީހުން މިއަދު ތިބި ހާލަތާއި ކޮންތާކުތޯ ބަލާލުން މުޙިއްމެވެ. އަދި އެ ބަޤާވާތުގެ ނަތީޖާއަށް ބަލާލުން މުހިންމެވެ.\nބަޤާވަތްކުރި ދުވަހު، ޖުމްހުރީ މައިދާން ސަރަހައްދުގައި ތިބެ ރައީސް ނަޝީދުގެ ވެރިކަން ބަދަލުކުރުމަށް ގޮވަލީ، ފަރާތްތަކާއި، އިސްތިއުފާ ދިނުން ނޫން ގޮތެއް ނެތް ކަމަށް ގޮވި މީހުންނަށް، ކޮމާންޑް ސެންޓަރު ހަދައިގެން ތިބި މީހުންނާއި، ވެރިކަން ބަދަލުކުރުމަށް ދީނީ ނަސޭހަތް ދެއްވަމުންގެންދިޔަ ބޭފުޅުންގެ ހާލަތާއި، ރައީސް ނަޝީދުގެ އިސްތިއުފާ ދެއްވާކަން އިއުލާންކުރެއްވުމާއެކު، ޝަހީދު ހުސެއިން އާދަމް ބިލްޑިންގައި ތިބެ ހަމްދު އެޅި ބޭބޭފުޅުން މިއަދު ތިއްބެވި ހާލު ބަލާލަން ޖެހެއެވެ.\nލިބިފައިވާ މުސްހަނދިކަމާއި، ތަނަވަސްކަމުގައި އެމްޑީޕީ ސަރުކާރުގެ ވެރިކަން ބަދަލުކުރުމަށް އެންމެ ބުރަކޮށް މަސައްކަތް ކުރެއްވި ބޭފުޅަކީ ޖުމްހޫރީ ޕާޓީގެ ލީޑަރު މަހުޖަނު ޤާސިމް އިބްރާހިމެވެ. ރައީސް ނަޝީދުގެ ވެރިކަން ބަދަލުނުކޮށް، ލޮލު ފިޔަ ނުޖެހިގެން ޤާސިމް އުޅުއްވިއިރު، އޭނާ ވަނީ ރައީސް ނަޝީދު ވެރިކަމުން އިސްތިއުފާ ދެއްވާނެކަން އިއުލާންކުރެއްވުމާއެކު، ޝަހީދު ހުސެއިން އާދަމް ބިލްޑިންގައި ހުންނަވާ ކަރުނަ އަޅާ ކީރިތި ކުރައްވާފައެވެ. އަދި ރައީސް ނަޝީދު އިސްތިއުފާ ދެއްވާނެކަން އިއުލާން ކުރެއްވުމުން ހަމްދު އަޅައި، އަނިޔާވެރިޔެއްގެ ކިބައިން ސަލާމަތް ވެއްޖެކަން އިއުލާން ކުރައްވައި، ﷲ އަކްބަރ ގޮވާ ހަދާފައެވެ.\nއުފެދޭ ސުވާލަކީ ޤާސިމް ހުންނެވީ ކޮން ހާލެއްގައިތޯ އެވެ؟ ރައީސް ނަޝީދުގެ ވެރިކަމުގައި ޤާސިމަށް ބަސްބުނުމުގެ ފުރިހަމަ މިނިވަންކަން ލިބިގެންދިޔައެވެ. ބޭނުން ސިޔާސީ ފިކުރެއްގައި ހުރުމުގެ މިނިވަންކަން ލިބިގެންދިޔަ އެވެ. އޭނާގެ އެއްވެސް ވިޔަފާރިއެއް ހަލާކުކޮށްލާފައެއް ނުވެއެވެ. ކޮންމެ ސިޔާސީ ފިކުރެއްގައި ހުންނެވި ނަމަވެސް ޤާސިމްގެ ވިޔަފާރިތަކަށް މިނިވަން މާހައުލެއް އޮތީ ގާއިމްވެފައެވެ. ހާލަތު ބަދަލުވެ، ޤާސިމް މިއަދު ހުންނެވި ހާލަތަށް ވިސްނާ ބައްލަވާށެވެ. އޭނާއަށް ޖެހިފައިވާ ހާލަށް ވިސްނާލާށެވެ.\nބަސް ބުނުމުގެ މިނިވަން ކަމެއް ނެތްއިރު، ބުނެވޭ ބަހެއްގެ ސަބަބުން އޭނާގެ މުޅި ވިޔަފާރީ ހަލާކުކޮށް، ނެތިކޮށްލަނީއެވެ. ސަރުކާރުން ނުރުހޭ އެންމެ ފިޔަވަޅެއްވެސް އެޅުމަށް މިއަދު ޤާސިމަށް ފުރުސަތެއް ނެތެވެ. ބޮޑު އަޅުވެތިކަމެއްގެ ތެރެއަށް ވެއްޓި، މުޅި މީހާ އާއި ވިޔަފާރި ހަލާކު ވަނީ އެވެ.\nދެން އޮތީ ރައީސް ނަޝީދު ވަރުގެ އަނިޔާވެރި ވެރިޔަކު، އަދި ލާދީނީ ވެރިޔަކު ނެތް ކަމަށް ވިދާޅުވީ މަގުތަކުގައި މުޒާހަރާކޮށް، ކޯޓުތަކަށް ވަޑައިގެންނެވި އޭރުގެ މަޝްއޫރު ޤާނޫނީ ވަކީލް އަދި މިއަދުގެ ރައީސުލްޖުމްހޫރިއްޔާ އަބްދުﷲ ޔާމީންގެ ފުރަތަމަ ނައިބު ރައީސް ޑރ. މުހައްމަދު ޖަމީލުގެ ވާހަކައެވެ. މިއީވެސް އެބަޣާވާތުގެ އިސްސަފުގައި ހަރަކާތްތެރިވި ބޭފުޅެކެވެ. އަމިއްލަ ޤައުމުގައި ނުހުންނެވުމުގެ ސަބަބުން، މިއަދު ހުންނަވަންޖެހުނީ އެހެން ޤައުމެއްގެ ސިޔާސީ ހިމާޔަތް ހޯއްދަވައިގެންނެވެ. ޤައުމުގައި ފައިޖައްސަވާލައްވާއިރަށް، ހައްޔަރުކުރައްވާނެކަމުގެ ބިރުގައެވެ.\nއެއްވެސް ޝަރުތަކާއި ނުލާ ރައީސް ނަޝީދު ޖެހިވަޑައިގަންނަވާނީ އިސްތިޢްފާ ދެއްވަން ކަމަށް ވިދާޅުވެ މަދުވަގުތު ކޮޅެއްގެ މުޙުލަތު ދެއްވި ކުރީގެ ޑިފެންސް މިނިސްޓަރުގެވެސް ހާލާމެދު ވިސްނާލަމާ ހިނގާށެވެ.\n"ތިމާ ފޭހުނު އިލޮށިގަނޑު ހެރޭނީ ތިމާގެ ލޮލަށޭ" މިއީ އަބަދުވެދް ދިވެހި މުދައްރިސުން ކިޔަވާ ދެއްވާ ހަރުބަހެކެވެ. ނަމަވެސް މިވާހަކަ ގަބޫލު ކުރެވޭ މީޙުން ވަރަށް މަދެވެ. އެހެން ނަމަވެސް މިއަދު މިވަނީ ލޮލުން ފެނި އަތުން ހިފިފައެވެ. އެބަސް ގަބޫލު ކުރަން ޖެހިފައެވެ. 2012 ވަނަ އަހަރު ފޭއްސި އިލޮށިގަނޑު އެ ފޭއްސި މީހުންގެ ލޮލަށް ހެރިފައެވެ.\nފަހުގެ ތާޜީޚުގައި ދިވެހިންދުއް ބަޣާވާތުގެ ހަނދާން އާކުރެވޭ ހިނދު ރައީސް މުހައްމަދު ނަޝީދުގެ އިސްތިއުފާގެ ސިޓީ ހިފައިގެން ވަޑައިގެންނެވި ކަމަށް ބުނެވޭ، ކުރީގެ ޕޮލިސް ކޮމިޝަނަރ އަބްދުﷲ ރިޔާޒް ހުންނެވީ ކޮންތާކުތޯ އެވެ؟ އަދާލަތު ޕާޓީގެ ރައީސް ޝައިޚް އިމްރާން ޢަބްދުއްﷲ ހުންނެވީ މިއަދު ކޮންތާކުތޯއެވެ. އޭނާއަކީ ބޮޑު ޖަލު ހުކުމެއް ތަންފީޒް ކުރައްވާ ބޭފުޅެކެވެ. ޝެއިޚް ޝަހީމު ހުންނެވީވެސް އެފަދަ ހާލެއްގައެވެ. އިސްލާމްދީން މޮޑިފައި ކޮށްގެން ނަމަވެސް ރައީސް ބޭނުންވާ ގޮތް ނޫން ގޮތަކަށް ފަތުވާ ދެވޭކަށް ނެތެވެ. އަނގައިން ބަހެއް ބުނެވޭކަށް ނެތެވެ.\nއެ ދުވަހުގެ ކޮންމެ ބޭފުޅަކަށް ބަލާލި ކަމުގައިވީ ނަމަވެސް ފެންނަ އޮތީ އެއް މަންޒަރެކެވެ. އެ ބޭފުޅުންނަށް މިއަދު ކުރިމަތިވެފައިވާ ނިކަމެތި ހާލުވެ. ހަވާ ނަފްސައް ހެއްލި އަމިއްލަ ފައިދާއަށްކުރި ކަމެއްގެ ސަބަބުން، ތަހަމަލްކުރަންޖެހިފައިވާ ހިތްދަތިކަމުގެ މަންޒަރެކެވެ. މިއިން ކޮންމެ ކަމަކީ ވެސް ވިސްނާ ފިކުރުކުރާ ބަޔަކަށް އިބުރަތުން ފުރިފައިވާ މަންޒަރުތަކެކެވެ.\nބަޤާވާތަކަށްފަހު، އަދި ވެރިކަމުގެ ދައުރަކަށްފަހު، އޭގެ ފަސް އަހަރު ފަހުން މިއަދުވެސް ފެންނަން އޮތީ ހަމަ އެންމެ މަންޒަރެކެވެ. ބަޣާވާތުން އަރައި ނުގަނެވިގެން އުޅޭ މަންަޒަރެވެ. ބަޣާވާތް ކުރުވި މީހުން ރުއްސަން ކުރަންޖެހިފައިވާ ކަންތައްތަކުގެ ބޮޑުކަމުން އަދުލުވެރި ޝަރީޢަތެއް ނުހިންގޭ މަންޒަރެވެ. ގައުމުގައި އަމާން ކަންނެތި ވަކިބައެއްގެ މުށުތެރޭގައި މުޅި ގުއުމު ތާށިވެފައިވާ މަންޒަރެވެ.


Redwawe ge Delivery Hidhumaiy Harudhanaa Kurumah Fahu Fashaifi - Vaguthu\nރެޑްވޭވްގެ އައު ފިހާރަ -- ވަގުތު އިމޭޖެސް: އިބްރާހިމް ޝާބިލް\nރެޑްވޭވް އިން ޑެލިވަރީގެ ޚިދުމަތްތައް އިތުރަށް ހަރުދަނާކޮށް، ޑެލިވަރީތައް ފަށައިފިއެވެ.\nފުރަބަންދުގައި މާލެ އަދި ހުޅުމާލޭގެ ކަސްޓަމަރުންނަށް ވިޔަފާރިކުރުމުގައި، ހާއްސަކޮށް ކާބޯތަކެތި ގަތުމުގައި ދިމާވެފައިވާ ދަތިތައް ލުއިކޮށްދިނުމުގެ ގޮތުން ރެޑްވޭވް އިން ކުރާ ކޮންމެ ވިޔަފާރިއެއްވެސް މާލެ އަދި ހުޅުމާލޭގެ ކޮންމެ ގޭބިސީއަކަށްވެސް ޑެލިވަރީ ކުރެވޭނެ ފަސޭހަގޮތްތަކެއް ވަނީ ފަހިކޮށްދީފައެވެ.\nއެގޮތުން، މާލޭގެ އޯޑަރުތައް ރެޑްވޭވްގެ އޯޑަރުލިންކް އަށް ލިސްޓު ފޮނުވައިގެން ކުރިއަށްގެންދެވޭނެއެވެ. ނުވަތަ ވައިބަރ މެދުވެރިކޮށް ރެޑްވޭވް ޕްލާޒާގެ (މައްޗަންގޯޅި) ނަމްބަރު 9116613، ރެޑްވޭވް ޒޯންގެ (މާފަންނު) ނަމްބަރު 9193302، ނުވަތަ ރެޑްވޭވް މާރޓްގެ (ހެންވޭރު) ނަމްބަރު 9694499 އަށް ލިސްޓުފޮނުވައިގެން އޯޑަރުކުރެވޭނެއެވެ. އަދި ހުޅުމާލޭގެ އޯޑަރުތައް ވައިބަރ މެދުވެރިކޮށް، ރެޑްވޭވް މެގަމޯލްގެ ނަމްބަރު 9193399 ނުވަތަ ރެޑްވޭވް ސިޓީސްކެއަރގެ ނަމްބަރު 9636019 އިން ނެގުމަށްވަނީ ހަމަޖެހިފައެވެ.\nމީގެ އިތުރުންވެސް ރެޑްވޭވްގެ ވެބްސައިޓު މެދުވެރިކޮށް އޮންލައިންކޮށްވެސް އޯޑަރ ކުރެވޭނެއެވެ. އަދި މި ހުރިހާ އޯޑަރުތައް ދޯނިފަހަރާއި ހަމައަށްވެސް ޑެލިވަރ ކޮށްދޭނެއެވެ.\nރެޑްވޭވްއިން ބުނި ގޮތުގައި އެކުންފުނީގެ އަމާޒަކީ ރެޑްވޭވްގެ ކޮންމެ ފިހާރައަކުންވެސް 24 ގަޑިއިރުގެ ތެރޭ 100 އޯޑަރ ޑެލިވަރ ކޮށްދީ، 16:00ގެ ކުރިން އަންނަ ކޮންމެ އޯޑަރެއް ދުވަހުން ދުވަހަށް ޑެލިވަރ ކޮށްދިނުމެވެ. މިގޮތުން ހެނދުނު 08:00 އިން ރޭގަނޑު 23:00އަށް ޑެލިވަރީގެ ހިދުމަތް ކުރިއަށް ދާނެއެވެ.\nރެޑްވޭވްގެ އިލްތިމާސަކީ ކޮވިޑްގެ މިހާލަތުގައި ރެޑްވޭވްގެ ހުރިހާ ކަސްޓަމަރުން ފަރުދީ ޒިންމާ އަދާކޮށް، ގޭގައި ތިބެ ރެޑްވޭވްގެ ޑެލިވަރީގެ ހިދުމަތް ބޭނުން ކުރުމެވެ.


SME loan negi meehunge mauloomaathu nudhin\nއެސްއެމްއީ ލޯނު ނެގި ފަރާތްތަކުގެ މައުލޫމާތު ނުދިން\nއިކޮނޮމިކް މިނިސްޓަރު ފައްޔާޒު އިސްމާއީލް: އެސްއެމްއީ ލޯނު ނެގި މީހުން ހާމަ ކުރެވެން ނެތް ކަމަށް ވިދާޅުވި -- ފޮޓޯ: އަވަސް\nއެސްއެމްއީ ޑިވެލޮޕްމަންޓް ފައިނޭންސް ކޯޕަރޭޝަން (އެސްޑީއެފްސީ) އިން މިހާތަނަށް ލޯނި ނެގި ފަރާތްތަކުގެ މައުލޫމާތު ހާމަ ކުރެވެން ނެތް ކަމަށް އިކޮނަމިކް މިނިސްޓަރު ފައްޔާޒު އިސްމާއީލް ވިދާޅުވެއްޖެ އެވެ.\nފައްޔާޒު މިހެން ވިދާޅުވީ މެދުހެންވޭރު ދާއިރާގެ މެމްބަރު އަލީ އާޒިމް ލިޔުމުން ޖަވާބު ހޯއްދަވަން އެދި ވަޑައިގަތް ސުވާލަކަށް ލިޔުމުން ދެއްވި ޖަވާބެއްގަ އެވެ. މިނިސްޓަރު ދެއްވި ޖަވާބު އަމީން އާންމު ފާތުމަތު ނިއުޝާ މިއަދު ވަނީ މަޖިލީުގައި ޖަލްސާގައި އިއްވަވައިފަ އެވެ.\nއާޒިމްގެ އެދި ވަޑައިގަތީ އެސްއެމްއީ ލޯނު ދީފައި ވަނީ ކޮން ފަރާތްތަކަކަށްތޯ އާއި އެ ލޯނުތައް އަނބުރާ ގަވާއިދުން ދައްކަމުން ދަނީ ދަނީ ފަރާތްތަކެއްތޯ ސާފު ކުރައްވާށެވެ.\nޖަވާބުގައި މިނިސްޓަރު ފައްޔާޒު ވިދާޅުވީ އެސްއެމްއީ ލޯނު މިހާރު ދޫކުރަނީ އެސްޑީއެފްސީގެ ނަމުގައި ސަރުކާރުގެ މެޖޯރިޓީ ހިއްސާ އެކުލެވޭ ގޮތަށް 2019 ވަނަ އަހަރުގައި ރަޖިސްޓްރީ ކޮށްފައިނަ ކުންފުނިން ކަމަށެވެ.\nއަދި އެ ކުންފުންޏަކީ މާލީ އިދާރާއެއްގެ ގޮތުގައި އެމްއެމްއޭއިން ލައިސެންސް ދޫކޮށްފައިވާ ފަރާތެއް ކަމަށް ވެސް މިނިސްޓަރު ވިދާޅުވި އެވެ. އެހެންވެ ލޯނު ނަގާފައިވާ އަދި ދައްކަމުންދާ މީހުންގެ މައުލޫމާތަކީ ކުންފުނީގެ ގަވައިދުތަކާއި އުސޫލު ދަށުން ސިއްރު ކުރެވިފައިވާ މައުލޫމާތުތަކެއް ކަމަށެވެ.\n"މި މައުލޫމާތުތަކީ ފިޔަފާރިތަކުގެ ޒާތީ މައުލޫމާތުތަކެއް. އަދި މިއީ ވިޔަފާރިތަކުގެ ސިއްރު ހިމެނޭ ހައްސާސީ މައުލޫމާތުތަކެއް." މިނިސްޓަރު ފައްޔާޒު ވިދާޅުވި އެވެ.\nއެހެންކަމުން ކަސްޓަމަރުންގެ މައުލޫމާތު ތިންވަނަ ފަރާތަކަށް ހާމަ ކުރުމަކީ ގާނޫނުތަކާއި ގަވާއިދުތަކާއި ކުންފުނީގެ އުސޫލުތަކުގެ ދަށުން ހުއްދަ ނޫން ކަމެއް ކަމުގައި އެސްޑީއެފްސީއާ ހަވާލާ ދެއްވާ މިނިސްޓަރު ވިދާޅުވި އެވެ.\nނަމަވެސް މެމްބަރު އާޒިމް އެދިލައްވާފައިވާ މައުލޫމާތު ގާނޫނުން ހުއްދަކުރާ ވަރަކަށް ހިއްސާ ކޮށްދިނުމަށް އެސްޑީއެފްސީގައި އެދިފައިވާނެ ކަމަށް ވެސް މިނިސްޓަރު ވިދާޅުވެފައި ވެއެވެ.\nރައްޔިތުންގެ މަޖިލިސް ފައްޔާޒް އިސްމާއީލް އެސްއެމްއީ ބޭންކް + އަލީ އާޒިމް\n"ރައީސް ޔާމީންގެ މަގުސަދަކީ ދަތިކުރުން"\nޒުވާނުން މަޖިލީހަށް އަހުލުވެރިކުރުވި ޕްރޮގްރާމު ނިންމާލައިފި


Ingireysi safeeru Addu City ge imaamunnaa bahdhalukurahvaifi\nއިނގިރޭސި ސަފީރު އައްޑޫސިޓީގެ އިމާމުންނާ ބައްދަލުކުރައްވައިފި\n9 ޑިސެމްބަރ 20192years ago\nއިނގިރޭސި ވިލާތުން ރާއްޖެއަށް ކަނޑައަޅުއްވާފައިވާ ސަފީރު، ހަރ އެކްސެލެންސީ ކެރޮން ރޮސްލާ އައްޑޫސިޓީގެ ހުކުރު ކުރާ މިސްކިތްތަކުގެ އިމާމުންނާ މިއަދު ބައްދަލުކުރައްވައިފިއެވެ.\nއިނގިރޭސި ސަފީރުގެ މިބައްދަލުވުމަކީ އިމާމުންގެ މަސައްކަތް ކުރިއަށްދާގޮތް އޮޅުންފިލުއްވުމަށާއި މުޖުތަމަޢުގައި އެމީހުންގެ ދައުރު އަދާކުރާގޮތާއި ހުރި ދަތިތައް އޮޅުންފިލުއްވުމުގެ ގޮތުން ބޭއްވެވި ބައްދަލުވުމެކެވެ.\nމިބައްދަލުމުގައި ޒުވާނުން ނޭދެވޭ ކަންކަމަށް އަރައިގަނެ ކުށް ކުރުމަށް ދިމާވާ ސަބަބުތަކާ ގުޅޭގޮތުން ސަފީރު މަޢުލޫމާތު ހޯއްދެވިއެވެ. އަދި އެފަދަ ޒުވާނުން ރަނގަޅު މަގަށް ގެނެސްދިނުމުގައި އިމާމުންގެ މަސައްކަތާ ގުޅޭގޮތުންވެސް ސުވާލުކުރެއްވިއެވެ.\nއިނގިރޭސި ސަފީރު ވިދާޅުވި ގޮތުގައި މުސްލިމުންގެ ނަމުގައި ހިންގާ ބައެއް ނޭދެވޭ ކަންކަން އެއީ ހަގީގީ އިސްލާމް ދީން ނޫންކަން ބުނެދިނުމުގައި އީމާމުންގެ ދައުރު މުހިންމު ކަމަށެވެ. އަދި އެކަމަށްޓަކައި މީޑިއާތަކުންވެސް ރަނގަޅު ގޮތުގައި ރިޕޯޓުތައް ގެނެސްދިނުން މުހިންމު ކަމަށެވެ.\nއެކަމަނާ ވިދާޅުވިގޮތުގައި ސަފީރެއްގެ ހައިޞިއްޔަތުން ތަފާތު ފިކުރުތައް ދެނަގެނެ އެއްކޮށް މަސައްކަތް ކުރުމަށް ބޭނުންފުޅުވާ ކަމަށެވެ.\nއިމާމުންނާއެކު ބޭއްވެވި މިބައްދަލުވުމަށްފަހު އެކަމަނާ ވަނީ މިސްކިތަކަށް ވަޑައިގެން މިސްކިތް ބައްލަވާލައްވާފައެވެ.


SunOnline: DPL: Foakaidhoo balikoh Maziya in style gai3vana buru fashaifi\nފޯކައިދޫ ބަލިކޮށް މާޒިޔާއިން ސްޓައިލުގައި ތިންވަނަ ބުރު ފަށައިފި\nޢަބްދުﷲ އައިމަން 14 Jan 2020, 19:05\nމާޒިޔާއާއި ފޯކައިދޫ މިއަދު ކުޅުނު މެޗުގެ ތެރެއިން --- ފޮޓޯ// އެފްއޭއެމް\nދިވެހި ޕްރިމިއާ ލީގުގެ ފަހު ބުރުގެ ފުރަތަމަ މެޗުގައި މިއަދު ފޯކައިދޫ އަތުން ތަފާތު ބޮޑު މޮޅެއް ހޯދައި މާޒިޔާއިން 11 ޕޮއިންޓަށް ލީޑު ފުޅާކޮށްފި އެވެ.\nއެއްވަނައިގައި ބޮޑު ފަރަގެއްގައި އޮވެ ދެވަނަ ބުރު ނިންމާލި މާޒިޔާއިން މިއަދުގެ މެޗުގައި ފޯކައިދޫ ބަލިކުރީ 0-7 ގެ ނަތީޖާއަކުންނެވެ. މި މޮޅާ އެކު މާޒިޔާ އެއް ވަނައިގައި އޮތީ 44 ޕޮއިންޓާ އެކު އެވެ. ދެ ވަނައިގައި އީގަލްސް އޮތީ 33 ޕޮއިންޓާ އެކު އެވެ. ތިން ވަނައިގައި ޓީސީ އޮތީ 28 ޕޮއިންޓާ އެކު އެވެ. ހަތަރު ވަނައިގައި އޮތް ގްރީން ސްޓްރީޓްސްގެ އޮތީ 26 ޕޮއިންޓެވެ. ފަސް ވަނައިގައި ދަ ގްރާންޑޭ ސްޕޯޓްސް ކްލަބް 21 ޕޮއިންޓާ އެކު އޮތްއިރު، މިއަދުގެ މެޗުން ބަލިވި ފޯކައިދޫ އަށް ވަނީ 20 ޕޮއިންޓް ލިބިފަ އެވެ.\nލީގުގެ ތިން ވަނަ ބުރުގައި ގަދަ އަށް ޓީމު ކުޅޭ ގޮތަށް ކުރިން ނިންމާފައި އޮތް ނަމަވެސް ގަވާއިދު ބަދަލުކޮށް ފަހު ބުރުގައި ގަދަ ހަ ޓީމު ކުޅޭގޮތަށް އެފްއޭއެމުން ވަނީ ނިންމާފަ އެވެ. އެއީ ކްލަބްތަކަށް މާލީ ގޮތުން ދިމާވެފައިވާ މައްސަލަތަކުގެ ސަބަބުން ސީޒަން ދިގުލައިގެން ދާން ބައެއް ކްލަބްތަކުން ބޭނުންނުވާތީ އެވެ. އަދި ބައެއް ކްލަބްތަކުން ސީޒަން އަވަހަށް ނިންމާލަން ބޭނުންވި އެއް ސަބަބަކީ އެއް ވަަނައިގައި އޮތް މާޒިޔާ އަތުލެވޭނެ ކަމުގެ މާ ބޮޑު ޔަގީންކަމެއް ނެތުމެވެ.\nމިއަދުގެ މެޗުގައި މާޒިޔާއިން ވަރުގަދަ ސްކޮޑަކާ އެކު ފެށި ނަމަވެސް ފޯކައިދޫގެ މުހިއްމު ތިން ކުޅުންތެރިއަކު ދާދި ފަހުން ޓީސީއަށް ބަދަލުވުމާ ގުޅިގެން އެ ޓީމުން މިއަދުގެ މެޗާ ކުރިމަތިލީ ޓީމަށް އަލަށް ގެނައި ބައެއް ކުޅުންތެރިން ވެސް ޓީމުގައި ހިމަނައިގެންނެވެ.\nމިއަދުގެ މެޗު ފެށިގެން ފޯކައިދޫއަށް މާޒިޔާ ހިފަހައްޓާލެވުނީ އެންމެ 18 މިނަޓު ވަންދެނެވެ. އިބްރާހިމް މަހުދީ (ފޭދޫ އިއްބެ) ގެ ގޯލުން މާޒިޔާ ފޯކައިދޫގެ ގޯލު ހުޅުވާލުމަށްފަހު ދިޔައީ ފުލުފުލުގައި ހަމަލާތައް އުފައްދަމުންނެވެ. އެކަމަކު އެ ހާފުގައި އެ ޓީމަށް ލިބުނު ގިނަ ފުރުސަތުތައް ދިޔައީ ބޭނުން ނުކުރެވި އެވެ. މާޒިޔާއިން ދެވަނަ ގޯލު ޖެހީ ހާފު ނިމެން ކުޑައިރަކޮޅަކަށް ވެފައި ވަނިކޮށް ހަމްޒާ މުހައްމަދު (ހަމްޕު) އެވެ.\nފުރަތަމަ ހާފުގައި ލިބުނު ފުރުސަތުތަކުގެ ބޭނުން އެންމެ ރަނގަޅު ގޮތުގައި ނުހިފުނު ނަމަވެސް ދެވަނަ ހާފުގައި މާޒިޔާއިން ވަނީ ފަސް ގޯލު ޖަހައިފަ އެވެ. ދެވަނަ ހާފު ފެށިގެން 59 ވަނަ މިނަޓުގައި އެ ޓީމުގެ ބިދޭސީ ފޯވާޑް ކޯނެލިއަސް ސްޓެވާޓް (ކޯނޭ) ވަނީ މާޒިޔާގެ ލީޑު ފުޅާ ކޮށްދީފަ އެވެ. އަދި ޖެހިގެން އައި މިނަޓުގައި ވެސް އޭނާ ވަނީ އިތުރު ގޯލެއް ޖަހައި މާޒިޔާއަށް މެޗު ޔަގީންކޮށްދީފަ އެވެ.\nފުލުފުލުގައި މާޒިޔާ ޖަހަމުން ދިޔަ ގޯލުތަކާ އެކު ފޯކައިދޫގެ އުންމީދު ކެނޑި ކުޅުމަށް މަޑުޖެހުމެއް އައުމުން އޭގެ ފައިދާ މާޒިޔާއިން ވަނީ ފުރިހަމައަށް ނަގައިފަ އެވެ. އެގޮތުން 81 ވަނަ މިނަޓުގައި ގޯލެއް ޖަހައި ކޯނޭ އޭނާގެ ހެޓްރިކް ފުރިހަމަ ކުރި އިރު މެޗު ނިމުމުގެ ކުރިން މުހައްމަދު އިރުފާންއާއި (އިރޭ) އާއި ހުސައިން ނިހާން (ނިހާޓް) ވަނީ ގޯލު ޖަހައިފަ އެވެ.\nލީގުގައި މިހާތަނަށް މާޒިޔާ ކުޅުނު 16 މެޗުގެ ތެރެއިން އެ ޓީމު ވަނީ 13 މެޗުން މޮޅުވެފަ އެވެ. ދެ މެޗުން އެއްވަރުވިއިރު، ބަލިވީ އެންމެ މެޗަކުންނެވެ. ލީގުގައި މިރޭ ކުޅޭ މެޗުގައި ބައްދަލު ކުރާނީ ގްރީންސްޓްރީޓްސްއާއި ދަ ގްރާންޑޭ އެވެ.


Male atholhu falhe kuyyah dhinumun Adheeb ah ufulaafaivaa dhauvaage aduehun cancel koffi - vNews.mv\nމާލެ އަތޮޅު ފަޅެއް ކުއްޔަށް ދިނުމުން އަދީބަށް އުފުލާފައިވާ ދައުވާގެ އަޑުއެހުން ކެންސަލްކޮށްފި\n07 March 2016, 16:11\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ)އިން މާލެ އަތޮޅު ފަޅެއް އެބޮނީ ޕްރައިވެޓް ލިމިޓެޑަށް ކުއްޔަށް ދޫކުރި މައްސަލާގައި ކުރީގެ ނައިބް ރައީސް އަހްމަދު އަދީބްގެ މައްޗަށް އުފުލާފައިވާ ދައުވާގެ ޝަރީއަތުގެ މިއަދުގެ އަޑުއެހުން ކެންސަލް ކޮށްފި އެވެ.\nމިއަދުގެ އަޑުއެހުން ކެންސަލް ކުރި ވަކި ސަބަބެއް ކްރިމިނަލް ކޯޓުން ބުނެފައެއް ނުވެ އެވެ.\nއަދީބު ފިސްތޯލަ ގެންގުޅުނު ކަމަށް ބުނާ މައްސަލާގައި އޭނާގެ މައްޗަށް އުފުލާފައިވާ ޓެރަރިޒަމްގެ ދައުވާގެ ޝަރީއަތުގެ އަޑުއެހުން ވެސް އިއްޔެ ވަނީ ކެންސަލް ކޮށްފަ އެވެ.\nމިއަދަށް ތާވާލްކުރި އަޑުއެހުމުގައި އަދީބްގެ މައްޗަށް އުފުލާފައިވަނީ ރަސްމީ ހައިސިއްޔަތު ނަހަމަ ގޮތުގައި ބޭނުން ކުރި ކަމުގެ ދައުވާ އެވެ.\nއެމްއެމްޕީއާރްސީގެ ހިޔާނާތުގެ މައްސަލައިގައި ކުރީގެ ނައިބު ރައީސް އަހުމަދު އަދީބުގެ މައްޗަށް އުފުލާފައިވާ ދައުވާގެ މިއަދުގެ އަޑުއެހުން ކެންސަލްކޮށްފި އެވެ. އަޑުއެހުން ކެންސަލުކުރި ސަބަބެއް ސާފެއް ނުވެ އެވެ. އިއްޔެ ކްރިމިނަލް ކޯޓުގައި ތާވަލުކުރި އަދީބުގެ ޓެރަރިޒަމް މައްސަލަ ވެސް ވަނީ ކެންސަލް ކޮށްފަ އެވެ.\nމި މައްސަލައިގައި އަދީބުގެ މައްޗަށް އުފުލާފައި ވަނީ ރަސްމީ ހައިސިއްޔަތު ނަހަމަ ގޮތުގައި ބޭނުން ކުރި ކަމުގެ ދައުވާ އެވެ. މިދައުވާ އަދީބްގެ މައްޗަށް އުފުލާފައިވަނީ 30 ސެޕްޓެމްބަރު 2015 ގައި އެބޮނީ ޕްރައިވެޓް ލިމިޑެޓް ނަމަކަށް ކިޔާ ކުންފުންޏަކަށް މާލެ އަތޮޅުގެ ފަޅެއް 50 އަހަރަށް ކުއްޔަށް ދިން މައްސަލާގަ އެވެ. އަދީބް ވަނީ މިދައުވާއަށް އިންކާރުކުރައްވާފަ އެވެ.\nމިމައްސަލާގައި މިދިޔަ ޖެނުއަރީ މަހުގެ 26 ވަނަ ދުވަހު ބޭއްވި އަޑުއެހުމުގައި ދައުލަތުން ބުނެފައިވަނީ އެމްއެމްޕީއާރްސީ އިން އެބޮނީ ޕްރައިވެޓް ލިމިޓެޑަށް ފަޅެއް ކުއްޔަށް ދޫކޮށްލިއިރު އެތަނުން ދައުލަތަށް ލިބެން ޖެހޭ ކުއްޔާ އިދާރީ ފީވެސް ލިބިފައި ނެތް ކަމަށެވެ. ދައުލަތުގެ ދައުވާ ސާފު ނުވާ ކަމަށް އަދީބްގެ ވަކީލު އެ ދުވަހު ވިދާޅުވުމުން ދައުލަތުގެ ދައުވާ ވަކީލަށް ސާފުކޮށްދިނުމަށް ވަގުތުތަކެއް ހޭދަވެގެން ދިޔަ އެވެ.\nއެދުވަހުގެ އަޑުއެހުމުގައި ދައުލަތުގެ ވަކީލް ވިދާޅުވީ މި ފަޅު ގަވައިދާ ހިލާފަށް އަމިއްލަ ފަރާތަކަށް ކުއްޔަށް ދޫކޮށްފައިވަނީ ޓޫރިޒަމް މިނިސްޓްރީ ހިންގުމާ އަދީބް ހަވާލުވެވަޑައިގެން ހުންނެވި ދުވަސްވަރު ކަަމަށެވެ.\nދައުލަތުގެ ވަކީލް ވިދާޅުވީ މި ފަޅު ބަޔަކަށް ކުއްޔަށް ދިން އިރު އެތަނަކީ ޓޫރިޒަމް މިނިސްޓްރީގެ ބެލުމުގެ ދަށުގައި އޮތް ތަނެއް ވެސް ނޫން ކަމަށެވެ. ނަމަވެސް އެތަން އަމިއްލަ ފަރާތަަކަށް ހަވާލުކުރުމުގައި ޓޫރިޒަމް މިނިސްޓްރީގެ ވަސީލަތްތަކާއި މުވައްޒަފުން ބޭނުންކުރި ކަން ދައުލަތުން ވަނީ ފާހަގަކޮށްފަ އެވެ.\nދައުލަތުގެ ވާހަކަތަކާއި ގުޅިގެން އަދީބްގެ ވަކީލް މޫސާ ސިރާޖު ވަނީ ދައުލަތުން ބުނާ ފަޅުގެ މައުލޫމާތު ސާފުކޮށްދޭން އެދިފަ އެވެ. ޖަވާބުގައި ދައުލަތުގެ ވަކީލް ވިދާޅުވީ އަދީބް ތަހުގީގަށް ދެއްވާފައިވާ ބަޔާނުގައި އެފަޅުގެ މައުލޫމާތު ހިމަނާފައިވާ ކަމަށެވެ. ނަމަވެސް އެ ފަޅަށް އެއްވެސް ނަމެއް ދީފައި ނެތް ކަން ފާހަގަކުރައްވާ ދައުލަތުގެ ވަކީލް ވިދާޅުވީ ފަޅުގެ މައުލޫމާތު ކުރިއަށް ހުރި އަޑުއެހުންތަކުގައި ހިއްސާކުރަމުންދާނެ ކަަމަށެވެ.\nއެމްއެމްޕީއާރްސީ އިން ދޫކުރި ފަޅުގެ މައްސަލާގައި އަދީބްގެ އިތުރުން އެމްއެމްޕީއާރްސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތުގެ މައްޗަށް ވެސް ދައުލަތުން ވަނީ ދައުވާ އުފުލާފަ އެވެ. ޒިޔަތު ވެސް ވަނީ ދައުވާއަށް އިންކާރުކޮށްފަ އެވެ.\nޒިޔަތުގެ މައްޗަށް ދައުލަތުން ދައުވާކުރީ އެބޮނީ ޕްރައިވެޓް ލިމިޑެޓް ނަމަކަށް ކިޔާ ކުންފުންޏަކަށް ދައުލަތުން ބުނާ ފަޅު ކުއްޔަން ދިނުމުން އެކަމުގެ އަގުގެ ގޮތުގައި އެ ކުންފުނީގެ ފަރާތުން ދައުލަތަށް ދެއްކި އެއް މިލިއަން ޑޮލަރުގެ ޗެކާ ޒިޔަތު ހަވާލުވެ އެ ޗެކުގައިވާ ފައިސާ ދައުލަތަށް ލިބިފައި ނުވާތީ އެވެ.


ދެ މަގު – Esfiya\nހިތާމަ އެހެނިހެން ދީނީ2days ago\nއާދައިގެމަތިން މިއަދުވެސް އަހަރެން ހޭލިއިރު ހަވީރުވާން ގާތްވަނީއެވެ. ހައިކަން އިހުސާސްވެފައި ހުރުމުންނާއިއެކު އަހަރެން އަވަސްވެގަތީ ފެންތިކެއްވަރައިލައިގެން ނިކުންނާށެވެ. ރޭގަނޑުދާ ހަތަރުދަމު އަހަރެން ވަގުތު ހޭދަކުރަނީ އަހަރެންގެ އެކުވެރިންނާއެކުގައެވެ. ޕާޓީ ކުރުމުގައެވެ. މަޖަލާ ފޯރީގައި ދީނުގައި ހަރާމް ކުރައްވާފައިވާ ކަންތައްވެސް ކުރަމުން ދިޔައީ ހެއްދެވި ފަރާތެއް ވާކަންވެސް ނޭނގޭ މީހެއްފަދައިންނެވެ. ބިރުގެކަންފުޅެއް ވެސް ނެތިއެވެ.\nއުމުރުން ފަނަރަ އަހަރަށް އަޅަންދެންވެސް އަހަރެންމީ ވަގުތުން ވަގުތަށް ނަމާދުކޮށް ދީނީކަންކަމަށް ސަމާލުކަންދޭ، ރަނގަޅު ކުއްޖެކެވެ. ނަމަވެސް އަހަރެންނާއި ދިމާވި ބީރައްޓެހި ދެ ކުއްޖެއްގެ ސަބަބުން އަހަރެންނަށް މަގު އޮޅިގެންދިޔައީ ހީވެސް ނުކުރާހާ އަވަހަށެވެ. ނަމަވެސް ކުރާނީ ކީއްހެއްޔެވެ؟ މިއަދާއި ހަމައަށް އައި އިރުވެސް އަހަރެން މިހެން އުޅޭތީ މަންމަމެން އަދި އެކުވެރިންނާއި ހެޔޮއެދޭ މީހުންވެސް އެހެން ނޫޅުމަށް ނަސޭހަތްދެއެވެ. ނަމަވެސް އެކަކުދޭ ނަސޭހަތެއްގެ ބަހެއްނާހަމެވެ. މަންމަދޭ ނަސޭހަތެއް ނޫނީ އަޑުވެސް ނާހަމެވެ. އެކަމަކު މަންމަދޭ ނަސޭހަތްވެސް ކަނުލާ އަޑުއަހަމެކޭ ނުބުނެވޭނެއެވެ. މަންމަގެ ނަސޭހަތް އަޑުއަހަން އިންނައިރުވެސް އަހަރެންގެ ހިތާއި ސިކުނޑީގައި ހިނގަމުން ދަނީ އެހެން ހިޔާލުތަކެވެ. އަހަރެން އެހެން އުޅޭތީ މިހާރު ގޭގައި އުޅޭ މަންމަނޫން އެހެން ހުރިހާ އެންމެން ވާހަކަ ދެއްކުން ހުއްޓާލައިފިއެވެ.\n” ދަރިފުޅާ ޝާއިން..މިކޮޅަށް އާދެބަލަ..” އަހަރެން ކައިގެން ބަދިގެއިން ނިކުމެ ގެއިން ބޭރަށް ނިކުތުމަށް ހިނގައިގަތްތަނާ އަހަރެންގެ މަންމަ އަހަރެންނަށް ގޮވާލިއެވެ. މަންމަގާތަށް އައުމަށް އެދުމުން އަހަރެން ގޮސް މަންމަގާތު އިށީނީމެވެ. އަހަރެން މަންމަގާތު އިށީން އިރުގައިވެސް އަހަރެންނަށް މަންމަދައްކާނީ ކޮން ވާހަކައެއްކަން އެނގެއެވެ. އެހެންކަމުން އަވަހަށް އެތަނުންދާން ދައްކާނެ ބަހަނާއަކާއި މެދު ވިސްނަންފެށީމެވެ.\n” ދަރިފުޅާ..މަންމަ މިއަދު މިދޭ ނަސޭހަތް ވަރަށް ރަނގަޅަށް ކަނުލާ އަޑުއަހާތި..މަންމައަށް އެނގޭ ދަރިފުޅު މިތަނުން އަވަހަށް ދާން ބޭނުންކަން..އެކަމަކު އަޑުއަހާ އެއަށްފަހު ދަރިފުޅު ބޭރަށް ދިޔަޔަސް ހެޔޮ..ދަރިފުޅާ..އަހަރެމެން ހުރިހާ އެންމެން ވެސް މި ދުނިޔެއަށް ފޮނުވީ އަހަރެމެން ހެއްދެވި ފަރާތަށް އަޅުކަންކޮށް ރަނގަޅަށް އުޅެން..ދެ މަގެއް ދައްކާ ކޮންމެވެސް އެއްމަގެއް އިޚްތިޔާރުކޮށް، އެމަގަކުން ހިނގަން އެކަމަކު އެއީ ވަރަށް ރަނގަޅަށް ފަހުންވެދާނެ ގޮތަކަށް ވިސްނައިގެން..ދަރިފުޅު ތިއޮތީ ރަނގަޅަށް އޮތްމަގުން ހިނގަހިނގާފައި ނުވެސް އެނގި ފަޅި ސިކުންތު ކޮޅެއްތެރޭގައި ވިސްނާލުމެއްވެސް ނެތި މަގު ބަދަލު ކޮށްލާފައި..ދެ މަގުވެސް މިވަނީ ލޮލަށް ނުފެންނަހާ ދުރަށްގޮސް ގެއްލިފައި އެތަނުން ރަނގަޅީ ކޮން މަގެއްތޯ ބުނަންޖެހިފައި..ދަރިފުޅާ ވަރަށް ރަނގަޅަށް މަންމަ މި ދައްކާ ވާހަކައާއި މެދު ވިސްނާތި..ލޯމަރައިގެން އިނިއްޔާ ފަސޭހައިން ދަރިފުޅުގެ ސިކުނޑިއަށް ވިސްނޭނެ..” އަހަރެންގެ މަންމަ އަހަރެންގެ ބޮލުގައި ފިރުމަމުން ދިޔައެވެ. އަހަރެންގެ އިހުތިޔާރުން ބޭރުގައި އަހަރެންނަށް ލޯމަރާލެވުނެވެ.\nއަނެއްކާވެސް މަންމަ ވާހަކަ ދައްކަންފެށިއެވެ. ” ދަރިފުޅާ..ކަނާތަށް އޮތް މަގުއެއީ ކަނޑިއެއްގެ މިޔައެއްހާ ތެދުމަގެއް..އަލިވެ ބަބުޅާފައިވާ ވަރަށް ރީތި މަގެއް، ވަރަށް އުޖާލާކޮށް..އެކަމަކު ވައަތަށް އޮތް މަގު އެއީ ސީދާކަމެއް ނެތް މަގެއް..ދެފަރާތުގައި އަލިފާން..އެ އަލިފާންގަނޑަށް މިނިވަންކަމާއެކު އެއްވެސް ފިކުރެއް ހިޔާލެއް ނެތި އުޅޭމީހުން ދިޔުންވަނީ .. އެ އަލިފާންގަނޑުގެ ތެރޭގައި އަނދައިގެން ދިޔުން އޮންނާނީ .. އަހަރެމެންނުވާނެ ޝައިތާނާގެ ބަހަށް ހެއްލޭކަށް .. ..އެކަމަކު އޭރު ބުނި ކަނާތަށް އޮތް މަގުގައި ވަނީ މަލާއި މޭވާއިން ފުރިފައި..މާނައަކީ އެމަގުގައި އޮތީ އުފާވެރިކަމާއި ހިތް ހަމަޖެހުމެ..އަދި މަގު ގޮސް ނިމޭތަނުގައި އޮތީ ކޮންފަދަ ތަނެއް..ރަނުން ހަދާފައިވާ މަންޒިލަކަށް ވުރެންވެސް މާފުރިހަމަތަނެއް..ދާއިމީ ތަނެއް..އެކަމަކު އެ މަންޒިލާއި ހަމައަށް އެ ގޮވެއްޗާއި ހަމައަށް ދިއުމަށް އަހަރެމެންނަށް ކުރިމަތިވާ ކަންތަކުން، ދެވޭ އިމްތިހާންތަކުން ހިތްވަރާއެކު ފާސްވާންޖޭހޭ..” މަންމަ މިފަހަރު ނަސޭހަތް ނިންމާލީ ހަމަރަނގަޅަށްވެސް އަހަރެންގެ ހިތަށް ބިރުވެރިކަން ވައްދާފައެވެ. އަހަރެން ހާސްވާން ފެށިއެވެ. ލޯ ހުޅުވާލެވުނު އިރު އަހަރެންނަށް ބަލަހައްޓައިގެން މަންމައިނެވެ. އަހަރެން ވަރަށް ހިތްވަރު ކޮށްފައި މަންމައަށް ގޮވާލީމެވެ. ނަމަވެސް އެ މަންމަ ހަމަ އެއްވެސް އެއްޗެއް ނުބުނެ ބަލަހައްޓައިގެން އިނެވެ. އަހަރެންނަށް މަންމަ އަނގައިން ނުބުނުމުން ފުރަތަމަ ފަހަރަށް އަހަރެންގެ ހިތުގައި ޖެހުނެވެ. ނަމަވެސް މަންމަ ގޮވާލުމުން ގިނަފަހަރު އަޅާނުލާ ދަނީ އަހަރެންނެވެ. އެ މަންމަގެ ހިތަށް ކިހާ ތަދުވާނެ ހެއްޔެވެ؟ ދެން މަންމަ ކުރިކަމަކުން މިފަހަރު އަހަރެންނަށް ވަރަށް އަސަރުކުރިއެވެ. ދުވަހަކުވެސް އަހަރެންނަށް އަހަރެންގެ ނަމުގެ ކުރިއަށް ދަރިފުޅު ނުލާ ކިޔާފައި ނުވާ މަންމަ މިއަދު އަހަރެންނަށް ގޮވީ ހަމަ އެކަނި ޝާއިން އޭ ކިޔާފައެވެ. އަހަރެންގެ ހިތަށް ވަރަށް ބޮޑު ހުސްކަމެއް ވެރިވިއެވެ. ” ޝާއިން..އަދިވެސް ޝާއިން އިޚްތިޔާރު ކުރާނީ ދެފަރާތުގައި އަލިފާންވާ އެ މަގުތަ؟..މި މަންމަގެ ބަހަށް ވުރެން އަދިވެސް ގަބޫލުކުރަނީ މިރަށަށް އައި ބީރައްޓެހި ދެކުދިންގެ ވާހަކަތަ؟..އަދިވެސް ހަމަ ތި ހިތަކަށް އެކައްޗެއްވެސް ނާރާތަ؟..ތިއުޅުން ދޫކޮށްލާކަށް ނުވޭތަ؟ ތިހެން އުޅެން ބިރެއްވެސް ނުގަނޭތަ؟ ސުބުހާނައްﷲ ކޮންކަހަލަ ކުއްޖެއްމީ؟..” މަންމަ ވަރަށް އަސަރާއެކު އަހަރެންގެ މޫނަށް ބަލަން އިނދެ ހުރިހާ ސުވާލެއް ކޮށްފައި އެންމެފަހުން ބުނި ލަފުޒު ބުނެލީ އެހެން ފަރާތަކަށް ބަލާލަމުންނެވެ. އަހަރެންގެ މަންމަ އެހުރިހާ ސުވަލެއް ކުރިއިރުވެސް ދޭނެ ޖަވާބެއް ނޭނގުނެވެ. ގަބުވެފައި އިނދެވުނީއެވެ. ލޮލުގައި ކަރުނަ ވިދަވިދާ ހުރީ އަހަރެން ކަހަލަ މީހަކު ލޮލުން ފޭބުން ހައްގެއް ނޫނޭ ނުފައިބާނަމޭ ބުނާ ފަދައިންނެވެ.\nމަންމައެތަނުން ތެދުވެގެން ގޮސް ކޮޓަރިއަށްވަނެވެ. އަހަރެންނަށް ބަލާލުމެއްވެސް ނެތިއެވެ. އަހަރެންގެ ކަންފަތުގައި ގުގުމަމުން ދަނީ މަންމައާއި ދައްތަމެންގެ ނަސޭހަތްތަކެވެ. މުޅިތަންފެންނަނީ ނާމާންކޮށް ފަދަ ގޮތަކަށެވެ. ކުރިމަތިން އަހަރެން ދަމާފައި އަލިފާންގަނޑާ ދިމާލަށް ގެންދާތަންވެސް ސިފަވަނީއެވެ. އަހަރެންނަށް ކުރެވުނު އަމަލުތަކާއި އަހަރެން ގެންގުޅުން އެއްވެސް އެއްޗެއް އަހަރެން ސަލާމަތް ކުރާކަށް ނާދެއެވެ. އެކުވެރިޔަކުވެސްނައެވެ. އަލިފާންގަނޑަށް ވެއްޓި ވެއްޓި އޮށްވައިވެސް ނުވެއްޓި ސަލާމަތްވީ އަހަރެންގެ ލޯބިވާ މަންމަގެ ދުޢާއިންނެވެ. އެ އަލިފާންގަނޑުގެ ދަރަކަށް ނުވެ ސަލާމަތްވިއެވެ. ނަމަވެސް ހުރިހާ އެންމެން އެހެން ސަލާމަތް ވާނެ ހެއްޔެވެ.؟ ހަމަގައިމުން ވެސް މަންމަގެ ހިތުގައި ޖައްސާ އުޅުނު މީހަކަށް ގަދަފަދަ އަޒާބު ލިބޭނެއެވެ. އެ މަންމަގެ ހިތް އަހަރެމެންގެ މައްޗަށް ހެޔޮ ނޫން ކަމުގައި ވާނަމަ ސުވަރުގެ ދެވޭނެކަމުގެ އުންމީދެއް ނެތެވެ.\nބޯކޮށާތަނަކަށް ގޮސް އަހަރެންގެ އުނަގަނޑުން ތަންކޮޅެއް މައްޗަށް ހުންނަ އިސްތަށިގަނޑު ކޮށާލީމެވެ. ކުރީގައި އަހަރެންނަށް އެންމެ ރީތިގޮތަށް ކޮށާލިނަމަވެސް މިހާރު އަހަރެންގެ އެ ރީތިކަމެއްނެތެވެ. އަމަލާއި އެއްވަރަށް ސިފަ ވެސް ހުތުރުވާންފަށައިފިއެވެ. ދޮން ހަންގަނޑުވަނީ އަނދާފައެވެ. ރީތި ވަރަކަށް ހުންނަ އަހަރެންގެ ހަށިގަނޑާއި އިސްކޮޅު ވަނީ ގެއްލިފައެވެ. ލާފައިވައި ފަޓުލޫނުވެސް ވަނީ އުނަގަނޑުން ސޮހިފައެވެ.\nއަވަހަށް ގެޔަށްގޮސް ފެންވަރައިލައިގެން މަޢްރިބަށް ގޮވުމުގެ ކުރިން އަސުރު ނަމާދު ކުރެވޭތޯ މިސްކިތާއި ދިމާލަށް ހިނގައިގަތީމެވެ. ނަމާދަށް ދާން ލާން ކަމުދާވެސް އޮތީ އެންމެ އެއްޗެކެވެ. އެއީ އަހަރެން އެންމެފަހުން އީދަށް މަންމަ ގަނެދިން އެއްޗެވެ. އެ ހުދު ގަމީހާއި އުނަގަނޑަށާއި ފައިކުރިއަށް ރަބަރު ލައްވައިފައިވާ ޖިންސު މިޒަމާނުގެ ގޮތަށްނަމަ އެ ކެރެޓުލައިގެން އަހަރެން ނިކުތީމެވެ. މިސްކިތަށް ދިޔަ މަގުމަތީގައި އަހަރެންނަށް ކުރެވެމުން ދިޔައީ ތަފާތު އިހުސާސެކެވެ. އަހަރެން މިސްކިތަށް މިދަނީ އެއް އަހަރާއި ހަމަސް ފަހުންނެވެ.\nނަމާދަށް އެރީމެވެ. ނަމަވެސް އަހަރެންނަށް ނަމާދުގައި ކުރާ ހަރަކާތްތައް ކުރަން އެނގުނު ކަމުގައި ވިޔަސް ކިޔާ ހަމަ އެކައްޗެއްވެސް ނޭނގުނެވެ. ނަމަވެސް އަހަރެން މިއީ އެއީ އެންމެ ކުޑައިރުން ސުރެންވެސް ނަމާދުގައި ކިޔާ ތަކެތި ދަސްކޮށް މުދައްރިއްސުންނަށް އެންމެ ފުރަތަމަ ކިޔައިދީގެން ސެޓިފިކެޓް ގެންނަ މީހާއެވެ. ހަމައެކަނި ހަރަކާތްތަކަކުން ނަމާދުކޮށް ނިންމާލީމެވެ. އޭރު މަޢްރިބަށް ގޮވަން ނުހަނު ކައިރިވެއްޖެވެ. މަޢްރިބު ނަމާދު ކޮށްގެން އަހަރެން އެތައް އިރަކު އަހަރެންގެ ފާފަ ފުއްސަވައިދެއްވާތޯ ދުޢާ ކުރީމެވެ.\nއިޝާ ނަމާދުވެސް ކޮށްލައިގެން އަހަރެން ގެޔަށް ވަނީމެވެ. އޭރު އެންމެން ތިބީ ކާންށެވެ. އަހަރެން ފެނުމުން އެންމެން ވެސް ބަލަހައްޓައިގެން ތިބީއެވެ. އަހަރެންނަށް އިސްޖަހާލެވުނެވެ. ނަމަވެސް މަންމަ ބަތްކާން އައުމަށް އެދުމުން އަހަރެން ބައްޕަގާތު އިށީނީމެވެ. އެއީ އަހަރެން ކުރީގައި އަބަދުވެސް އިންނަ ގޮނޑިއެވެ. ވަރަށް ހިތްވަރުކޮށްފައި އަހަރެންގެ އާއިލާ އެންމެން ކިބައިން އަހަރެން މާފަށް އެދުނީމެވެ. އެމީހުން ހެޔޮ ލިތުން އަހަރެންނަށް މާފުކުރިއެވެ. އަދި އެހެން ނޫޅެންބުނެ އަހަރެންނަށް އަހަރެންގެ އާއިލާއިން ވަރަށް ހިތްވަރުދިނެވެ. އަދި އަހަރެންނަށްޓަކައި އަހަރެންގެ މަންމަ މިހާރު އުފާވާ ކަމުގައި ބުނެލީ ލޮލުން ކަރުނަ ހިލޭހާލުގައެވެ. އެވަގުތު އަހަރެމެންގެ ސަމާލުކަން ދަމައިގަތީ ގޭ ކައިރި އަވަށްޓެރިއަކު އައިސް ބުނެލި އެއްޗަކުންނެވެ. އަހަރެންގެ ނުބައި އެކުވެރިން ޑުރަގާއި އެކު ހައްޔަރު ކުރިވާހަކައެވެ. އަދި އެކަކު ޕޮލިހުން އައުމުން އަމިއްލައަށް މަރުވި ވާހަކައެވެ. ހެއްދެވިހާ ނުބައި އަމަލެއް ކޮށްފައި އަދި ކުފުރު މަރަކުން މަރުވީއެވެ. ކޮންފަދަ ނުބައި ކަމެއް ހެއްޔެވެ.؟ އަހަރެންނަށް ވެސް އެމީހުން އޮތީ މިއަދު މާލެއިން ގެނައި ޑުރަގު ޕާޓީއަށް ދައުވަތުދީފައެވެ. މި ހުރިހާ ކަމެއްވެސް ނިމި މިދިޔައީ އަހަރެމެންގެ އެއްވެސް އާރެއް ބާރެއް ނެތިއެވެ. ވިސްނާ ފިކުރު ކޮށްފި މީހަކަށް އިބުތެއް ލިބޭނެކަން ކަށަވަރެވެ. ﷲ އިރާދަ ކުރެއްވީތީ އަހަރެންގެ ލޯބިވާ މަންމަގެ ފަރާތުން އަހަރެންނަށް އިޚްތިޔާރު ކުރަންވީ ރަނގަޅު މަގުއެގިއްޖެވެ. ދެން މަސައްކަތް ކުރަންވީ އެ މަގުގައިވާ އިމްތިހާންތަކާއި ކުރިމަތިލައި ފާސްވެގެން އުފާވެރިކަމުގެ ދާއިމީ ގޮވެއްޗަށް ދެވޭތޯއެވެ. ކޮންމެ މީހަކުވެސް ދެމަގުން އެއްމަގު އިޚްތިޔާރު ކުރުމުގެ ކުރިން އަދާ މާދަމައަށް ވިސްނާށެވެ.\n………..މިއީ އަޅުގަނޑުއަށް އެނގޭ ޅެމެއްގެ އަލީގައި ލިޔެފައިވާ ވާހަކައެކެވެ. އެ ޅެން ހެއްދެވި ޝާއިރު، އެކުލަވައިލުމުގައި ޚިޔާލުގެ އަސްލަކަށް ބަލާފައިވަނީ ކީރިތި ޤުރުއާނުގައި ވާ ، ސޫރަތުލް ބަލަދިގެ ދިހަވަނަ އާޔަތުގައިވާ އެންގެވުމަށެވެ. އެ އާޔަތުގެ މާނައަކީ ” އަދި ދެ މަގަށް ތިމަން ރަސްކަލާނގެ އޭނާއަށް މަގު ދެއްކެވީމެވެ.” މިއެވެ. އަލުގަނޑު އުންމީދު ކުރަނީ މި ވާހަކައިގައި އެދެމަގުގެ ވާހަކަ ކޮންމެސް ވަރަކަށް ގެނެސްދެވިފައިވާކަމަށެވެ. އަދި މިވާހަކައަކީ ކިޔުންތެރިންނަށާއި މުޖުތަމަޢުއަށް ފައިދާ ކުރަނިވި ވާހަކައަކަށް ވާނެކަމަށެވެ. އަދުގެ ޒުވާން ޖީލަށް ފައިދާ ކުރަނިވި ވާހަކައަކަށް ވާނެކަމަށެވެ. ވާހަކަ ރީތިވާނެ ކަމަށް ހީކުރަމެވެ.\n@EEMA i like your storys ❤❤❤keep it up\nވާނަން އުމުރަށް –7–\nހިތާމަ ލޯބި July 19, 2019\nއެހެނިހެން ލޯބި March 6, 2018


Miadhu Male' gai ekani ves vareege 25 massala! - vNews.mv\nދިވެހިރާއްޖޭގެ ފެމިލީ ކޯޓް\nމިއަދު މާލޭގައި އެކަނިވެސް ވަރީގެ 25 މައްސަލަ!\nޒިދާން މުޙައްމަދު 22 February 2022, 12:54\nމިއަދަކީ 2022 ވަނަ އަހަރުގެ އެންމެ ރީތި އެއް ތާރީޚަށް ވުމުން މާލޭގައި ރެކޯޑް އަދަދެއްގެ ކައިވެނި ކުރާއިރު ވަރީގެ 25 މައްސަލައެއް ވެސް ފެމިލީ ކޯޓުގައި ތާވަލް ކޮށްފައިވާކަން ހާމަވެއްޖެއެވެ.\nފެމިލީ ކޯޓުގެ ތަފާސްހިސާބުތަކަށް ބަލާއިރު މިއަދު "ވަރިވުމަށް އެދުމުގެ" 13 މައްސަލައެއް ތާވަލް ކޮށްފައި އެބައޮތެވެ. "ވަރި ސާބިތުކުރުމުގެ" އަށް މައްސަލައެއް ވެސް މިއަދު ތާވަލް ކޮށްފައި އެބައޮތެވެ.\nއޭގެ އިތުރުން "ވަރި ކުރުމަށް އެދުމުގެ" ހަތަރު މައްސަލައެއް މިއަދު ކުރިއަށް ގެންދިއުމަށް ތާވަލްކޮށްފައި އެބައޮތެވެ.\nދިވެހިރާއްޖެއަކީ ދުނިޔޭގެ ނިސްބަތުން އެންމެ ވަރިގިނަ އެއް ގައުމެވެ. 2014 ވަނަ އަހަރުން ފެށިގެން އެންމެ ވަރި ގިނަ ގައުމުގެ ރެކޯޑު އޮތީ ދިވެހިރައްޖޭގައެވެ.\n2018 ވަނަ އަހަރަށް ވުރެ 2019 ވަނަ އަހަރު ރާއްޖޭގައި ކުރެވުނު ވަރީގެ ނިސްބަތް 60 އިންސައްތަ މައްޗެވެ. އަދި އެއަށް ފަހު އަހަރަކަށް ފަހު އަހަރެއް މި އަދަދު އައީ މަތިވަމުންނެވެ.\nޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންއިން ހާމަކޮށްފައިވާ، ދިވެހިރާއްޖޭގައި ކުރެވޭ ކައިވެންޏާއި ވަރީގެ ތަފާސް ހިސާބުގައި ވާގޮތުން، 2018 ވަނަ އަހަރު ކޮށްފައި ވަނީ 3166 ވަރިއެވެ. އަދި 2019 ވަނަ އަހަރު 5117 ވަރިކޮށްފައިވެއެވެ\nދިވެހިރާއްޖޭގެ ކޯޓުތަކުގައި ރަޖިސްޓްރީ ކުރެވިގެން 2018 ވަނަ އަހަރު ކޮށްފައިވަނީ 5290 ކައިވެންޏެވެ. އަދި 2019 ވަނަ އަަހަރު ކޮށްފައިވަނީ 6509 ކައިވެންޏެވެ. މިއީ އިންސައްތައިން ބަލާނަމަ، 23 އިންސައްތަ މަދު އަދަދެކެވެ.\n2021 އަހަރު ފެމެލީ ކޯޓުގައި 2399 ކައިވެނި ކޮށްފައިވާއިރު އެ އަދަދުގެ ދެބައިކުޅަ އެއްބަޔާ އެއްވަރު އަދަދެއްގެ ވަރިވެސް މިދިޔަ އަހަރު ކޮށްފައި ވާކަމަށް ފެމެލީ ކޯޓުގެ ތަފާސްހިސާބުތަކުން ދައްކައެވެ.\nތަފާސް ހިސާބުތަކުން ދައްކާގޮތުގައި މިދިޔަ އަހަރު ފެމެލީ ކޯޓުގައި 2399 ކައިވެންޏެއް ކޮށްފައި ވާއިރު 1192 ވަރި ވަނީ ރަޖިސްޓްރީ ކޮށްފައެވެ. ކައިވެނި ކުރި ނިސްބަތަށް ބަލާއިރު އެއީ އެވްރެޖްކޮށް ދުވާލަކު3ކައިވެންޏެވެ. ވަރިއަށް ބަލާނަމަ އެއީ ކައިވެނި ކުރި އަދަދުގެ 50 ޕަސެންޓް ވަރިއެވެ.\nއެހެންކަމުން މިދިޔަ އަހަރު ކޯޓުގައި ކުރި ވަރި ކައިވެންޏަށް ބަލާއިރު އެ ދެމެހެއްޓުނީ 50 ޕަސެންޓް ކައިވެންޏެވެ.\nމިދިޔަ އަހަރު ފެމިލީ ކޯޓަށް އެކި ބާވަތުގެ ޖުމްލަ 2408 މައްސަލަ ހުށަހެޅިއިރު، ކުރީ އަހަރުތަކުން ނުނިމި 2021 އަށް ދެމިގެން އައި 660 މައްސަލައާއެކު ޖުމްލަ 3068 މައްސަލަ އޮތެވެ. އޭގެ ތެރެއިން އަަހަރު ނިމުނުއިރު ޖުމްލަ 2615 މައްސަލަ އެއް ވަނީ ނިންމާފައެވެ. އަދި ނުނިމޭ 453 މައްސަލައެއް އެބައޮތެވެ.\nފެމިލީ ކޯޓް ރިޕޯޓް


Dhondhariah jinsee goanaa kuri dhonbappa 15 aharah jalah\nދޮންދަރިއަށް ޖިންސީ ގޯނާކުރި ދޮންބައްޕަ ޖަލަށް\nދިވެހި ރާއްޖޭގެ ހައިކޯޓު ހިންގާ އިމާރާތް: ދޮންދަރިއަކަށް ޖިންސީ ގީނާ ކުރި ދޮންބައްޕައަކު 15 އަހަރަށް ޖަލަށްލާން ހުކުމް ކޮށްފި-- --ފޮޓޯ: އަވަސް އާކައިވް\nދ. ކުޑަހުވަދޫގައި ކުޑަކުއްޖަކަށް ޖިންސީ ގޯނާ ކުރި މައްސަލާގައި ދައުލަތުން ދައުވާ އުފުލާފައިވާ ކުޑަކުއްޖާގެ ދޮންބައްޕަ، އިބްރާހިމް ޝުޖާއުގެ މައްޗަށް ކުށް ސާބިތުވެ 15 އަހަރު ދުވަހަށް ޖަލަށްލުމަށް ހުކުމް ކޮށްފި އެވެ.\nމީގެ ހަތް އަހަރު ކުރިން ހިނގި މިހާދިސާ އެންމެ ފުރަތަމަ ހުށަހަޅާފައިވަނީ ކުޑަހުވަދޫ މެޖިސްޓްރޭޓް ކޯޓަށެވެ. ނަމަވެސް މި މައްސަލަ ސާބިތުނުވާ ކަމަށް ނިންމާ އެ ކޯޓުން ވަނީ ހުކުމް ކޮށްފަ އެވެ. އެކަމަކު އެ ކޯޓުގެ ނިންމުމަކީ ޝަރުއީ އަދި ގާނޫނީ އުސޫލުތަކާއި ހިލާފަށް ނިންމާފައިވާ ނިންމުމެއް ކަމަށްބުނެ ޕްރޮސިކިއުޓާ ޖެނެރަލް (ޕީޖީ) އޮފީހުގެ ފަރާތުން އެގަޟިއްޔާ ހައިކޯޓުގައި ވަނީ އިސްތިއުނާފް ކޮށްފަ އެވެ.\nދައުލަތުން ވަނީ އިބްރާހިމް ޝުޖާއުގެ މައްޗަށް އިތުބާރުކުރެވޭ މަގާމެއްގައި ހުރެ ކުޑަކުއްޖަކަށް ޖިންސީ ގޯނާ ކުރި ކަމުގެ ދައުވާ އުފުލާފަ އެވެ.\nދައުލަތުން ހައިކޯޓުގައި ިއސްތިއުނާފް ކުރި ދައުވާގައި ބުނެފައިވަނީ 2013 ވަނަ އަހަރުގެ ތެރޭގައި ޝުޖާއު މި ކުޑަކުއްޖާގެ މަންމަ އާޢި ކައިވެނިކޮށް ކުޑަހުވަދުއަށް ބަދަލްވި ކަމަށެވެ. އަދި އޭގެ ފަހުން އެކި ދުވަސް މަތިން އުމުރުން 10 އަހަރުގެ މި ކުޑަކުއްޖާއަށް ޖިންސީ ގޯނާ ކޮށްފައިވާ ކަމަށެވެ. ނަމަވެސް ޝުޖާއު ވަނީ ދައުވާ އަށް އިންކާރު ކޮށްފަ އެވެ.\nދައުލަތުން ވަނީ ޝުޖާއު އާ ދެކޮޅަށް ގިނަ ހެކިތަކެއް ހުށަހަޅާފަ އެވެ. އެގޮތުން ކުޑަހުވަދޫ މެޖިސްޓްރޭޓް ކޯތުން އޭނާގެ މައްޗަށް ސާބިތު ނުވާ ކަމަށް ނިންމާފައިވަނީ ކުޑަކުދިންނަށް ޖިންސީ ގޯނާކުރާ މީހުންނާ މެދު ހާއްސަ\nއުސޫލުތަކަށް އަމަލުކުރުމުގެ ގާނޫނުގެ 47 ވަނަ މާއްދާއާއި ގާނޫނު އަސާސީގެ 51 ވަނަ މާއްދާގެ (އ) އަށް\nރިއާޔަތް ނުކޮށް ކަމަށް ދައުލަތުން ވަނީ ބުނެފަ އެވެ. އަދި ފެމިލީ އެންޑް ޗިލްޑްރަން ސާވިސް ސެންޓަރުން ތައްޔާރުކޮށްފައިވާ ކުއްޖާއާ ބެހޭ ރިޕޯޓަކީ ކުއްޖާއާއި ކުއްޖާގެ މަންމަ ކިޔައިދީފައިވާ ކިޔާދިނުމުގެ މައްޗަށް ތައްޔާރުކޮށްފައިވާ ކުއްޖާއާ ބެހޭ ރިޕޯޓަކަށްވާތީ، އެރިޕޯޓަކީ ހެއްކެއްކަމަށް ބަލައިގަނެވޭނެ ރިޕޯޓެއްނޫން ކަމަށާއި، ކުއްޖާގެ މަންމަ ހެކިބަސް ދީފައިވަނީ ކުއްޖާ ކިޔައިދިން ކިޔާދިނުމެއްގެ މައްޗަށްކަމަށް ވާތީ ކުއްޖާގެ މަންމަގެ ހެކިބަހަކީ ގަރީނާއެއްކަމަށް ކަނޑައަޅައި މައްސަލަ ނިންމާފައިވާކަމަށްވެސް ދައުލަތުން ވަނީ ފާހަގަ ކޮށްފަ އެވެ.\nމީގެ އިތުރުން ގާނޫނުއަސާސީގެ 143 ވަނަ މާއްދާގެ (ރ) ގައި "މަތީ މަރުހަލާގެ ކޯޓުތަކުން ނިންމާ ނިންމުންތަކަށް އެއަށްވުރެ ދަށު މަރުޙަލާގެ ކޯޓުތަކުން ތަބާވާންވާނެ" ކަމަށް ބަޔާންކޮށްފައިވާ އުސޫލާ ހިލާފަށް ނިންމި ނިންމުމެއްކަމަށްވެސް ދައުލަތުން ވަނީ ފާހަގަކޮށްފަ އެވެ.\nދައުލަތުން ވަނީ ކުޑަކުއްޖާ އޭނާގެ މަންމަ އަށ ްކިޔާދީފައިވާ ވާހަކަތަކާއި އިބްރާހިމް ޝުޖާއު އޭނާ އާއި މެދު އަމަލު ކުރަމުންދާ ގޮތުގެ ތަފްސީލު ކިޔައިދީފައިވާ އޯޑިއޯ އަދި ފުލުހުންގެ ތަހުގީގީ ރިޕޯޓުވެސް ހުށަހަޅާފަ އެވެ.\nމި ހުރިހާ ކަމަކަށް ރިއާޔަތް ކޮށް ފަނޑިޔާރުންގެ ބެންޗުން ނިންމާފައިވަނީ ކުޑަހުވަދޫ މެޖިސްޓްރޭޓް ކޯޓުން މި މައްސަލައިގައި ކޮށްފައިވާ ހުކުމަކީ ބާތިލް ހުކުމެއް ކަމަށެވެ.\nމި މައްސަލައިގައި މިއަދު ކުރި ހުކުމުގައި ބުނެފައިވަނީ އެ ކުއްޖާގެ ދޮންބައްޕަ އިބްރާހިމް ޝުޖާއު އެކުއްޖާ އަށް ޖިންސީ ގޯނާ ކޮށްފައިވާކަން ޝައްކެއްނެތް މިންވަރަށް ޔަގީންވާ ކަމަށެވެ. އެގޮތުން އެކި ފަހަރު މަތިން އެ ކުއްޖާ އަށް ޖިންސީ ގޯނާކުރި ކަމަށް އެ ކުއްޖާގެ މަންމަ އާއި ޖެންޑާ މިނިސްޓްރީގެ މުވައްޒަފުންނަށް ކިޔައިދީފައި ވާއިރު، އެ ކުއްޖާ އަށް ޖިިންސީ އަނިޔާތަކެއް ލިބިފައިވާ ކަމަށް އެ ކުއްޖާގެ މެޑިކޯ ލީގަލް ރިޕޯޓުން އެނގޭ ކަމަށް ހުކުމުގައި ވެ އެވެ. އަދި އެކި ފަރާތްތަކަށް އެ ކުއްޖާ ކިޔައިދީފައިވާ ކިޔުންތަކުގައި ޝައްކެއް އުފެދޭ މިންވަރުގެ ފުށުއެރުންތަކެއް ނެތް ކަމަށްވެސް ހުކުމުގައި ބުނެފައިވެ އެވެ.\nހައިކޯޓުން މިއަދި ކުރި ހުކުމުގައި ބުނެފައިވަނީ، އެފަދަ މައްސަލަތައް މައިގަނޑު ގޮތެއްގައި ބިނާވާނީ އަނިޔާ ލިބޭ ކުއްޖާ ބުނާ ބުނުމުގެ މައްޗަށް ކަމަށް ވާއިރު، އިބްރާހިމް ޝުޖާއުގެ ބެލުމުގެ ދަށުގައި ހުރެ އޭނާއާ ބެހޭގޮތުން އެފަދަ ދޮގު ވާހަކައެއް އެ ކުއްޖާ ހަދަހަދައިގެން ދައްކަފާނެ ކަމަށް ބެލެވޭ ސަބަބުތަކެއް ފެންނާކަށް ނެތް ކަމަށެވެ. އެހެންކަމުން އެ ދައުވާ ސާބިތުވާ މިންވަރަށް ހެކި ލިބިފައިވާ ކަމަށް ތިން ފަނޑިޔާރުން ވަނީ ނިންމާފަ އެވެ.\nއަދި ޖިންސީގޯނާކުރާ މީހުންނާމެދު ހާއްސަ އުސޫލުތަކަށް އަމަލުކުރުމުގެ ގާނޫނުގެ ދަށުން އިތުބާރު ކުރެވޭ މަގާމެއްގައި ހުރެ ކުޑަކުއްޖަކަށް ޖިންސީ ގޯނާކުރި ކަން ޝުޖާއުގެ މައްޗަށް ސާބިތުވާ ކަމަށް ކަނޑައަޅާއި ހައިކޯޓުން ވަނީ 15 އަހަރަށް އޭނާ ޖަލަށްލުމަށް ހުކުމް ކޮށްފަ އެވެ.\nކުޑަހުވަދޫ ހައިކޯޓް ޖިންސީ ގޯނާ


Israel aa dhekolhahu garaareh Majilihah hushahalhaifi | Mihaaru\nޚަބަރު / ރާއްޖެ-އިޒްރޭލް\nރައްޔިތުންގެ މަޖިލީހުގެ މިއަދުގެ ޖަލްސާގައި ސައުދު، ގަރާރާ ބެހޭ ގޮތުން ވާހަކަ ދައްކަވަނީ.---ފޮޓޯ: މަޖިލިސް\nވިލިނގިލީ ދާއިރާގެ އަމިއްލަ މެމްބަރު ސައުދު ހުސައިން ހުށަހެޅުއްވި ގަރާރުގައި ވިދާޅުވެފައި ވަނީ ފަލަސްތީނުގައި މިނިވަން ދައުލަތެއް ގާއިމުކޮށް، އެ ގައުމުގެ ވެރިރަށަކީ ގުދުސް ކަމަށް ރާއްޖެ އިން އަބަދުވެސް ގަބޫލުކުރާ ކަމަށެވެ. ފަލަސްތީންގެ ބިންތައް އިޒުލޭރުން ފޭރިގަތުމަކީ ސުލްހަވެރި، ވަކި ދެ ދައުލަތެއް ގާއިމްކުރަން އޮތް ހުރަހެއް ކަމަށް ވެސް އޭނާ ވިދާޅުވި އެވެ.\n"ރާއްޖެ ބައިވެރިވެފައިވާ އދ.ގެ ސަލާމަތީ މަޖިލީހުގެ ގަރާރުތަކަށް އިސްރާއިލުން ބޯ ނުލަނބާ މައްސަލައިގައި އެ ގައުމު ޖަވާބުދާރީ ކުރުމަށް ބައިނަލްއަގުވާމީ މުޖުތަމައުއަށް ގޮވާލުމަކީ ވެސް މުހިންމު ކަމެއް،" ގަރާރު ހުށަހަޅުއްވަމުން ސައުދު ވިދާޅުވި އެވެ.\nދިވެހިން އެދެނީ އިޒްރޭލާއި ފަލަސްތީން ވެސް އޮތުން: ނަޝީދު\nސައުދު އެ ގަރާރު ހުށަހެޅުއްވުމުގެ ފުރުސަތު ދެއްވުމުގެ ކުރިން ވާހަކަފުޅު ދައްކަވަމުން މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވީ ރާއްޖޭން ކުރިންސުރެ ވެސް އެދެނީ އިޒުރޭލާއި ފަލަސްތީން ވެސް ގައުމެއްގެ ގޮތުގައި އޮތުން ކަމަށެވެ. އެއީ ކުރީންސުރެ އެ މައްސަލާގައި ރާއްޖޭގެ ރަސްމީ ސްޓޭންޑް ކަމަށް ވެސް ވިދާޅުވި އެވެ.\n"ދިވެހި ރާއްޖެ އާއި އިޒުރޭލާ އޮތް ސިޔާސީ ގުޅުން ދިވެހި ރާއްޖޭން ސަސްޕެންޑް ކުރީ. ކަނޑައެއް ނުލާ. [ކުރީގެ ބޮޑުވަޒީރު އަދި ރައީސް] އިބްރާހިމް ނާސިރު އިޒްރޭލްގެ ސަރުކާރަށް ލިޔުއްވާފައިވާ ސިޓީއެއް ރައީސް އޮފީހުގައި ވާނެ. މިސިޓީގައި އެ ގުޅުން އޮތް ގޮތް އެންމެ ފަހުން ނިމުނުއިރުގައި އޮތް ގޮތް ބަޔާން ކޮށްދީފައި ވާނެ،" ނަޝީދު ވިދާޅުވި އެވެ.\nIthuru binthakakah Israel inn verivumakee sarahahdhee hama jehun nagaalumuge baeh: Raajje\nއިޒްރޭލްގެ އަމަލުތައް ރާއްޖޭން ކުށްވެރި ކުރުން\nއެމަނިކުފާނު ވިދާޅުވީ މިފަހުން ވެސް ފަލަސްތީންގެ ބިންތަކެއް އަތުލަން އިޒްރޭލުން މަސައްކަތް ފެށި ކަމަށެވެ. އެކަމާ ފްރާންސާއި އިނގިރޭސީން އިޒްރޭލާ އެއްބަސް ނުވުމުން އެކަން ވަރަށް ބޮޑަށް ވަޅުޖެހިފައިވާ ކަމަށް ވިދާޅުވި އެވެ.\n"އެނގިވަޑައިގަންނަވާނެ ދާދި ފަހުން އިޒުރޭލްގެ ސަރުކާރުން ފަލަސްތީންގެ އިތުރު ބިން އިޒުރޭލްގެ ބިމުގެ ގޮތުގައި ކަނޑައަޅާނެ ކަމަށް ދެވުނު އިންޒާރެއް މި ގަރާރު އަޅުގަނޑުމެންނަށް ލިބިގެން އައިއިރުގައި ބައިނަލްއަގުވާމީ މަޝްރަހުގައި މިދެންނެވި އިންޒާރު ވަރަށް ހޫނުކޮށް ބަހުސް ކުރެވެމުން ދިޔަ،" ނަޝީދު ވިދާޅުވި އެވެ.\nނަޝީދު ވިދާޅުވީ ފަލަސްތީންގެ ގާނޫނު ހަދާ މަޖިލީހުގައި ތަގުރީރު ކުރެއްވުމުގެ ދައުވަތު އެމަނިކުފާނަށް ލިބިވަޑައިގެންފައިވާ ކަމަށެވެ. އަދި ދަތުރު ކުރެވެން ފެށުމާ އެކު އެކަން ކުރައްވާނެ ކަމަށް ވެސް ވިދާޅުވި އެވެ.\nއިޒްރޭލް ފަލަސްތީން ރާއްޖެ-އިޒްރޭލް ރާއްޖެ-ފަލަސްތީން މެމްބަރު ސައުދު ހުސެއިން (ވިލިނގިލި) ރައްޔިތުންގެ މަޖިލިސް\n22 ކޮމެންޓް, 29 ރިއެކްޝަންސް\nއިޒްރޭލް ފަޅޯ ރާއްޖޭގައި ވަރަށް ހިނގާ. އިޒްރޭލްގެ އުފެއްދުމެއް ކަމަށްވާ "ވައިބާރ" އެޕްވެސް އެހާމެ މަޤްބޫލު. އަދި ހަމަ އެހެންމެ އިޒްރޭލުގެ "ފައިވަރ.ކޮމް" ވެބްސައިޓުންވެސް ދިވެހިން އެހާމެ ޚިދްމަތް ހޯދާ. ޖޯޑަނާއި މިސްރުގެ ލޭބަލް ޖަހާއިގެން ރާއްޖެއެތެރެކުރާ އިޒްރޭލުގެ އުފެއްދުންތަކަކީ އެންމެން ދަންނަ ސިއްރު. އިޒްރޭލުގެ ފަތުރުވެރިން ރާއްޖޭގައި ހޭދަކުރާ ޑޮލަރު ބޭނުންކުރަންވެސް ހަމަ އޯކޭ! މަމެން ދެފުށްކެހެރީބާ ނުވަތަ ގަމާރީބާ؟\nސައުދު ދެންހުށަހަޅާބަލަ، އެމެރިކާގެ ރައީސް ޑޮނަލްޑް ޓްރަމްޕް އެމެރިކާގެ ވެރިކަމުން ދުރުކުރާނެ ގަރާރެއް. ތިމަޖްލީހަށް ނުކުރެވޭނެކަމެއް ނޯންނާނެނު. ދޯ!\nތިގަރާގު ފާސްކުރިޔަސް އެވެރިންނަށް ހީވާނެތަ ކަހަރުވަކެކޭވެސް...!؟\nދިވެހިރާއްޖޭގެ ރައްޔިތުންގެ މަޖްލިހުން ނިންމާ ނިންމުމަކާ ދެކޮޅެއް ނުހެދޭނެ. ނޭޓޯއަށްވުރެވެސް ވަރުގަދަ މިލިޓަރީ ފޯސްއެއް ދިވެހިރާއްޖޭގައި އޮންނާނެ. އެތަނަށްގޮސް ދެގައުމު ވަކިކޮން، ކަންމުޑިޖަހާ ދެބައިމީހުންނަށް ބޭނުންވާ ގާނޫނުތައް ހަދާދީފަ ދެބައިމީހުންނަށް ބޭނުންވާނެ އިގްތިޞާދީ މަސްރޫއުތަށް ހިންގޭނެގޮތް ހަދައިދީ ސްކޫލްތަކާ ހޮސްޕިޓަލްތަކާއި އާއްމުތަންތަން ހަދާފަ ސުޕަނޭޓޯ ފޯސް އެނބުރި އަންނާނީ. އެހާވެސް ބާރުގަދަ ތަނެއް މަޖްލިހަކީ.\nއަމިއްލަގައުމުގެ މީހުނައް ކަމެއް މަގުފަހިކުރުމައް ކަމެއް ނުކޮއްދެވޭތާ، އަމިއްލަމީހާ ފަލަސުރުހީ އަޅަން ފަލަސްތީނުމީ ހުނައް ކޮން އުދަގުލެއްތިކުރަނީ\nދެން ޔަމަނޯ؟ ސައުދީ ސަރުކާރުން ލާރި ދީފަ މިސްކިތެއް އެޅީމަ ޔަމަނުގެ އެ ހިންގާ ޤަތުލުޢާއްމު އޯކޭ؟؟؟؟ މީ އަދި މުސްލިމުން މުސްލިމުންނަށް ދޭ އަނިޔާ.\nޔަމަން ތަޅާބޭލިޔަސް ހައްޕުކިޔަން ޖެހޭނި. މިސަރުކާރުވެސް ފެށުނު އިރު އަންނި ގެންގޮސް ހައްޕު ކިޔުއްވާފަ ދޫކޮށްލީ.\nމިއީ ވެފައިވާ ވައުދުތައް ނުފުއްދާ! މީހުންގެ ނަޒަރު އެހެން ދިމާލަކަށް އަނބުރާލުމަށް ޖަހާ މަޅިއެއް! މާލޭ ރައްޔިތުންނަށް ގުޅީފަޅުން ގޯތި ދީ! އެހެން ނޫނީ ދެން ވޯޓެއް ނުލިބޭނެ!\nފަލަސްތީންގެ ހަލަތާ މެދު ވަރަށް ދެރަވޭ... ފަލަސްތީން އާ އެކު\nފަލަސްތީނުގެ ރައްޔިތުންނަކީ އެމީހުންގެ ގެދޮރުން ބޭރުކުރެވިފައިވާ ބައެއް. އެމީހުން ބޭނުންވަނީ އެހެންޤައުމުތަކަށް ހިޖުރަކުރާކަށްނޫން. އެމީހުން ބޭނުންވަނީ އެމީހުންގެ އަމިއްލަ ބިން އަނބުރާހޯދުމަށް. ތިޔަ އުޅެނީ އިމިގްރޭޝަން ޤާނޫނު ބަދަލުކުރުމުގެ ހުއްޖަތަކަށް މިކަންހަދަން. އަދި މިކަން މިކުރަނީ ފަލަސްތީނު ރައްޔިތުން މިޤައުމަށް ގެންނާށޭ ކިޔައި، ޤާނޫނު ބަދަލުކޮށް އޭގެ އަނެއްދުވަހު އިންޑިޔާމީހުން މިޤައުމަށް ގެނެސް ވަޒަންވެރިކުރުވުމަށް.\nhttps://gulfnews.com/world/mena/google-apple-criticised-for-removing-palestine-from-maps-but-did-they-really-do-so-1.7267 މީ ކަންބޮޑުވާން ޖެހޭ ކަމެއް. ވުޖޫދުންވެސް ގެއްލުވާލަން ރާވައިގެން ކުރިއަށް ގެންދާ ކަމެއް މީ. ފަލަސްތީނަށް ހެވެއް އެދެންޔާ އެމީހުންގެ ހައްގުގަ އަޑު އުފުލާ ދެއްވާ.\nފުރަތަމަ ދިވެހިންގެ ހައްގުތައް ކަށަވަރުކޮއްދީ އޭގެފަހުގާ ފަލަސްތީނު ރޮހިންޖާ ފަދަ މުސްލިމުންގެ ހައްގުތަކާގެން އުޅެބަލަ އދ އައްނުވިކަމެއް ރައިއްޔަތުންގެ މަޖުލީހަންކުރެވިދާނެތޯ ރިހޭ ފާމައްޗައް ފޮއެ ވެއްޓުނަނަ ނުދީ ވޭތޯބަލާތި


Ennmme Dhah Koh Khidhumai Dhenee Transport Ministry In : Nazim އެންމެ ދަށްކޮށް ހިދުމަތް ދެނީ ޓްރާންސްޕޯޓް މިނިސްޓްރީން: ނާޒިމް – Huvadhoo News Ennmme Dhah Koh Khidhumai Dhenee Transport Ministry In : Nazim Huvadhoo News\nއެންމެ ދަށްކޮށް ހިދުމަތް ދެނީ ޓްރާންސްޕޯޓް މިނިސްޓްރީން: ނާޒިމް\nސަރުކާރުގެ މިނިސްޓްރީތަކުގެ ތެރެއިން އެންމެ ދަށްކޮށް ހިދުމަތް ދެނީ ޓްރާންސްޕޯޓް މިނިސްޓްރީން ކަމަށް ދަނގެތި ދާއިރާގެ މެމްބަރު މުހައްމަދު ނާޒިމް (ކާނަލް ނާޒިމް) ވިދާޅުވެއްޖެ އެވެ.\nރޭ “ދިވެެހިރާއްޖޭގެ އަޑުން” ގެނެސްދިން ޕްރޮގްރާމެއްގައި ވާހަކަދައްކަމުން ނާޒިމް ވިދާޅުވީ ޓްރާންސްޕޯޓް މިނިސްޓްރީ ހިންގުމުގައި އުނި ސިފަތަކެއް އެބަހުރި ކަމަށާއި ވަކި ބޭފުޅަކު ގޯހޭ ދަންނަވަން ބޭނުން ނުވާ ކަމަށެވެ.\n“އެ މިނިސްޓްރީ އަކީ ސަރުކާރުން ރަނގަޅުކުރަންޖެހޭ މިނިސްޓްރީ އެއް ވަރަށް ބޮޑަށް ހިދުމަތް ދިނުމުގައި. މިސާލަކަށް ލައިސެންސް އިޝޫކުރުމުން ފެށިގެން އައިސް އެހެން ހުރި ހުރިހާ ކަމެއްގެ ތެރޭގައި” ނާޒިމް ވިދާޅުވި އެވެ.\nނަމަވެސް ހިދުމަތްތަކުގެ ޝަކުވާ އެންމެ ބޮޑަށް ލިބޭ އެއް މިނިސްޓްރީ އަކީ ޓްރާންސްޕޯޓް މިނިސްޓްރީ ކަމަށާއި އެގޮތުން ފާއިތުވި ދެ އަހަރު ދުވަހުތެރޭ ވަރަށް ގިނަ ޝަކުވާތައް އަޑުއިވިފައިވާ ކަމަށްވެސް ނާޒިމް ވިދާޅުވިއެވެ.\nއަދި އެ މިނިސްޓްރީގައި ހުރި މައްސަލަތަކާ ގުޅިގެން ޓްރާންސްޕޯޓް މިނިސްޓަރު އައިޝަތު ނަހުލާ މަޖިލީހުގެ ކޮމިޓީ އަށް ހާޒިރުކޮށް ވަރަށް ގިނަ ކަންކަން ސާފުކުރެއްވި ކަމަށެވެ. އެގޮތުން ސިވިލް ސާވިސްގެ ބޭފުޅުން ކޮމިޓީ އަށް ހާޒިރުކުރުމުން ވެސް މިނިސްޓްރީގެ ހިންގުން ރަނގަޅުކުރަންޖެހޭ ކަމަށް ބުނެފައިވާ ކަމަށްވެސް ނާޒިމް ވިދާޅުވިއެވެ.\n“ރައްޔިތުންގެ ފަރާތުން އިވޭ އަޑުތަކަށް ބަލާއިރުގައި އެންމެ ދަށްކޮށް ހިދުމަތް ދެވޭ މިނިސްޓްރީ އަކަށް އޮތީ ޓްރާންސްޕޯޓް މިނިސްޓްރީ ކަމަށް ގަބޫލުކުރެވެނީ” ނާޒިމް ވިދާޅުވިއެވެ.\nޓްރާންސްޕޯޓު މިނިސްޓްރީގެ ކަންކަން ރަނގަޅު ކުރެވޭނެ ކަމަށާއި ދާދިފަހުން އެތަނުގެ މަސައްކަތުގެ އޮޑިޓެއް ވެސް ސަރުކާރުން ހަދާފައިވާކަން އެނގިވަޑައިގެންފައިވާ ކަމަށް ނާޒިމް ވިދާޅުވި އެވެ.\nއައިޝަތު ނަހުލާ މުހައްމަދު ނާޒިމް (ކާނަލް ނާޒިމް) ޓްރާންސްޕޯޓް މިނިސްޓްރީ\nއެކަމަނާ އިންނެވީހަނު ފްލައިން ސްކޫލުގަ ކިޔަވާ ކުދިން މަގުމަތިކޮށްފަ


Japan ga Phone Ah Balaigen Higun Manaa Koffi - Vaguthu\nޖަޕާނުގައި ފޯނަށް ބަލައިގެން ހިނގުން މަނާކޮށްފި\n3 މަސް ކުރިން ( ޖުލައި 28, 2020 )\nޖަޕާނުގައި ހިނގާއިރު ފޯނަށް ބަލަހައްޓައިގެން ނޫނީ ފޯނާ ކުޅެމުން ހިނގުން މަނާކޮށްފިއެވެ. އެގޮތަށް ނިންމީ ޖަޕާންގައި ބައިބޯވުމާއި ކާރުބާރު ބޮޑުވުމުގެ ސަބަބުން ފޯނަށް ބަލައިގެން ހިނގާ ނަމަ، ނުރައްކާތެރި ކަމެއް ހިނގާފާނެ ކަމުގެ ބިރަށެވެ.\nޓޯކިޔޯގައި މިގޮތަށް ފޯނަށް ބަލަހައްޓައިގެން މީހުން ހިނގުން މަނާކުރީ މިއަދެވެ. މިއީ މުޅި ދުނިޔޭގައި ވެސް ފެންނަ ނުރައްކާތެރި އާދައެކެވެ.\nޔަމަޓޯ ސިޓީގައި ވެސް ރެއިލްވޭއަށް ދަތުރުކުރާ މީހުންނަށް ފެންނާނެހެން ވަނީ ހިނގާއިރު ފޯނާ ކުޅެމުން ހިނގުން މަނާކަން އަންގަން ބެނާތަކެއް ހަރުކޮށްފައެވެ. މި އުސޫލަށް ތަބާވާން ޖެހެނީ ހަމައެކަނި އުޅަނދު ދުއްވާ ތަން ތަނަކު އެކަންޏެއް ނޫނެވެ.\nޕާކްތަކާއި މަގު އަދި އަވަށްޓެރި ހިސާބުތަކުގައި އުޅޭ އިރު ވެސް ހިނގަމުން، ފޯނާ ކުޅުމަކީ މަނާކަމެކެވެ. ފައިމަގުގައި ހިނގާފައި އުޅޭ ނަމަ، ފޯނާ ކުޅެމުން ހިނގުން އެއީ މިހާރު ޖަޕާނުގައި މަނާކަމެކެވެ.\nފޯނާއި ކުޅެން ބޭނުންނަމަ ޖެހޭނީ ތަނެއްގައި މަޑުކޮށްލާށެވެ. އަދި މިހާތަނަށް މި އުސޫލަށް ތަބާނުވި ނަމަވެސް އަޅާނެ ފިޔަވަޅެއް ނިންމާފައެއް ނުވެއެވެ. އެނަމަވެސް މި ނިންމުމަށް އާއްމުންގެ ފަރާތުން ވަރަށް ފުރިހަމައަށް އެއްބާރުލުން ލިބޭކަމަށް ކަމާ ބެހޭ ފަރާތްތަކުން ހާމަކުރެއެވެ.\nބައެއް މީހުން ގާބޫލު ކުރާގޮތުން ފޯނާއި ކުޅެމުން ހިނގުން މަނާކުރުމުގެ ބަދަލުގައި ތަންކޮޅެއް ބޮޑަށް ސަމާލުވުމުންވެސް އެ މައްސަލަ އަށް ހައްލު ލިބޭނެއެވެ.\nޖަޕާނުގެ ޑޮކޮމޯއިން 2014 ވަނަ އަަހަރުކުރި ދިރަސާއިން ދައްކާ ގޮތުން 95 އިންސައްތަ މީހުންނަށް ފޯނާއި ކުޅެމުން ހިނގުމުގެ ސަބަބުން ވަށައިގެންވާ މާހައުލުގައިވާ ތަންތަން ރަނގަޅަށް ނުފެނި ހިނގަން މެދުވެރިވިއެވެ. އޭގެ ތެރެއިން3ބައިކުޅަ2ބައި މީހުންނަށް ހާދިސާ އަކާ ދިމާނުވެ މަގު ހުރަސް ނުކުރެވޭކަން އެ ދިރާސާގައި ފާހަގަކުރެއެވެ. އެގޮތުން 446 މީހުން އެކަކު އަނެކެއްގެ ގައިގައި ޖެހުނު އިރު 103 މީހުން ވެއްޓެން ވަނީ މެދުވެރިވެފައެވެ.\nޖަޕާނުގެ މަޝްހޫރު އެކްޓްރެސް، ޔޫކޯ ޓަކެއުޗީ މަރުވެފައި އޮއްވާ ފެނިއްޖެ\nޖަޕާނަށް ވަރުގަދަ ތޫފާނެއް، ރިކޯޑު އަދަދަކަށް ވާރޭ ވެހުމުގެ ފުރުސަތު ބޮޑު!


ލަދު ލޯބި – ދިވެހި ނޫސް\nHome ⁄ ވާހަކަ ⁄ ލަދު ލޯބި\nމުޅި ކޮޓަރި ތެރެއިން ފެންނަނީ ހަމަހިމޭންކަމެވެ. ނިދާ ބޮކީގެ ފަނޑު އަލީގެ ތެރޭގައި ނަަމްހާ އޮތީ ގަދަ ނިދީގަ އެވެ. އޭރު ގަޑިން ރޭގަނޑު9ޖަހަނީ އެވެ.\n” ނަމްހާ… އޭ… ނަމްހާ.. ހާދަ އަވަހަކަށް ތި ނިދަނީ… ހޭލަ ބަލަ… ”\nނިދާފައި އޮތް ނަމްހާ އަށް އޭނާގެ ބެސްޓް ފްރެންޑް ކަމުގައި ވާ ނަތާޝާ ގޮވަމުން ދިޔަ އެވެ. ނަމްހާ ނުހޭލުމުން އެންމެ ފަހުން ނަތާޝާ ނަމްހާގެ ދެ އަތުގައި ހިފައި ކޮޅަށް ނެގި އެވެ.\n” ނަތާ… އަޅެ ތިހެން ނުހަދާ.. އަހަރެން ހާދަ ނިދި އެބަ އާދެ އޭ…”\nނިދި މޫޑެއް ގައި ކުޑަކުޑަ ކޮށް ދެ ލޯ ހުޅުވައި ލައިގެން ނަމްހާ ވާހަކަ ދެއްކި އެވެ. އެހެނަސް ނަތާޝާ ގޮތް ދޫނުކުރި އެވެ. ނަމްހާ ގެން ގޮސް ފާޚާނާ އަށް ވެއްދި އެވެ.\nފެންވަރައި ރީތި ވެގެން ނަމްހާ ކޮޓަރިން ނިކުތް އިރު ނަތާޝާ އިނީ ގޭގެ ސިޓިންގރޫމްގެ ސޯފާގައި އިށީނދެެގެން ނަމްހާގެ މަންމަ ނަފީދާ އާއި ވާހަަކަ ދައްކަންށެވެ. ނަފީދާ ވެސް ނަތާޝާ އަށް ވަރަށް ހެޔޮކޮށް ހިތައެވެ. ނަމްހާގެ ބެސްޓް ފްރެންޑަށް ވީތީ ވަރަށް ޤަދަރު ކުރެއެވެ. ނަފީދާ ދެކެނީ ނަމްހާ ގޮތަށް ނަތާޝާ އަކީ ވެސް އޭނާގެ އަމިއްލަ ދަރި އެއް ފަދަ އިންނެވެ.\n” މަންމާ… އެބަ އަންނަން ނަތާމެން ގެޔަށް ގޮސްފަ އެނގޭ.. ”\nނަތާޝާ އާއި ނަމްހާ ގެއިން ބޭރަށް ނިކުތެވެ. ނަމްހާ ދިޔައީ ނަތާޝާގެ ގެއަކަށް ނޫންނެވެ. ދެމީހުން އެއްކޮށް މުޅި މާލެ ތެރޭގައި ސައިކަލް ދުއްވީ އެވެ. އެރޭ ގެއިން ނިކުތް ނަމްހާ، ގެއަށް ވަތް އިރު ހުރީ ފަތިސް ވާން ގާތްވެފަ އެވެ. ނަމްހާ ގެއަށް ވަތް އިރު ނަފީދާ އިނީ ސިޓިންގރޫމްގައި ރޯނު ވަށަންށެވެ. ނަމްހާ އެހާ ލަހުން ގެއަށް ވަނީމަވެސް ނަފީދާ ހަމަ އެކައްޗެކޭ ވެސް ނުބުނެއެވެ. ކުޑަމިނުން ލަސްވީ ކީއްވެތޯ ވެސް އަހައެއް ނުލައެވެ. ސަބަބަކީ ނަމްހާ އާއި ނަތާޝާއަށް ނަފީދާ ވަރަށް ބޮޑަށް އިތުބާރު ކުރާތީ އެވެ.\nދުވަސްތައް ފައްވަމުން ދިޔައެވެ. މިއަދަކީ ނަމްހާގެ 22 ވަނަ އުފަން ދުވަހެވެ. މުޅި ގެ ވަނީ އެކަމަށް ޓަކައި ޖަރީކޮށްފަ އެވެ. ޕިއްޒާ އާއި ކޯކު ފުޅިތަކުން މުޅި މޭޒުމަތި ވަނީ ތަނަވަސްވެފަ އެވެ. އާއިލާ މީހުުންނާއި ނަމްހާގެ ރައްޓެހިންނަށް ދަޢުވަތު ދީ އުފަންދުވަސް ފާހަގަ ކުރަން ފެށި އެވެ. ކޭކު ފެޅީ ވެސް ނަމްހާ އާއި ނަތާޝާ އެކުގަ އެވެ. މުޅި އެތަނުން ފެންނަމުން ދިޔައީ އުފާވެރިކަމެވެ. ތަފާތު ލަވަތަކާއި ތަފާތު ނެށުންތަކާއި އެކު އުފަން ދުވަހުގެ ޙަފުލާާ ނިމިއްޖެ އެވެ.\nއާދުވަހަކަށް އިރު ފެނުން ތޮޅެލި އެވެ. ނަމްހާ އާއި އޭނާގެ މަންމަ ނަފީދާ އިނީ ހެނދުނުގެ ނާސްތާއަށް އިންސާފުކުރަމުށަވެ.\n” ދަރިފުޅާ… މިހާރު ދަރިފުޅުގެ އުމުރުން 22 އަހަރުވީ… އަދިވެސް ދަރިފުޅު ކައިވެންޏަކާ ދޭތެރޭ ނުވިސްނަންތަ؟؟..”\nނަފީދާ ފެށި ވާހަކައިން ނަމްހާގެ އަނގައިގައި ހުރި ކާއެތި ކޮޅު ވެސް އޭނާގެ އަރު ތެރޭގައި ތާށިވި ކަހަލަ އެވެ.\n” މަންމާ… ތި ފެށީ ކޮން ވާހަކައެއް…؟ ”\nނަމްހާ ހައިރާންކަމާއި އެކު އެހި އެވެ.\n” އާނ ދަރިފުޅާ… މަންމަ މިހާރު ބޭނުން މާމަ ދަރިއެއް ވެސް… ދަރިފުޅު ދެން އަވަހަށް މީހަކާ އިންނަން އުޅޭ… ”\nނަފީދާ ދައްކަމުން ދިޔަ ވާހަކަތަކުން ނަމްހާ ހުރީ ފާޑަކަށް ފޫހިވެފަ އެވެ. އަދި އޭނާ ކައިވެނި ކުރަން ބޭނުން ނުވާތީ އެވެ. އެހެންނަމަވެސް ނަމްހާއަށް އެކަމަށް އިންކާރު ކުރާކަށް ވެސް ނުކެރުނެވެ.\n” މަންމާ.. އަދި ޖެހޭނީ ރަނގަޅު ކުއްޖެއް ހޯދާކަށްނު…؟ އަހަރެން ތިކަމާ ދޭތެރޭ ވިސްނާނަން އެނގޭ މަންމާ… ” ނަމްހާ މިހެން ބުނެ ނަފީދާ އަށް ބަލައިލަމުން ހީލި އެވެ. ދުވާލުގެ ދަންފަޅި ނިމި ރޭގަނޑުގެ ދަންފަޅި ފެށިއްޖެ އެވެ. ނަމްހާގެ ފޯނު ރިންގު ވާ އަޑަށް ނަފީދާ އަށް ބަލައިލެވުނީ ނަމްހާގެ ފޯނަށެވެ. އޭރު ނަމްހާ ވީ ފޯނު ސިޓިންގރޫމުގައި ބާއްވާފައި ފާޚާނާއަށް ވަދެ އެވެ.\nބޭއިޚުތިޔާރުގައި ނަފީދާއަށް ފޯނަށް ބަލާލަމުން ބުނެވުނެވެ. އެވަގުތަކީ ނަމްހާ ވެސް އެތަނަށް އައި ވަގުތެވެ.\n” ދަރިފުޅާ… ކޮން ލަވް އެއްތަ އެ ގުޅަނީ… ؟ ދަރިފުޅު އުޅެނީ ކުއްޖަކާއި ރައްޓެހިވެގެންތަ؟.. ކީއްވެތަ މަންމަ ގާތު ތި ވާހަކަ ނުބުނީ..؟ ”\nނަފީދާއަށް ހުރީ ހެވިފަ އެވެ. ނަމްހާގެ ލޯބިވެރިއެއް ހުންނަކަން ޔަޤީން ވީމައެވެ. ނަމްހާ ވަގުތުން ލަދުން އޭނާގެ މޫނު އިސްދަށަށް ޖެހި އެވެ.\n” މަންމާ… އާނ… އަހަރެންގެ ލޯބިވެރިޔަކު ހުރޭ… މަންމަ ގާތު ބުނަން ލަދު ގަތީ… ސޮރީ މަންމާ..” ވަރަށް ލަދުން ހުރެ ނަމްހާ ވާހަކަ ދެއްކި އެވެ. ނަފީދާ ހުރީ އުފަލުން ފޮޅިފަ އެވެ.\nދުވަސްތައް ވޭތުވަމުން ދިޔައެވެ. ކޮންމެ ދުވަހެއްގެ އެތައް އިރަކު ނަމްހާ އާއި ނަތާޝާ އެކީގައި ވަގުތު ހޭދަކުރަމުން ގެންދިޔަ އެވެ. އެކީގައި ކެއުންތަކަށް ގޮސް ވަރަށް މަޖާކޮށް އުޅުނެވެ. ނަފީދާ އަބަދު ވެސް ބުނަމުން ދިޔައީ ނަމްހާގެ ލޯބިވެރިޔާ ގެއަށް ގެނައުމަށެވެ. ނަފީދާއަށް އޭނާ ދައްކާލުމަށެވެ. ރަޙުމަތްތެރިކަން ބަދަހިކޮށްލުމަށެވެ. އެހެނަސް ކޮންމެ ފަހަރަކު ވެސް ވަރަށް އަވަހަށް ގެންނާނެ ކަމަށް ބުނެ ނަމްހާ ފަރުޖައްސާލަނީ އެވެ.\nމުޅިން އާދުވަހެއްގެ ރޭގަނޑުގެ ވަގުތެވެ. ނަމްހާ ފެންވަރާލައިގެން ބޭރަށް ނިކުންނަން ތައްޔާރު ވެލިއެވެ.\n” ދަރިފުޅާ… ކޮބާތަ ތި ރައްޓެހިވެގެން އުޅޭ ކުއްޖާ…؟ އަދިވެސް މަންމަ އަށް ދައްކާކަށް ނުވޭތަ؟ ” ނަފީދާ އެހިއެވެ. ވަރަށް ގިނައިން ނަފީދާ އެކަމަށް އެދޭ އިރު ވެސް އެދެވާ ނަތީޖާއެއް ނުފެންނާތީ އޭނާ ހުރީ ދެރަވެފަ އެވެ.\n” މަންމާ ހާސް ނުވެބަލަ… މިރޭ ވަރަށް ބަލާނަމޭ މަންމަ ގާތަށް ގެނެވޭތޯ… ” ނަމްހާ އޭނާގެ މަންމަގެ އުއްމީދު އާ ކޮށްދެމުން ގެއިން ނިކުތެވެ.\nނަމްހާ ޓެކްސީއަކަށް އަރައިގެން ދިޔައީ މާފަންނުގައި ހުންނަ “ކޮކާ” ނަމަކަށް ކިޔާ ގެސްޓް ހައުސްއަކަށެވެ. އަވަސް ފިޔަވަޅު ތަކާއި އެކު އެ ގެސްޓްހައުސްގެ2ވަނަ ބުރީގެ 37 ވަނަ ނަމްބަރު ކޮޓަރީގެ ދޮރުގައި ނަމްހާ ޓަކި ދިނެވެ. އެތެރެއިން ދޮރު ހުޅުވައިލީ ނަމްހާގެ ލޯބިވެރިޔާ އެވެ. ނަމްހާ ގޮސް އޭނާގެ ލޯބިވެރިޔާގެ ގައިގައި އޮޅުލައިގަތެވެ. ވަރަށް ބާރަށެވެ.\n“އެނގޭތަ މަންމަ ކިޔާ އެއްޗެއް..؟ އަހަރެންގެ ލޯބިވެރިޔާ މަންމަ އާއި ބައްދަލު ކުރުވާށޯ… ”\nނަމްހާ މިހެން ބުނުމާއި އެކު ނަމްހާގެ ލޯބިވެރިޔާގެ ހިނިގަނޑު ފަޅައިގެން ދިޔައެވެ. ދެމީހުން ވެސް ހެމުން ދެމީހުން ލައިގެން ހުރި ހެދުން ބޭލި އެވެ. އެއާއި އެކު ދެ ތުންފަތް އެކީ އެކައްޗަކަށް ގުޅި ގުލްޒާރުން ފޮޅުނު މާތަކުން، އެ ދެމީހުންގެ ހަށިގަނޑަށް އަރާމާއި ލައްޒަތް ލިބެން ފެށި އެވެ. އެނދުމަތީގައި ދެމީހުން ދިޔައީ އެކެއް އަނެކެއްގެ ގައިގައި އޮޅުލައި ހިތަށް އަރާމް ލިބިގަންނަމުންނެވެ.\nނަމްހާއާއި އޭނާގެ ލޯބިވެރިޔާ ސިއްސައިގެން ދިޔައީ ކޮޓަރީގެ ދޮރު ވައްޓާލި އަޑަށެވެ. އޭރު ފުލުހުން ކޮޓަރި ތެރެއަށް ވަދެގެންފި އެވެ. ދުނިޔެއަށް އުފަން ކުރުވި ގޮތަށް ހުރި ނަމްހާ އާއި އޭނާގެ ލޯބިވެރިޔާ ފުލުހުން ހައްޔަރުކޮށްފިއެވެ.\nނަމްހާ އޭނާގެ ލޯބިވެރިޔާ ގޮވައިގެން އަންނާނެ އިރެއްގެ އިންތިޒާރުގައި ނަފީދާ ގޭގައި އިނެވެ. އެހެން އިންދާ އޭނާގެ ކަންފަތުގެ ހިނދުރި ތޮރުފައިލީ އޭނާގެ މުޅި ޙަޔާތް ބަރުބާދު ވެގެން ދާ ފަދަ ހިތަްދަތި އަސަރުގަދަ ޚަބަރަކުންނެވެ. ގޭތެރެއަށް ދުވެފައި އައިސް ވަތް މީހަކު ނަމްހާ ފުލުހަށް ގެންދިޔަ ވާހަކަ ބުނުމާއިއެކު ނަފީދާ އަށް ދުއްވައިގަނެ ވުނީ ފުލުހުންގެ މަރުކަޒާއި ދިމާލަށެވެ.\nފުލުހުންގެ މަރުކަޒަށް ދެވުނު އިރު ނަފީދާގެ ނޭވާ ވަނީ ކުރުވެފަ އެވެ. ނަފީދާގެ ލޮލުގައި ފުރަތަމަވެސް އަޅައިގަތީ އޭނާގެ ދަރިފުޅު ނަމްހާ އެވެ. ނަމްހާގެ ގާތުގައި ނަތާޝާ ވެސް ހުއްޓެވެ. ދެ މީހުންގެ އަތުގައި ވެސް ހުރީ ބިޑި އަޅުވާފަ އެވެ. ފުލުހުން ކަންތައް ވީގޮތް ކިޔައި ދިނުމުން ނަފީދާ ގެ ގައިން ވަރު ދޫވެގެން ހުރިތަނަށް ތިރި ވިއެވެ. އަދި ވަރަށް ބާރު ބާރަށް ރޯން ފެށުނެވެ. ނަމްހާ އާއި ނަތާޝާ ޖިންސީ ގުޅުން ހިންގަން ތިއްބާ ހައްޔަރު ކުރި ވާހަކަ ބުނުމުން ނަފީދާގެ ހިތް ހަލާކުވާ ވަރުވި އެވެ. ނަފީދާއަށް އޭނާގެ ދަރިފުޅު މާ ބޮޑަށް ދޫކޮށްލެވުނީ އެވެ. މާ ބޮޑަށް ދަރިފުޅަށް އިތުބާރު ކުރެވުނީ އެވެ. ދަރިފުޅު ޚިޔާރު ކުރި ބެސްޓް ފްރެންޑަކީ އެ ދަރިފުޅު ގެ ލޯބިވެރިޔާކަން ނަފީދާއަށް ރޭކާ ވެސް ނުލީ އެވެ. އެ ވަރުގެ ބޮޑު ފާފައަކަށް ވާ ފަދަ ލަދުވެތި ލޯތްބެއްގެ ދަޅާގައި އޭނާގެ ދަރިފުޅު ޖެހިދާނެ ކަމަށް ހިތަށް ވެސް ނުގެނެވުނީ އެވެ. މިއަދު ކިތަންމެ ހާވެސް ބޮޑަށް ނަފީދާ އެކަމާއި ދެރަވެ ހިތާމަ ކުރެއެވެ.\nނަމްހާ އާއި ނަތާޝާ އެއް ޖިންސުން ގުޅުން ހިންގުމުން ޖަލަށް ލާން ޙުކުމް ކުރި އެވެ. ނަފީދާ މުޅިން އެކަނި ވެރިވީ އެވެ. މުޅި ޙަޔާތް ބަނަވީ އެވެ. މިއީ ނަފީދާއަށް ރަނގަޅަށް ދަރިފުޅު ތަރުބިއްޔަތު ނުކުރެވުމުގެ ހިތި ނަތީޖާކަން އޭނާ މިއަދު ޤަބޫލު ކުރެއެވެ. އެކަމާ ނަފީދާ އިންތިހާއަށް ހިތާމަ ކުރެއެވެ. އެކަމު މިއަދު ދެން ކުރާނީ ކީއްހެއްޔެވެ؟ ދަރިފުޅު ވަނީ ގެއްލި ހަލާކު ވެގެން ގޮސް ޖަލުގެ ތޭރިތަކުގެ ތެރޭގަ އެވެ. ނަފީދާ އޭނާގެ މޫނު މަތީގައި އަތްއަޅައި ރޯން ފެށި އެވެ. ހިތަށް ވަރަށް އަސަރު ކޮށްގެންނެވެ. ނަފީދާ މިއަދު އޭނާގެ މޫނު މަތިން އަތް ނަގާ ކަން ބޭނުމެއް ނުވެއެވެ. މުޅި ދުނިޔެ އާއި ކުރިމަތި ލާން މިއަދު ނަފީދާ ވަނީ ޖެހިލުންވެފަ އެވެ.\nމިކަހަލަ ވާހަކަ އެއް ކިޔާލަން އަދި ބޭނުން ?\n? I want another story like this one\nAslu varah reethi\nވަރައް ރީތި ވާހަކަޔެއް،\nމި ވާހަކަ ވަރަށް ސަޅި. މިކަހަލަ ކުދިން ވެސް އުޅޭ މިހާރު


Dhaulathuge vakeelaaeku kuriah dhaan beynumeh noon: Adhuham\nދައުލަތުގެ ވަކީލާއެކު ކުރިއަށްދާން ބޭނުމެއް ނޫން: އަދުހަމް\nދައުލަތުން ހަމަޖައްސާ ވަކީލަކާއެކު މައްސަލާގައި ކުރިއަށް ދާން ބޭނުން ނުވާ ކަމަށް ޓެކްސީ ޑްރައިވަރު ގާސިމް ހަސަންގެ ގާތިލު ޝަރީައތުގައި މިއަދު ބުނެފި އެވެ.\nގާސިމް މަރާލާފައި ވަނީ މިދިޔަ އަހަރުގެ ޑިސެމްބަރު މަހުގެ ތެރޭގަ އެވެ. ގާސިމްގެ މަރުުގެ މައްސަލަ އާއި ގުޅިގެން އަދުހަމް މުހައްމަދު ހައްޔަރު ކޮށްފައި ވަނީ ޑިސެމްބަރު 19، 2019 އިގަ އެވެ. ގާސިމް މަރާލި ކަމަށް އޭނާ އެއްބަސްވުމަށް ފަހު އެއީ ގާސިމް މަރާލުމުގެ ނިޔަތުގައި ދިން ހަމަލާއެއް ނޫން ކަމަށް އޭނާ ބުނެފައި ވެއެވެ. އަދި ފަހުން އޭނާ ވަނީ ފަހުން އެކަމަށް އިންކާރުކޮށްފަ އެވެ. އަދި އެނާ ގާސިމް ނުމަރާ ކަމަށް ޝަރީއަތުގައި ބުނެފައި ވެއެވެ.\nކުރިމިނަލް ކޯޓުގައި މިއަދު ކުރިއަށް ގެންދިޔައީ މިމައްސަލައިގެ އިބްތިދާއީ އަޑުއެހުމެކެވެ.\nއޮންލައިންކޮށް ކުރިއަށް ގެންދިޔަ މިއަދުގެ އަޑުއެހުމުގައި މައިކް ޓެސްޓު ކުރުމަށް މާފުށި ޖަލުގައި އިން އަދުހަމަށް ދިން ފުރުސަތުގައި އޭނާ ބުނީ ދައުލަތުން ހަމަޖެއްސި ވަކީލާ ރުކްޝާނާއާއެކު މި މައްސަލަ ކުރިއށް ގެންދަން ބޭނުން ނުވާ ކަމަށެވެ. އަދި އޭނާގެ އަތުގައި ހުރި މި މައްސަލައާއި ގުޅޭ ލިޔެ ކިޔުންތައް އަދުހަމާއި ހަވާލު ކުރުމަށް އެދޭ ކަމަށާއި މީގެ ފަހުން ޝަރީއަތަށް ރުކުޝާނާ ވަޑައި ނުގެންނެވިޔަސް ހެޔޮ ކަމަށް ވެސް ބުންޏެވެ.\nވަކީލާ ވިދާޅުވީ އެހެން ވަކީލެއް ބޭނުންވާ ކަަމަށް އަދުހަމް ބުނެފައިވާ ކަމަށާއި އެހެން ކަމުން ވަކީލެއް ހަމަޖެއްސުމަށް އޭނާއަށް ފުރުސަތު ދިނުމަށް އެދޭ ކަމަށެވެ.\nދައުލަތުން ހަމަޖެއްސި ވަކީލާއެކު ކުރިއަށް ދާން ބޭނުން ނުވަނީ ކީއްވެތޯ ގާޒީ ސުވާލު ކުރެއްވުމުން އަދުހަމުން ބުނީ މަރުގެ މި މައްސަލައިގައި އޭނަ ޖަލުގައި އޮތް މުއްދަތުގައި ރުކުޝަނާ އޭނާ އާއި އެއްވެސް ގޮތަކަށް މުއާމަލާތް ކޮށްފައި ނުވާ ކަމަށެވެ.\n"ފޯނުން ވެސް ރުކުޝަނާގެ ގާނޫނީ އެހީތެރިކަން ލިބޭތޯ މަސައްކަތް ކުރިން. ޢެކަމަކު އެގޮތަށް ވެސް އޭނާގެ އެހީތެރިކަން އަޅުގަނޑަށް ނުލިބޭ. އެހެންވީމަ އަޅުގަނޑު ބޭނުމެއް ނޫން ރުކުޝާނާ އާއި އެކީގަ މި މައްސަލައިގައި ކުރިއަށްދާކަށް. ޝަރީއަތުގެ މަޖިލީހަށް ރުކުޝަނާ ނަޔަސް ހެޔޮ." އަދުހަމް ބުންޏެވެ.\nއަދުހަމް މިހެން ބުނުމުން ގާޒީ ވަނީ އަމިއްލަޔަށް ވަކީލަކު ހަމަޖައްސަން ބޭނުންވޭތޯ ނުވަތަ ދއުލަތުން އެހެން ވަކީލަކު ހަމަޖައްސަން ބޭނުންތޯ ސުވާލު ކުރައްވާފަ އެވެ. ޖަވާބުގައި އަދުހަމް ބުނީ އަމިއްލައަށް ރަނގަޅު ވަކީލަކު ހަމަޖެއްސޭނެހާ ތަނަވަސްކަން ނެތް ކަމަށެވެ. އަދި ދައުލަތުންވެސް ދެންވެސް ރަނގަޅު ވަކީލަކު ހަމަޖައްސްއިދޭނެ ކަމަށް ގަބޫލު ނުކުރާ ކަމަށެވެ.\nދައުލަތުން ކޯޓުގައި އެދިފައިވަނީ މި މައްސަލައިގައި އަވަސް ނިންމުމެއް ނިންމައި ގާސިމަށް ވީހަާވެސް އަވަހަށް އިންސާފް ލިބޭނެ ގޮތް ހަމަޖައްސައި ދިނުމަށެވެ. އެހެން ކަމުން ގާޒީ އިސްމާއިލް ރަޝީދު ވަނީ ވަކީލަކު އައްޔަން ކުރުމަށް ފަސް ދުވަހުގެ މުއްދަތު އަދުހަމަށް ދީފަ އެވެ.\nއަދުހަމަށް އުފުލާފައި ވަނީ ތޫނު އެއްޗެއް ބޭނުން ކޮށްގެން ގަސްދުގައި މީހަކު މަރާލުމުގެ ދައުވާ އެވެ.\nމޯލްޑިވްސް ކަރެކްޝަނަލް ސާވިސް މޯލްޑިވްސް ޕޮލިސް ސާވިސް ކްރިމިނަލް ކޯޓް + މަރު\nކޯޓަށް ގެންނަނީ މަސްތުކޮށްގެން، ގާސިމް ނުމަރަން: އަދުހަމް\nބަންދުގައި ދެ އަހަރު، އާއިލާއަށް ގުޅާ ނުލެވޭ!\nވާނުވާގައި ތިބީ 368 މީހުން


ބޯހިމެނުމުގައި އުޅޭނެ މީހުން ހޯދަނީ، ދުވާލަކަށް 500 ރުފިޔާ ބޯހިމެނުމުގައި އުޅޭނެ މީހުން ހޯދަނީ، ދުވާލަކަށް 500 ރުފިޔާ\nނެޝަނަލް ބިއުރޯ އޮފް ސްޓެޓިސްޓިކްސްއިން ކުރިއަށްގެންދިޔަ ސާވޭއެއްގެ ތެރެއިން-. ފޮޓޯ: މޯލްޑިވްސް ބިއުރޯ އޮފް ސްޓެޓިކްސް\nބޯހިމެނުމުގެ މަސައްކަތުގައި އުޅެދޭނެ މީހުން ހޯދުމަށް މޯލްޑިވްސް ބިއުރޯ އޮފް ސްޓެޓިކްސް އިން އިއުލާންކޮށްފިއެވެ. މި މަސައްކަތަށް 4000 ވުރެ ގިނަ މީހުން ބޭނުންވާކަމަށް އެ ބިއުރޯއިން ވިދާޅުވެއެވެ.\nރާއްޖޭގެ އާބާދީއާއި ދިރިއުޅޭ ތަންތަނުގެ ބޯހިމެނުމާއި އިޤްތިޞާދީ މަސައްކަތްތަކުގެ ބޯހިމެނުން ކުރިއަށް ގެންދިޔުމަށް ނިންމާފައިވަނީ މިއަހަރުގެ ސެޕްޓެމްބަރުމަހުގެ 13 އިން 14 އަށް އަދި 17 އިން 25 އަށެވެ. މި މަސައްކަތައް ބޭނުންވާ މީހުން ހޯދުމުގެ މަސައްކަތް މޯލްޑިވްސް ބިއުރޯ އޮފް ސްޓެޓިކްސް މި ވަނީ ފަށާފައެވެ. މި މަސައްކަތައް ޖުމްލަ 4400 މީހުން ބޭނުންވެއެވެ. އެއީ މާލޭ ސަރަހައްދަށް ބޭނުންވާ 2409 މީހުންނާއި އަތޮޅުތަކުގައި މަސައްކަތް ކުރާނެ 1991 މީހުންނެވެ.\nބޯހިމެނުމުގެ މަސައްކަތުގައި ބައިވެރިވުމަށް މީހުން އަންނަނީ ރަޖިސްޓްރީވަމުންނެވެ. އެހެންނަމަވެސް މި މަސައްކަތް ކުރުމަށް މާލޭ ސަރަހައްދަށް 1826 މީހުންނާއި އަތޮޅުތަކަށް 269 މީހުން އަދިވެސް ބޭނުންވާކަމަށް މޯލްޑިވްސް ބިއުރޯ އޮފް ސްޓެޓިކްސް ވިދާޅުވެއެވެ.\nބޯހިމެނުމުގެ މަސައްކަތައް ނުކުންނަ މީހުންނާއި ބޭނުންވާ ތަމްރީނުތަކާއި މަސައްކަތް ކުރާ ކޮންމެ ދުވަހަކަށް އެލަވަންސެއް ދިނުމަށް ވަނީ ހަމަޖެހިފައެވެ. މިގޮތުން މަސައްކަތު ނުކުންނަ ކޮންމެ ދުވަހަކަށް 500 ރުފިޔާގެ އެލަވަންސެއް ވަނީ ކަނޑައަޅާފައެވެ. މަސައްކަތައް ނެރުމުގެ ކުރިން ހިންގާ ތަމްރީނުތަކަށް ނުކުންނަ ކޮންމެ ދުވަހަކަށް 100 ރުފިޔާގެ އެލަވަންސެއް ދިނުމަށްވެސް ވަނީ ކަނޑައަޅާފައެވެ.\nބޯހިމެނުމުގެ މަސައްކަތުގައި ބައިވެރިވާން އެދޭ ފަރާތްތަކުން މިމަހުގެ 31 ގެ ކުރިން މޯލްޑިވްސް ބިއުރޯ އޮފް ސްޓެޓިކްސް ގައި ރެޖިސްޓްރީވުމަށް އެ ބިއުރޯއިން އެދެއެވެ.\nމިއަހަރުގެ ބޯހިމެނުމަށް ތައްޔާރުކޮށްފައިވާ ޓައިމްލައިންގައިވާ ގޮތުން މި މަސައްކަތައް ބޭނުންވާ މީހުން ތަމްރީނުކުރުމުގެ މަސައްކަތް އަންނަ އޮގަސްޓްމަހު ފަށާނެއެވެ. ފުރަތަމަ ތަމްރީނުތައް އޮންނާނީ އަތޮޅުތަކުގައި މަސައްކަތްކުރާ ފަރާތްތަކަށެވެ. މި ތަމްރީނުތައް އޮންނާނީ އޮގަސްޓްމަހުއެވެ. މާލޭގައި މަސައްކަތް ކުރާ މީހުންގެ ތަމްރީނުތައް އޮންނާނީ އޮގަސްޓްމަހާއި ސެޕްޓެމްބަރު މަހުގެތެރޭގައެވެ.\nރާއްޖޭގެ އާބާދީއާއި ބޯހިމެނުމުގެ ބައެއް މަޢުލޫމާތުތައް އޮކްޓޯބަރު6ވަނަ ދުވަހު ޢާއްމުކުރާނެއެވެ. އަދި މުޅި ސަރވޭގެ މަޢުލޫމާތު ހާމަކުރާނީ ޤައުމީ ތަފާސްހިސާބުތަކުގެ ދުވަސްކަމަށްވާ އޮކްޓޯބަރު 20 ގައެވެ.


މަނަފަރުން ގިނަބަޔަކު ވަޒީފާއިން ވަކިކޮށްފި - DhiDaily\nމަނަފަރުން ގިނަބަޔަކު ވަޒީފާއިން ވަކިކޮށްފި\nހއ، އަތޮޅު މަނަފަރު ރިސޯޓުން ވަޒީފާ އަދާކުރަމުންދިޔަ 80 މުވައްޒަފުން މަގާމުން ވަކިކޮށް ގެއަށް ފޮނުވާލާފިއެވެ.\nމަނަފަރުން ވަޒީފާއިން ވަކިކުރު މުވައްޒަފުންނަކީ ކޯވިޑް 19 ގެ ސަބަބުން މުސާރަ ކުޑަކޮށް ރަށަށް ފޮނުވާލައިފާވާ ބައެއް ފަރާތްތަކެވެ. އަދި ވަޒީފާއިން ވަކި ކުރި 80 މީހުންގެ ތެރެއިން 70 މީހުންނަކީ ދިވެހިންނެވެ. މި މުވައްޒަފުންނަކީ އެއަތޮޅު ދިއްދޫ އާއި އިހަވަންދޫ އަދި ހޯރަފުއްޓަށް ނިސްބަތްވާ މުވައްޒަފުންނެވެ.\nރިސޯޓުގައި މަސައްކަތް ކުރަމުން އައި މުވައްޒަފަކު ބުނެފައި ވަނީ، އެމީހުން ކޮވިޑް-19 އާއި ގުޅިގެން ރަށަށް ފޮނުވާލިއިރު، މިމަހުގެ އެއް ވަނަ ދުވަހު އަނބުރާ ރިސޯޓަށް ދިއުމަށް ބުނެފައިވާ ކަމަށެވެ. އެހެން ނަމަވެސް ކުއްލި ގޮތަކަށް ވަޒީފާއިން މިހާރު ވަކި ކޮށްފައިވާ ކަމުގެ ލިޔުން އެންމެންނަށް ލިބިފައިވާ ކަމަށް އޭނާ ބުންޏެވެ. އަދި ކުއްލިއަކަށް މިހާ ގިނަ ބަޔަކު އެއްފަހަރާ ވަކި ކުރުމުން އެކަމުގެ ޝަކުވާ އެޗްއާރް އާއި ހިއްސާ ކުރުމުންވެސް އެކަމަށް ޖަވާބެއް ދީފައިނުވާކަމަށް އެމީހާ ވަނީ ބުނެފައެވެ.\n”ބޮޑަށް ބެލެވެނީ އެންމެ ފަހުން ބޭއްވި ރައްޔިތުންގެ މަޖިލީހުގެ ޖަލްސާގައި ބޭއްވި ވޯޓު ލުމުގައި 21 ވަނަ މާއްދާ ފާސްވުމާއި ގުޅިގެން، ރިސޯޓު މީހުންނަށް އެފުރުސަތު ލިބިގެން ކުރި ކަމެއް ކަމަށް. މިއީ ވަރަށް ދެރަ ކަމެއް. ކޮންމެ މީހަކީވެސް އާއިލާއެއް ގެންގުޅޭ އާއިލާ ބެލެހެއްޓުމުގެ ޒިންމާ އޮންނަ ބައެއް. މިއީ ވަރަށް ބޮޑު ގެއްލުމެކޭ އަޅުގަނޑު ބުނާނީ“ އޭނާ ބުންޏެވެ.\nމިކަމާއި ގުޅިގެން ހޯރަފުށި ދާއިރާގެ މެންބަރު އަހުމަދު ސަލީމް (ސައްލޭ) ވިދާޅުވީ، އެއް ދުވަސް ތެރޭ ހަމައެކަނި ހޯރަފުއްޓަށް ނިސްބަތްވާ68 މުވައްޒަފުން މަނަފަރު ރިސޯޓުން ވަކި ކުރުމަކީ ބޮޑު ކަންބޮޑުވުމެއް ކަމަށެވެ.\nމިއީ 68 އާއިލާއަށް ލިބުނު ބޮޑު ނިކަމެތި ކަމެއް ކަމަށާއި، ވަޒީފާއިން ވަކި ކުރިއިރު، ހާލަތު ރަނގަޅު ވަންދެން ކުޑަ އުޖޫރައެއްގައި ދެމިތިބެންވެސް އެ މީހުން ތިބީ ރުހިގެން ކަމަށް ސައްލޭ ވިދާޅުވިއެވެ.\nމަނަފަރު ރިސޯޓުން ގިނަ އަދަދެއްގެ މުވައްޒަފުން ވަކި ކުރިއިރު ދާދިފަހުން ހއ. އަތޮޅުގެ ދާއިރާތަކަށް ނިސްބަތްވާ ރައްޔިތުން މަޖިލީހުގެ މެންބަރުން ވަނީ ޓޫރިޒަމް މިނިސްޓަރު ޑރ. އަބްދުﷲ މައުސޫމުގެ އަރިހަށް ވަޑައިގެން އެ މައްސަލާގައި [ރިސޯޓު މުވައްޒަފުންނަށް ދިމާވެފައިވާ ދަތިތަކާއި] ގުޅޭ ގޮތުން މަޝްވަރާ ކުރައްވާފައެވެ.\nފަސް ވެހިކަލެއް ޖެހި އެކްސިޑެންޓެއް ހިނގައިފި\nގެއްލިގެން ހޯދަމުންދިޔަ ޑިންގީ ފެނިއްޖެ


SunOnline: Dhashu court in Ammaty dhookolli massala High court gai isthiunafu kurany\nދަށު ކޯޓުން އައްމަޓީ ދޫކޮށްލި މައްސަލަ ހައި ކޯޓުގައި އިސްތިއުނާފު ކުރަނީ\nއައިޝަތު ނުޒުހާ 21 Oct 2021, 11:42\nސީލައިފްގެ އެމްޑީ މުހައްމަދު އަހުމަދު މޫސާ --\nސީލައިފް ގްލޯބަލްގެ މެނޭޖިން ޑިރެކްޓަރު އަހުމަދު މޫސާ (އައްމަޓީ) ކަފާލާތުގެ ދަށުން ދޫކޮށްލުމަށް، ކްރިމިނަލް ކޯޓުން ކުރި އަމުރު، ހައި ކޯޓުގައި އިސްތިއުނާފު ކުރުމަށް ޕްރޮސެކިއުޓާ ޖެނެރަލްގެ އޮފީހުން ނިންމައިފިއެވެ.\nކްރިމިނަލް ކޯޓުގައި އިއްޔެ ބޭއްވި އަޑުއެހުމުގައި, އައްމަޓީ ކަފާލާތުގެ ދަށުން ދޫކޮށްލައިފައިވަނީ އޭނާގެ އެއްބަނޑު އެއްބަފާ ކޮއްކޮ އަފީފާ މޫސާ އާއި ދައްތަ މަރިޔަމް ނައީމާ ޖާމިނުކުރުމަށްފަހުގައެވެ.\nޕްރޮސެކިއުޓާ ޖެނެރަލް އޮފީހުގެ ޕަބްލިކް ޕޮރޮސެކިއުޓާ އަހްމަދު ޝަފީއު މިއަދު ވިދާޅުވީ ކްރިމިނަލް ކޯޓުން ނިންމި ނިންމުމަކީ ގާނޫނުގައި ކަފާލާތުގެ އުސޫލުން މީހަކު ދޫކޮށްލުމުގެ އުސޫލާ ހިލާފަށް ނިންމާފައިވާ ނިންމުމެއް ކަމަށެވެ.\nއެހެންކަމުން ދަށު ކޯޓުގެ ނިންމުން، ހައި ކޯޓުގައި އިސްތިއުނާފް ކުރަން ނިންމައިފައިވާ ކަމަށް ޝަފީއު ވިދާޅުވިއެވެ.\nއައްމަޓީގެ މައްސަލައާ ގުޅިގެން ޕީޖީ ޝަމީމް ވެސް ވަނީ ގާނޫނުގައި ކަފާލާތު ކުރަން އޮންނަ ގޮތާ ހިލާފަށް ނިންމުންތައް ނިންމާފައިވާ ކަމަށް ބުނެ ކަންބޮޑުވުން ފާޅުކުރައްވައިފައެވެ.\n"ޤާނޫނުގައި، ކަފާލާތުގައި ދޫކުރާއިރު ޖާމިނުކުރާނެ ވަކި ގޮތެއް އޮއްވާ، އެނޫން ގޮތްގޮތަށް މައްސަލަ ނިންމީމާ، އަޅުގަނޑުމެން ޖެހެނީ ހައިކޯޓަށް ދާށެވެ. ދަށުކޯޓުގެ ހަމަ އެންމެ ފަނޑިޔާރަކަށް، ޖާމިނުކުރެވޭގޮތް ސާފުވެވަޑައިގެންފައި ނެތުމަކީ އެންމެންގެ ވަގުތު ގެއްލޭކަމަކަށްވެއްޖެއެވެ." ޕީޖީ ޝަމީމް ވިދާޅުވިއެވެ.\nކަފާލާތުގެ ދަށުން އައްމަޓީ ދޫކޮށްލި ނަމަވެސް އޭނާ މާލެ އިން ބޭރަށް ފުރާނަމަ ކޯޓުން ހުއްދަ ހޯދަން ޖެހޭނެއެވެ. އަދި ޝަރީއަތަށް އެއްބާރުލުންދީ އަޑުއެހުންތަކަށް ހާޒިރުވާން ވެސް ޖެހޭނެއެވެ.\nއައްމަޓީ ބަންދުން ދޫކޮށްލުމަށް މީގެ ކުރިން ވެސް ކްރިމިނަލް ކޯޓުން ނިންމިއެވެ. ނަމަވެސް އެ ނިންމުން ހައި ކޯޓުން ބާތިލް ކުރުމާއި އެކު އަނެއްކާ ވެސް އައްމަޓީ ހައްޔަރުކުރިއެވެ.


REPORT: Dhusthooree massala gaanoonee maahirun himeynun?! | Mihaaru\nރައްޔިތުންގެ މަޖިލީހުގެ ޖަލްސާއެއްގައި ބައެއް މެމްބަރުން: މަޖިލީހުން ނަގާ އިތުބާރު ނެތް ކަމުގެ ވޯޓުތަކުގެ ސައްހަ ކަން ކަނޑައެޅޭނީ ސުޕްރީމް ކޯޓުން. - ފޮޓޯ: މަޖިލިސް\n25 މެއި 2017 - 09:21 19 comments\nދައުލަތުގެ ފަރާތުން އެ މައްސަލަ ސުޕްރީމް ކޯޓަށް ހުށަހެޅީ، ސަރުކާރުގެ ބައެއް ވަޒީރުންގެ މައްޗަށް އިތުބާރު ނެތް ކަމުގެ މައްސަލައެއް އިދިކޮޅު ފަރާތްތަކުން ރައްޔިތުންގެ މަޖިލީހަށް ހުށަހަޅަން ތައްޔާރު ވަމުން އަންނަ ވާހަކަތަކެއް ފެންމަތިވެފައި ވަނިކޮށެވެ. އަދި މި ސަރުކާރުގެ އެއްވެސް ވަޒީރަކު، އިތުބާރު ނެތް ކަމުގެ ވޯޓަކުން ވަކި ނުކުރެވޭނެ ކަމަށް، ވެރިކަން ކުރާ ކޯލިޝަނަށް ނިސްބަތްވާ ފަރާތްތަކުން ބުނަމުން އަންނަނިކޮށެވެ.\nއެ މައްސަލައިގައި ކުރި ހުކުމްގައި ސުޕްރީމް ކޯޓުން ކަނޑައެޅީ، ރައީސުލްޖުމްހޫރިއްޔާ އާއި އޭނާގެ ނައިބާއި ފަނޑިޔާރުންނާއި އިލެކްޝަންސް ކޮމިޝަންގެ މެމްބަރުންނާއި ސިވިލް ސާވިސް ކޮމިޝަންގެ މެމްބަރުންނާއި ހިއުމަން ރައިޓްސް ކޮމިޝަންގެ މެމްބަރުންނާއި އެންޓި ކޮރަޕްޝަން ކޮމިޝަންގެ މެންބަރުންނާއި އޮޑިޓަ ޖެނެރަލާއި ޕްރޮސެކިއުޓާ ޖެނެރަލްގެ މައްޗަށް، ރައްޔިތުންގެ މަޖިލީހުގައި އިތުބާރު ނެތް ކަމުގެ ވޯޓެއް ނަގައި މަގާމުން ވަކިކުރަން ނިންމި ކަމަށް ވިޔަސް، އެ ނިންމުމެއް ސައްހަ ވާނީ ސުޕްރީމް ކޯޓުން ވަކި ގޮތެއް ކަނޑައެޅުމުން ކަމަށެވެ.\nސުޕްރީމް ކޯޓުގެ ހުކުމަކީ ސިޔާސީ ފަރާތްތަކުން ބޭނުން ގޮތަކަށް މާނަ ކުރެވިދާނެ ހުކުމެކެވެ. މީގެ ކުރިން ކަން ހިނގާފައިވާ ގޮތަށް ބަލާއިރު، ސިޔާސީ އިދިކޮޅު ފަރާތްތަކަށް ވެސް އެ ހުކުމް ރަނގަޅު ވުމަކީ އެކަށީގެންވާ ކަމެކެވެ.\nހަމަ ގައިމުގެ ވެސް މިހާރުގެ އިދިކޮޅު ފަރާތްތަކަށް ސުޕްރީމް ކޯޓުގެ އެ ނިންމުން މިހާރު ގޯސްވި ކަމަށް ވިޔަސް، އެ ނިންމުން ވަރަށް ރަނގަޅު ވާނެ ވަގުތެއް އަންނާނެ އެވެ. އެއީ ވެރިކަން ކުރުމުގެ ފުރުސަތު ލިބޭ ވަގުތެވެ. އެއީ ސިޔާސީ ދެކޮޅުވެރިކަމުގެ ތެރޭގައި ރައްޔިތުންގެ މަޖިލީހުން ނަގާ އިތުބާރު ނެތް ކަމުގެ ވޯޓަކުން ސިޔާސީ މީހަކު ނަގައި ބުރުވައިނުލެވޭނެ ކަން ޔަގީންވާތީ އެވެ.\nމިހާރު ވެރިކަމުގައި ތިބި ފަރާތްތަކަށް އެ ދުވަހުން ސުޕްރީމް ކޯޓުގެ ހުކުމް ގޯސްވާނެ އެވެ. އެއީ އެ ދުވަހުން ވެރިކަމުގައި ތިބޭ މީހުންނާ ދެކޮޅަށް އިތުބާރު ނެތް ކަމުގެ ވޯޓެއް ނަގަން ބޭނުންވިޔަސް، އެކަން ފަސޭހަކަމާ އެކު ނުކުރެވޭނެތީ އެވެ.\nމި މަހުގެ 22 ވަނަ ދުވަހު ސުޕްރީމް ކޯޓުން ކުރި އެ ހުކުމާ މެދު ބައެއް ފަރާތްތަކުން ކޮންމެވެސް ވަރަކަށް ފާޑުކިޔަ އެވެ. އޭގެ ތެރޭގައި ހާއްސަ ގޮތެއްގައި ފާހަގަކުރެވެނީ އިދިކޮޅު ސިޔާސީ ފަރާތްތަކެވެ. ދުސްތޫރީ މައްސަލަތަކުގައި އެންމެ ފަހު ބަސް ބުނުމުގެ ގާނޫނީ ހައިސިއްޔަތު އޮންނަނީ ސުޕްރީމް ކޯޓަށް ކަމަށްވާ އިރު، އެ މައްސަލަ އެ ގޮތަށް ނިންމުމުން ފާޑުކިޔާ ސަބަބެއް، ފާޑު ކިޔާ ފަރާތްތަކުން ވެސް އެހާ ސާފުކޮށް ނުބުނެ އެވެ.\nގާނޫނީ އަދި ޝަރުއީ ދާއިރާގެ ބައެއް ބޭފުޅުން ވެސް އެ ދުވަހުން ފެށިގެން އުއްކަވަމުން ގެންދަވަނީ އެކި ވަރުވަރުގެ ގަޅިތަކެވެ. ސާފުކޮށް އެއްޗެއް ވިދާޅުވާކަށް ކެރިވަޑައެއްނުގަނެ އެވެ. ބައެއް ބޭފުޅުންނަށް ސުޕްރީމް ކޯޓޭ ވެސް ވިދާޅެއްނުވެ އެވެ.\nދިވެހިރާއްޖޭގެ ސުޕްރީމް ކޯޓު ހިންގާ ތީމުގެ: ވަޒީރުންގެ އިތުބާރު ނެތްކަމުގެ މައްސަލަތަކާ މެދު އެންމެ ފަހުގެ ނިންމުން ނިންމާނީ ސުޕްރީމް ކޯޓުން ކަމަށް އެ ކޯޓުން މިހާރު ވަނީ ކަނޑައަޅާފައި.\nއެ ހުކުމް އިއްވި ރޭ، ކުރީގެ އުއްތަމަ ފަނޑިޔާރު އަހްމަދު ފާއިޒް ހުސައިން އޭނާގެ ފޭސްބުކް ޕޭޖްގައި ވިދާޅުވީ "މިއަދަކީ އަނެއްކާވެސް ދުސްތޫރީ ކަޅު ދުވަހެއް،" ކަމަށެވެ. ނަމަވެސް އެ ދުވަސް ދުސްތޫރީ ގޮތުން ކަޅުވީ ކީއްވެ ކަމެއް ވިދާޅެއް ނުވެ އެވެ. އެކަމަކު އެ ވާހަކަ އަމާޒުވަނީ ސުޕްރީމް ކޯޓުގެ ނިންމުމަކަށް ކަމަށް ބެލިދާނެ އެވެ.\nގާނޫނީ ކަންކަމުގައި ވަރަށް ސާފުކޮށް އެއްޗެހި ވިދާޅުވާ ބައެއް ވަކީލުން ވެސް މި ފަހަރު ތިއްބެވީ ދުރުގަ އެވެ.\nބައެއް ގާނޫނީ ވަކީލުން ވިދާޅުވާ ގޮތުގައި ގާނޫނުތަކާއި ގާނޫނުއަސާސީގައި އޮޅުންއަރާ އެއްވެސް އެއްޗެއް އޮތް ނަމަ އެކަމެއް ސާފުކޮށްދޭން ޖެހޭ ފަރާތަކީ ސުޕްރީމް ކޯޓު ކަމަށްވާ އިރު، ގާނޫނުއަސާސީގެ މާއްދާއަކާ މެދު ސަރުކާރަށް އޮޅުމެއް އަރައިގެން އެކަން ސާފުކުރުމަކީ ގޯހެއް ނޫނެވެ. އަދި އެ ވަގުތަކު ސުޕްރީމް ކޯޓުގައި ތިއްބަވާ ފަނޑިޔާރުންނަށް ފެންނަ ބުއްދީގެ ހަމަތަކާއި ގާނޫނީ އުސޫލުތަކުގެ މަތިން އެކަމެއް މާނަކޮށްދީ އެ ކަމެއްގެ ގާނޫނީ ހައިސިއްޔަތު އޮތް ގޮތް ކަނޑައަޅައިދިނުމަކީ ވެސް މައްސަލައެއް ނޫނެވެ.\nނަމަވެސް އެހެން ބައެއް ގާނޫނީ ވަކީލުން ވިދާޅުވާ ގޮތުގައި ސުޕްރީމް ކޯޓުގެ ނިންމުމަކީ ގާނޫނުއަސާސީގެ ރޫހާ ޚިލާފު ނިންމުމެކެވެ. އަދި އެއީ ގާނޫނުއަސާސީން ކަނޑައަޅައިދީފައިވާ، ޒަމާނީ ދުސްތޫރިއްޔަތުގެ އެއް ސިފަ ކަމުގައިވާ، ދައުލަތުގެ ތިން ބާރު ވަކިވެގެންވުމުގެ ސިފަ ނެތިގެންދާ ފަދަ ހުކުމެއް ކަމަށް ވެސް ބައެއް ފަރާތްތަކުން ބުނެ އެވެ.\nނަމަވެސް ސުވާލަކީ، ސުޕްރީމް ކޯޓުގެ އެ ނިންމުން ރަނގަޅަސް ނުވަތަ ގޯސް ކަމަށް ވިޔަސް، ގާނޫނީ ދާއިރާގެ މާހިރުން މި ކަމުގައި ދެ ތުންފަތުގައި ޒިޕް އަޅުއްވައިގެން ތިއްބަވަނީ ކީއްވެ ހެއްޔެވެ؟ މި ކަމުގައި މިހާތަނަށް ވާހަކަ ދައްކަވާފައިވާ ބައެއް ބޭފުޅުންނަކީ ގާނޫނީ ވަކީލުން ކަމަށް ވިޔަސް، ގާނޫނީ ބޭފުޅުންނަށް ވުރެ ބޮޑަށް އެ ބޭފުޅުންގެ ހައިސިއްޔަތު މިއަދު ގުޅިފައިވަނީ ސިޔާސީ މައިދާނާ އެވެ. މިސާލަކަށް މަޖިލީހުގެ މައްޗަންގޮޅީ އުތުރު ދާއިރާގެ މާރިޔާ އަހްމަދު ދީދީ އާއި ކެންދޫ ދާއިރާގެ އަލީ ހުސައިނާއި އެމްޑީޕީގެ ޗެއާޕާސަން ހަސަން ލަތީފާއި ކުރީގެ ބަންޑާރަ ނާއިބު ދިޔާނާ ސައީދެވެ.\nއަބްދުﷲ ގާޒީ ހައްޔަރު ކުރި މައްސަލައިގަ އާއި ސުޕްރީމް ކޯޓުގައި ތަޅު އެޅުވި މައްސަލައިގައި ނުކުންނެވި ގާނޫނީ ބޭފުޅުން މިފަހަރަކު ނުފެނެ އެވެ. އެއިން ބޭފުޅަކު މި ކަމުގައި ބަހެއް ވިދާޅުވާ އަޑެއް ނުއިވެ އެވެ.\n"މިއަދު މިއީ ގާނޫނީ ވަކީލުން އެކައްޗެއް ކިޔަންވީ ވަގުތު. ހަމަ ގައިމު ވެސް މި ކަމަށް ތާއީދުކޮށް ވާހަކަ ދައްކަވާ، ގާނޫނީ ދާއިރާގެ ބޭފުޅަކާ ދިމަލެއް ނުވޭ. އެކަމަކު ސިޔާސީ މަގާމުތަކުގައި ތިއްބެވި ގާނޫނީ ވަކީލުން ފާޅުގައި އެބަ ދެކޮޅު ހައްދަވާ. އެހެން ވިއްޔާ މިނިވަންކަމާ އެކު ގާނޫނީ މަސައްކަތްތައް ކުރެއްވޭ ހާލަތުގައި ތިއްބެވި ވަކީލުންގެ އަޑު ނުއިވެނީ ކީއްވެބާއޭ ހަމަ ހިތަށް އަރަނީ،" ރާއްޖޭގެ ގާނޫނީ ވަކީލަކު ވިދާޅުވި އެވެ.\nސުޕްރީމް ކޯޓުގެ އެ ނިންމުމަކީ ކޮންމެހެން އެންމެންގެ ނަޒަރުގައި ގޯސް ނިންމުމެއް ކަމަށް ވާކަށް ނުޖެހެ އެވެ. އެހެންކަމުން އެ ކަމާ ބަހެއް ވިދާޅުނުވެ އެ ތިއްބަވަނީ އެ ހުކުމް ރަނގަޅު ވީމައި ކަމަށް ވެސް ވެދާނެ އެވެ.\nބައެއް ވަކީލުން ވިދާޅުވި ގޮތުގައި މި ކަމުގައި ބަހެއް ވިދާޅުވާން ވަކީލުން ޖެހިލުން ވަނީ، އެ މީހުން އާމްދަނީ ހޯދަން ކުރަމުން އަންނަ މަސައްކަތް ހުއްޓާލަން ޖެހިދާނެ ކަމުގެ ބިރަށްޓަކަ އެވެ. އަދި އެ ދުވަހު ޝަރުއީ ދާއިރާ އިން މީޑިއާތަކަށް އެންގި އެންގުމަކީ ވެސް ބައެއް ވަކީލުން ޖެހިލުންވާ ސަބަބެކެވެ. އެ އެންގުމުގެ ބޭނުމަކީ ކޯޓުތަކުގެ ހުކުމްތަކުގެ "މާނަ އޮޅޭ ގޮތަށް" އެއްވެސް ވާހަކައެއް މީޑިއާތަކުން ދެއްކުން ހުއްޓުވުމެވެ.\nނަމަވެސް ސުޕްރީމް ކޯޓުގެ މި ހުކުމާ ގުޅިގެން ދައުލަތުގެ ބަންޑާރަ ނާއިބު ނުވަތަ ރައްޔިތުންގެ މަޖިލީހުން ވިޔަސް، ގާނޫނު އަސާސީގެ އެހެން ބައެއް މާއްދާތައް މާނަކޮށްދިނުމަށް އެދި ސުޕްރީމް ކޯޓަށް ހުށަހެޅުމަކީ މިހާރުން މިހާރަށް ވެސް ކުރަން ވެއްޖެ ކަމެކެވެ. އެއީ ކިތަންމެ ސާފު ބަހުން ލިޔެފައި އޮތަސް، ބައެއް މީހުންނަށް އެ މާއްދާތަކުގައި ބުނާ އެއްޗެއް ދޭހަނުވާތީ އެވެ.\nއެފަދަ އެއް މާއްދާއަކީ ގާނޫނުއަސާސީގެ 88 ވަނަ މާއްދާގެ (ށ) އެވެ؛ "މި ގާނޫނުއަސާސީގައި އެހެން ގޮތަކަށް ބަޔާންކޮށްފައި ނުވާހައި ހިނދަކު ރައްޔިތުންގެ މަޖިލީހުގެ އެއްވެސް ކަމެއް ހިނގި ގޮތުގެ ސައްހަކަން ބެލުމަށްޓަކައި އެއްވެސް ކޯޓަކަށް މައްސަލައެއް ހުށައެއް ނޭޅޭނެ އެވެ."\nއިތުރު ލިޔުންތައް ރައްޔިތުންގެ މަޖިލިސް ސުޕްރީމް ކޯޓް އިތުބާރުނެތްކަމުގެ ވޯޓް ޖުޑީޝަރީ އެޓާނީ ޖެނެރަލް ރާއްޖޭގެ ގާނޫނުއަސާސީ\n3 years ago 222


India Sifain Baalan Gaumee Harakaatheh Iulaan Kohffi - Vaguthu\nއިންޑިއާ ސިފައިން ބާލަން ގައުމީ ހަރަކާތެއް އިއުލާންކޮށްފި\nއިންޑިއާ އަސްކަރިއްޔާގެ މަނަވަރެއް ރާއްޖޭގައި – ވަގުތު އިމޭޖްސް: އަމީން ފަހްމީ\nކުރީގެ ހޯމް މިނިސްޓަރ އުމަރު ނަސީރު އިސްކޮށް ހުންނަވައިގެން "އިންޑިއާ ސިފައިން ފައިބާ" ގެ ނަމުގައި އިންޑިއާ ސިފައިން ރާއްޖެއިން ބޭލުމަށް ޤައުމީ ހަރަކާތް އިއުލާންކޮށް، އެ ހަރަކާތުގައި ބައިވެރިވުމުގެ ފުރުޞަތު ހުޅުވާލައިފިއެވެ.\nދިވެހިރާއްޖޭގައި އިންޑިއާ ސިފައިން ޤާއިމުވެ ތިބުން ނިމުމަކަށް ގެނައުމަށް އުމަރު އިސްވެ ހުންނަވާ ހިންގާ މި ޤައުމީ ހަރަކާތް އިއުލާން ކުރެއްވީ މި ހަރާކާތުގައި ބައިވެރިވުމަށް އެދޭ ފޯމާއެކު ރޭ ކުރެއްވި ޓްވީޓަކުންނެވެ.\nއުމަރު ރޭ ކުރި ޓުވީޓުގައި ވަނީ އިންޑިއާ ސިފައިން ފައިބާ ޤައުމީ ކެމްޕެއިންގައި ބައިވެރިވުމަށް އެދި ވެވަޑައިގެންފައެވެ.\n"އިންޑިއާ ސިފައިން ރާއްޖޭގައި ތިބުމަކީ މިނިވަންކަން ގެއްލިގެން ހިނގައިދާނެ ކަމެއް." އުމަރުގެ ޓްވީޓްގައި ވިދާޅުވެފައިވެއެވެ.\nމީސް މީޑިއާގައި ދަރުވަމުންދާ ފޮޓޯތަކަށް ބަލާއިރު ރޭ ދަރުބާރުގޭގައި ވަނީ މި ހަރަކާތާއި ގުޅޭ ބައްދަލުވުމުއް ބާއްވާފައެވެ.\nރޭ ބޭއްވި މަޝްވަރާ ބައްދަލުވުމުގައި ޢުމަރުގެ އިތުރުން ޕީޕީއެމްގެ ޕީޖީ ލީޑަރު އަޙުމަދު ނިހާން ޙަސަން މަނިކާއި، ޑީއާރުޕީގެ ލީޑަރު މުޙައްމަދު ނަޝީދު އާއި، ދާދި ފަހުން އުފެއްދި ނެޝަނަލް ރިފޯމް ޕާޓީގެ މުޙައްމަދު ދީދީއާއި، ހޯމް މިނިސްޓްރީގެ ކުރީގެ ޑެޕިޔުޓީ މިނިސްޓަރ ޢަބްދުﷲ މުޙައްމަދު ވެސް ބައިވެރިވެ ވަޑައިގެންނެވިއެވެ.\n#IndiaAkahRaajjeNuhifeyne ??☝ Inshaa Allah. pic.twitter.com/1ZqAwnTHpK\n— Ahmed Nihan (@ahmed_nihan) February 10, 2019\nއުމަރު މީގެ ކުރިން ވަނީ އިންޑިއާ ސިފައިން ރާއްޖޭން ފައިބަން ޖެހޭ ކަމަށާއި ސިޔާސީ ލީޑަރުންނަށް ސުޕާރީ ދެއްވައިގެން ގައުމުގެ މިނިވަންކަމާ ގުޅުން ހުރި ކަންކަން ހިންދައިލެވިދާނެ ކަމަށް ހީކުރެވޭ ނަމަ އެއީ ކުށް ހީއެއް ކަމަށް ވިދާޅުވެފައެވެ.\nފެބުރުއަރީ 11, 2019 09:05\nއުމަރު ކަލޭ ޕީޕީ ބައިގަނޑާ ގުޅިގެން މިގައުމު ފަނި ކުރަން ނޫޅޭތި.\nފެބުރުއަރީ 11, 2019 09:11\nހިފާލަންވަނެ ދީނާ ގައުމައްޓަކާ މަބައިވެރިވާނަން ހަތިޔާރުނަގަންޖެހޭނަމަ އެކަންވެސް ކުރާނަން\nފެބުރުއަރީ 11, 2019 09:20\nތިޔަކަމަށް 100 އިންސައްތަ ސަޕޯރޓް ދޭނަން.\nފެބުރުއަރީ 11, 2019 09:23\nސާބަހޭ އުމަރު ތިކަހަލަ ދިވެހިދަރިން މިގައުމަށް ބޭނުންވަނީ އުމަރުގެ މަސައްކަތުގައި މާތްﷲ ބަރަކާތް ލައްވާދޭވެ.\nފެބުރުއަރީ 11, 2019 09:26\nﷲގަންދީ ބުނަން އަޅުގަނޑު ސޯޝަލްމީޑިޔާގައި އުޅެދޭނަން.\nމިކަންކުރަން މިހާރު މިއީ ރަނގަޅު ވަގުތު. އަދި ލަހެއްނުވޭ.\nނަމަވެސް މިހަރަކާތުގެ ތެރެއިން ރާއްޖޭގައި އުޅޭ އިންޑިޔާ ރައްޔިތުންނަށް އެއްވެސް އުނދަގުލެއްވާކަށް ނޭދެން\nފެބުރުއަރީ 12, 2019 01:44\nފެބުރުއަރީ 11, 2019 09:32\nގައުމު އޮޔާނުދަނީސް ގައުމުގެ ދަރިން ނުކުމެ މިހާރު މިއޮތް ވެރިކަން އިސްލާޙު ކުރުން ނުވަތަ މިވެރިކަން ނިމުމަކަށް ގެނައުމަށް މަސައްކަތްކުރުމަކީ، ކުރިއަށްއޮތް ޖީލަށް މިހާރުގެ ރައްޔިތުން ކޮށްދޭންޖެހޭ އެންމެ މުހިންމު އެއްކަންތައް\nފެބުރުއަރީ 11, 2019 09:36\nސިކަމް ކިޔާ ޤައުމު 1975 ވަނައަހަރު އަޅުވެތިކޮށް އިންޑިއާގެ ސްޓޭޓަކަށް ހެދިގޮތަށް ރާއްޖެ އަތުލުމުގެ މަސައްކަތު ފަށާފައިވަނީ ރާއްޖޭގެ ސިޔާސީ މީހުން ގަނެގެން. އިންޑިއާގެ އާންމު ރައްޔިތުންނަކީ ރަގަޅު ހިތްހެޔޮބަޔެއް.ނަމަވެސް ސިޔާސީ މީހުންގެ ބަލާވެރިކަން. 17.އަދި 18 ވަނަ ރައްޔިތުންގެ މަޖުލިސް އާއި ސަރުކާރުތަކުން2ހެލި ކޮޕްޓަރާއި ބެހޭގޮތުން ރައްޔިތުންނަށްވަނީ އޮޅުވާލާފަ. 9.5 މިލިއަން ޑޮލަރަށް ލިބޭ އެއްޗެއްވއެއީ. ރާއްޖޭގެ އެންމެ ރިސޯޓެއް ހަދަން 80 މިލިއަން ޑޮލަރ ހޭދަކުރާ ޤައުމަކަށް މިފަދަ ޚިދުމަތަކަށް ސަލާމް ޖަހަން ޖެހުނީ ސިޔާސީ މީހުންގެ ފީކަޅާކަމުން. މިތިބީ އަޅުވެތިކަމުގެ އަގަމަތީ.\nފެބުރުއަރީ 11, 2019 09:41\nމަގޭ ނަން އަދި ފޯމް ފުނުވަިއފިން.މިއީ މިހާރުން މިހާރަށް ކުރަންޖެހޭ ގައުމީ ވަތަނީ ވާޖިބެއް.މާރީ ހީކޮށްގެން ނުޥާނެ އިންޑިޔާބޭނުންވީމަ ރާއްޖެ ހިފިދާނޭ ކަމަށް.މި ލޭ ހަށިގަޑުގައި ދައުރުވާ ހާ ހިނދަކު މި ގައުމުން ޒައްރެއްގެ މިންވަރުވެސް ގައުމުގެ އަދުއްވުންނަށް ނުލިބޭނެ.އުމަރު ނަސީރު ފަސްޖެހުމެއްނެތި މި ބައިގަޑު މި ގައުމުން ފައްސާލާ.އިންޑިޔާ ކުޑައީތޯ އުޅޭނެ ވަޒަނެއްނެތިގެން ނޫން.ދެން ކޮންކަމަކާއި ތޯ މި ގައުމުގެ މިނިވަންކަމަށް ސިންގާއެއްހެން ތި މުގޯލި އަޅަނީ.އަހަރެމެން ވޯޓުދީގެންވެރިކަން ލިބުނަސް ބޭނުންހާ ގޮތެއް ހަދާކަށް ބޮޑުންނަށް ފުރުސަތުނުދޭނަށް،މިއީ ދިވެހިހިތްވަރުގަދަ ލޭ.\nފެބުރުއަރީ 11, 2019 09:43\nމަގޭ ހުރިހާ ގުނަވަނުން ތިކަމަށް ތާއީދު ކުރަން\nފެބުރުއަރީ 11, 2019 09:44\nއިރާދަ ކުރެއްވިއްޔާ ކާމިޔާބު ކުރެވެނެ\nފެބުރުއަރީ 11, 2019 09:52\nއިންޑިޔާ ކިތައްމެ ބާރުގަދަވިޔަސް ރާއްޖޭގައި ވަކި ހިއްޕައިގެން ތިބެން ނުޖެހޭނެ.\nފެބުރުއަރީ 11, 2019 09:57\nތި ބައްދަލުވުން ބާންވަން ދަރުބާރުގެ ލިބުމަކީވެސް އުފާކުރާކަމެއް. ރައީސް ޔާމީން ސަރުކާރުގަ ނަމަ ދަރުބާރުގެ ކީއްކުރަން އަމިއްލަ މީހެއްގެ ގެއެއްގައިވެސް ލާހިކެއްނުން ތިބައްދަލުވުން ބާންވާކަން\nފެބުރުއަރީ 11, 2019 10:04\nސާބަހޭ ޢުމަރާ މިޤައުމުގެ ދަރިޮންނަކީ ތީ އަނެއްކާވެސް މިޤައުމު ވިއްކާ މިލްކު ކުރަން އެއުޅެނީ. ޤައުމަޢްޓާކާ ދީނައްޓަކާ ކެރިގެން ޖިހާދުކުރާބެއްކަމުގައި އެންމެންވެސް ވާންޖެހޭނެ. މިނިސްޓަރުކަމަށްޓަކާ އަދާލަތޭމިކިޔާޕާޓީން ޤައްދާރިވިޔަސް ޤައިމުގެ ޙައްޤުގާ ތެދުވަމާ.\nފެބުރުއަރީ 11, 2019 10:14\nއެހެނިހެން ބައިގަ : މަ ބޭނުން ހަތިޔާރު ނަގަން ދިނާގައުމައްޓަކާ މިނިވަންކަމަށް\nފެބުރުއަރީ 11, 2019 10:17\nހަމަ ސާބސް ތިޔަ އިސްނެންގެވުމަށް.\nއަޅުގަނޑު މިހުރީ ޢުމަރުގެ ފަހަތުގައި، ކުރިއަށް ވަޑައިގަންނަވާ، އިންޑިޔާ ބޭރުކުރޭ!\nފެބުރުއަރީ 11, 2019 10:33\nވަރަށް ރަނގަޅު. ލެޓްސް ސްޓާރޓް.\nފެބުރުއަރީ 11, 2019 10:37\nސާބަހޭ އުމަރު،ތީމިގައުމު ފަހުރުވެރިވާ ފަދަދަރިއެއް.ތިމީހުން ބާލުވާފަ ނޫނީ ހުއްޓާލައިގެން ނުވާނެ.\nފެބުރުއަރީ 11, 2019 10:51\nފެބުރުއަރީ 11, 2019 11:12\nފެބުރުއަރީ 11, 2019 11:26\nމީގެ ކުރިން ޖެއްސި ޤައުމީ ހަރަކާތް ނިންމާލި އިރު ރައްޔިތުންގެ ޚަޒާނާއިން 300 މިލިއަން އެމެރިކާ ޑޮލަރު ދީގެން ސަލާމަތް ނުވެވިގެން އުޅެނިކޮށް އަނެއްކާ އަނެއް ކަންތައް މިލައިގަތީ! ވިސްނާ ފިކުރުކުރާ ބަޔަކަށް އިބުރަތެއް...\nފެބުރުއަރީ 11, 2019 11:37\nއުމަރަކީ މިދިވެހި ގައުމު ދެކެ ލޯބިވާ މީހެއް\nފެބުރުއަރީ 11, 2019 11:38\nޔާމީނުގެ5އަހަރު އުމަރުގެ މިނިސްޓަރު ކަމުގަ ތިޔައިންޑިޔާ ސިފައިން ތިބީކޮންތާކު މިހާރު ހިފިނުހުރެވިގެން ތިޔަ ތެޅިބާލަނީ މީނާ ހިފާ ހައްޔަރު ކުރަންޖެހޭ\nފެބުރުއަރީ 11, 2019 11:41\nމިފަހަރު އިންޑިޔާ ސިފައިން ނުފައިބައިފިނަމަ ލޭއޮހުރުވައިގެންވެސް މިޤައުމުން އިންޑިޔާ ސިފައިން ބާލާފައި ހުއްޓާލާނީ!\nފެބުރުއަރީ 11, 2019 11:49\nއިންޑިޔާ އެއުޅެނީ ހިތިނުފިލައިގެން! ތީ ކޮންމެހެންވެސް ކުރަންވެއްޖެކަމެއް! ޤައުމަށް ޚިޔާނާތްތެރިވެ، އިންޑިޔާއަށް އެހީތެރިވާ ދިވެހިޚާއިނުން ގެންދަނީ ނުލަފާރޭވުންތަކެއް ރާވަމުންނެވެ. ޤައުމަށްޓަކައި ޝަހީދުވުމަށް ތައްޔާރަށް ހުންނެވި ހައެކަނި ބަތޮލު: ޢުމަރަށް ޝުކުރުހުރި!\nފެބުރުއަރީ 11, 2019 11:50\nދިވެހިބިން މީ މަގޭ އުފަންބިން. އެންމެ ފުރަތަމަ ނޭވާ މަގޭބިން. އެބިމަކަށް އެންމެފަހުގެ ވިންދާ ދޫކޮށްލަދޭނަން ނޭވާ މަގޭބިން.\nފެބުރުއަރީ 11, 2019 11:57\nރައްޔިތުންނޭ ހޭއަރާ. މިހާރު ނުކުރިކަމެއް ފަހުން ނުކުރެވޭނެ. ގައުމުގެ ޑިފެންސް މިނިސްޓަރު އެބުނަނީ އިންޑިޔާއަށް މިރާއްޖޭ ހިފޭނެކަމަށް. ހިފުމަކީ ކުރެވޭނެ ކަމެއްނޫން. އެކަމަކު ސަރުކާރަކުން ގައުމެއް ދޭން ގަސްދުކުރާނަމަ އެކަން ކުރެވިދާނެ. އެއީ ބައިނަލް އަގްވާމީ ގާނޫނު މަނާ ކުރާކަމެއްނޫން. މިހާރު މިއޮތީ ރައްޔިތުންނަށް ގައްދާރުވާ ނުލަފާ ސަރުކާރެއް.\nފުރަތަމަ ހަރުގަނޑުގެ މައްސަލަ ނިންމާފަ ތިކަމާ މަވެސް ނުކުންނާނަން\nފެބުރުއަރީ 11, 2019 12:01\nފެބުރުއަރީ 11, 2019 12:03\nބަލަ މިހާރު ވެރިކަމުގަ އެތިބީ މި ޤައުމަށް ކުލީ ސިފައިން ގެނެސް ޤައުމުގެ އެތަކެއް ދަރީންނެއް ޝަހީދު ކޮއްލި ގައްދާރުން. ޖަންޖާބޯ އާއި މާރިއާ ވަނީ މީގެ ކުރިންވެސް އިންޑިއާ ސިފައިން މި ޤައުމަށް ހަތިޔާރާ އެކު އަރާ މިތަން ހިފާ ގޮވާފަ. މި ރީނދޫ ބައިގަނޑު ބޭނުންވަނީ އެއްގޮތުން ނުވެއްޖެއްޔާ އަނެއް ގޮތުން ވިޔަސް މިތާ މި އޮތް ދީން ބަދަލު ކުރުން. އުމަރު އަހަރެމެން މި ތިބީ މިފަހަރު ހަމަ ރަނގަޅަށް ވެސް ކެރިގެން ނިކުންނަން. މަރުވުން ނޫން ނަމަ އިންޑިއާގެ ޖާސޫސީ ސިފައިން މި ޤައުމުން ބޭލުން. ނޫން ނަމަ އެމީހުނައްވެސް އަމާން ކަމެއް ނެއް\nމި އެމްޑީޕީ ބައިގަނޑު މިއުޅެނީ ގައުމު ވިއްކާލަން\nދިވެހިންގެ ގައުމު ދިވެހިންނަށް\nފެބުރުއަރީ 11, 2019 12:09\nމިއީ ގައުމީ މަސައްކަތެއް ، ދީނީ އިލްމުވެރިން ވެސް މިކަމުގައި ސިޔާސީ ވިސްނުން ދޫކޮށް ގައުމީ ރޫހުގައި މަސައްކަތް ކުރަންވާނެ ، 23 ޑިސެންބަރ ގަ ކުރި ހިތްވަރު އަލުން ނުކޮއްފިއްޔާ ދިވެހިން އަމިއްލަގައުމުގައި ދީނީ އަދި ނަސްލީ ތަފާތުކުރުމާ ކުރިމަތިލާން ޖެހުން ވަރަށް ކައިރި މިކަމުގައި އިސްކޮއްއުޅޭ މީހުންނަށް ވަރައް ތާއީދު.\nފެބުރުއަރީ 11, 2019 12:14\nމި ޤައުމުގެ ކޮންމެ ދަރިއެއްގެ ދީނީ ޤައުމީ ވާޖިބެއް. ސާބަސް އުމަރު\nފެބުރުއަރީ 11, 2019 12:55\nމަޖްލިސް އިންތިޚާބުން އެމްޑީޕީ ބަލިކޮށްލެވިއްޖެނަމަ އިންޑިއާ މީހުންގެ މައްސަލަ ހައްލުވެގެންދާނެ ކަމަށް ފެނޭ. ބައެއް ފަހަރު ކުރެވޭ ކުޑަކުޑަ ކަމަކުން ނިކުންނަ ނަތީޖާ ވަރަށް ހިތިވެދާނެ.\nފެބުރުއަރީ 11, 2019 13:40\nމަގޭ %? ތާއީދު.. ބާލާ އެ އެންމެ ވެސް ހެލިކޮޕްޓަރު ވެސް.....ޙަރަކާތުގައި ބައިވެރި ވާން ތައްޔާރު\nއުމަރާ ކަލޭ މޮޔޮވެގެން ނުތެޅިބަލަ\nފެބުރުއަރީ 11, 2019 14:13\nސާބަހޭ ސާބަހޭ އުމަރުގެ ތިހިތްވަރާ އަޒުމައް ސާބަހޭ\nފެބުރުއަރީ 11, 2019 14:41\nމިއީޤައުމަށްޓަކައި އަދި ދީނަންޓަކައި ކުރެވޭ ދުރުވިސްނޭ ޖިހާދެއް. ﷲ އިރާދަކުރެއްވީ ޔާ މުޅިޤައްމު މިކަމުގައި އެއްބައެވަންތަގޮތުގައި ބައިވެރިކުރައްވާށި. މިކަމުގައި ބައިވެރިނުވާނަމަ އެބަޔަކުވާނީ އިންޑިޔާގެ އަޅުވެތި ކަމަށް ވިޤައުމު ގެންދަން މަސައްކަތް ކުރާ ޖަމާޢަތުގެ ތެރެއިން. ﷲ އިރާދަކުރެއްވިޔާ އަޅުގަނޑުމެން ދިވެހީނަން މިމަސައްކަތުގައި ޤައުމަށް ޢައްދާރުވާ މީހުންގެ މައްޗައް ނަސްރާއި ކާމިޔާބީ މިންވަރު ކުރައްވާށި. އާމީން. މިޤައުމުގައި އިންޑިޔާ ސިފައިންގެ ހަމައެކަކުވެސް އެންމެ ސިކުންތަކަށް ވެސް ތިބޭކަން އަޅުގަނޑުމެން ބޭނުމެއްނުވޭ.\nފެބުރުއަރީ 11, 2019 14:50\nއުމަރަށް ސާބަސް. ތިޔަހެން ތިބޭނީ ޤައުމުދެކެ ލޯބިވާ މީހުން. މަ މިހުރީ އުމަރާއެކު އިނގޭ.\nފެބުރުއަރީ 11, 2019 15:57\nއާރާ ބާރު އޮތް ދުވަހު ތިކަމާ ނޫޅުނީ؟؟؟؟؟\nފެބުރުއަރީ 11, 2019 18:04\nއުމަރައްތާއިދު ސާބަސް ތިހެންތިބޭނީ ގައުމުދެކެލޯބިވާމީހުން ކޮބާ ސޭކު އިމްރާނު ސުޕާރީދިނީމަ ޗުއްޕުވެސްނުބުނެ ހޔއްނެވީތޯ ކޮބާކައްނެލިސޭހު ކޮބާމިގައުމުގެ ދައްނަކަލޭފާނު


SunOnline: Gavaidhun disinfect kuran beynun faraaithakah Pestex ge haasa package eh\nގަވައިދުން ޑިސްއިންފެކްޓު ކުރަން ބޭނުން ފަރާތްތަކަށް ޕެސްޓެކްސްގެ ހާއްސަ ޕެކޭޖެއް\nޕެސްޓެކްސް އިންވަނީ އަމިއްލައަށް ޑިސްއިންފެކްޓު ކޮށްލެވޭނެ އުފެއްދުމަކާއެކު ޕެކޭޖެއް ތައާރަފު ކޮށްފައި -- ފޮޓޯ: ޕެސްޓެކްސް\nކޮވިޑް-19ގެ ބިރާއެކު އަހަރެމެންނަށް މިހާރު އޮތީ ރައްކާތެރިކަމުގެ ފިޔަވަޅުތައް އެޅުމެވެެ. ސާފުތާހިރުކަމަށް ސަމާލުކަންދީ، ގައިދުރުކޮށް، މާސްކުއަޅައި ކޮންމެހެން ބޭރަށް ނިކުންނަން ޖެހިއްޖެ ހާލަތެއްގައި ނޫނީ ބޭރަށް ނުނިކުމެ ތިބުމެވެ.\nކޮވިޑާއެކު ގޭތެރެ ސާފުކުރުމުގެ ކަންތަކަށްވެސް ބަދަލު އަތުވެއްޖެ އެވެ. ވެކިޔުމްކޮށް ކިލާފޮޅާ ސާފުކުރުމުގެ އިތުރުން ގޭތެރެ ޑިސްއިންފެކްޓުކުރުމަކީ މިހާރު ކޮންމެ މީހަކުވެސް އެންމެ ސަމާލުކަންދޭ ކަންތަކެވެ. އަމިއްލަ އަށް ގަވައިދުން ޑިސްއިންފެކްޓު ކުރަން ބޭނުންވާ ފަރާތްތަކަށް ޕެސްޓެކްސް އިން މި ވަނީ ހާއްސަ ޕެކޭޖެއް ތައާރަފުކޮށްފަ އެވެ.\nޕެސްޓެކްސްގެ މި ޕެކޭޖަކީ އެޕާޓްމެންޓްތަކަށާއި ކުދި ފިހާރަތަކާއި އޮފީސްތަކަށް އަދި ގެސްޓުހައުސް ތަކަށް ހާއްސަ ޕެކޭޖެކެވެ. މި ޕެކޭޖުގެ ދަށުން ޑިސްއިންފެކްޝަން ގަން އަކާއި ޑިސްއިންފެކްޓު ކުރަން ބޭނުންކުރާ ލިކުއިޑް އަދި ރެސްޕިރޭޓާ މާސްކު ލިބޭނެ އެވެ.\nޕެކޭޖްގައި ހިމެނޭ ޑިސްއިންފެކްޝަންގަންއަކީއަލްޓްރާ ލޯ ވޮލިއުމް، ބޭނުންކޮށްލަން ފަސޭހަ ގަން އެކެވެ. ޑިސްއިންފެކްޓް ކުރުމަށް ބޭނުންވާ ސުޕްރޭ، ގަން އަދި ފަސް ލީޓަރުގެ ޑިސްއިންފެކްޓަންޓްގެ އިތުރުން ރެސްޕިރޭޓާ މާސްކް ހިމެނޭ މި ކެޕޭޖުގެ އަގަކީ 1،800 ރުފިޔާ އެވެ.\nޕެސްޓެކްސްއިން ވިއްކާ ޑިސްއިންފެކްޓަންޓަކީ ސިންގަޕޫރުގައި އުފައްދާ، ފެންވަރު ރަނގަޅު، ސެޓިފައިޑް ޕުރޮޑަކްޓެވެ.\nޕެސްޓެކްސް ގެ ޑިސްއިންފެކްޓެންޓު ޕެކޭޖާ ގުޅޭ އިތުރު މައުލޫމާތު 3338009 ނުވަތަ 7781155 އިން ލިބޭނެ އެވެ.\nޑިސްއިންފެކްޓެންޓުގެ އިތުރުން ޕެސްޓެކްސް އިން ޕެސްޓްކޮންޓްރޯލް ހިދުމަތައި އެގްރިކަލްޗަރަލް ފާޓިލައިޒާސް އަދި ސެނިޓައިޒާސްގެ އިތުރުން ހައިޖީން ޕްރޮޑަކްސް ލިބެން ހުންނާނެ އެވެ.


Dhuniyeygai Dhunfathuge Isthuimaalu Kuraa Meehunge 12 Insahtha Aky India Meehun - Vaguthu\nދުނިޔޭގައި ދުންފަތުގެ އިސްތިއުމާލު ކުރާ މީހުންގެ 12 އިންސައްތައަކީ އިންޑިޔާ މީހުން\n1 އަހަރު ކުރިން ( މެއި 31, 2018 )\n12 ކުރޯޑް ދުންފަތުގެ އިސްތިއުމާލް ކުރާ މީހުންނާއެކު ދުނިޔޭގައި ދުންފަތުގެ އިސްތިޢުމާލު ކުރާ މީހުންގެ 12 އިންސައްތައަކީ އިންޑިޔާ މީހުންކަމަށް ދުނިޔޭގެ ސިއްޙަތު ޖަމިއްޔާ ޑަބްލިއު.އެޗް.އޯ އިން ހާމަކޮށްފިއެވެ.\nޑަބްލިއު.އެޗް.އޯގެ ތަފާސްހިސާބުތަކުން ދައްކާ ގޮތުގައި އިންޑިޔާއަކީ ދުނިޔޭގެ ނިސްބަތުން އެންމެ ގިނައިން ދުންފަތުގެ އިސްތިއުމާލު ކުރާ ހަތަރުވަނަ ޤައުމެވެ.\nއިންޑިޔާއިން ކުރިޔަށް ގެންދިޔަ ނޭޝަނަލް ފެމިލީ ހެލްތް ސާރވޭއިން ދައްކާ ގޮތުގައި އިންޑިޔާގެ ފިރިހެނުންގެ ތެރެއިން 44 އިންސައްތަ ފިރިހެނުންނަކީ ދުންފަތުގެ އިސްތިޢުމާލު ކުރާ މީހުންނެވެ. އަދި އަހަރެއްގެ މައްޗަށް ދުންފަތުގެ އިސްތިޢުމާލު ކުރުމުގެ ސަބަބުން 10 ލައްކައަށްވުރެ ގިނަ މީހުން މަރުވާ ކަމަށްވެސް މިތަފާސް ހިސާބުތަކުގައިވެއެވެ.\nއަދި އުމުރުން 16 އަހަރުން ދަށުގެ ކުދިންގެ 24 އިންސައްތަ އުމުރުގެ ކޮންމެވެސް ހިސާބެއްގައި ދުންފަތުގެ އިސްތިއުމާލު ކުރާ ކަމަށްވެސްވަނީ މިތަފާސްހިސާބުގައި ބުނެފައެވެ. އަދި މިހާރު އިންޑިޔާގެ އާބާދީގެ 16 އަހަރުންދަށުގެ ކުދިންގެ ތެރެއިން 14 އިންސައްްތަ ކުދިން ދުންފަތުގެ އިސްތިއުމާލް ބަރާބަރަށް ކުރަމުންދާކަމަށްވެސް ބުނެފައިވެއެވެ.\nއިންޓަނެޓް އަގުހެޔޮ ކުރުމުގެ މަޝްވަރާ ނިމުނުތާ ދެ މަސް ވެއްޖެ - މިނިސްޓަރ\nޖޫން 1, 2018 01:11\nދުންފަތުގެ އިސްތިޢްމާލް ނުކުރާ މީހުންގެ ޕަސެންޓޭޖް ހަދާލިއަސް ދުނިޔޭގެ އާބާދީއިން %36 އިންޑިއާ އަށް ލިބޭނެ.